SLUŽBENI GLASNIK GRADA DUBROVNIKA

Broj 5. Godina LXII

Dubrovnik, 28. veljače 2025. od stranice

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sadržaj

GRADSKO VIJEĆE

35. Odluka o porezima Grada Dubrovnika

36. Odluka o visini paušalnog poreza po krevetu, smještajnoj jedinici u kampu i smještajnoj jedinici u objektu za robinzonski smještaj

37. Odluka o zakupu i kupoprodaji poslovnog prostora

38. Odluka o uvjetima ulaza, prometovanja i izlaza dostavnih vozila iz zone prometa u zaštićenoj kulturno-povijesnoj cjelini i kontaktnoj zoni Grada Dubrovnika

39. Odluka o izmjenama i dopunama Odluke o uvjetima ulaza, prometovanja i izlaza vozila iz zone prometa u zaštićenoj kulturno-povijesnoj cjelini i kontaktnoj zoni Grada Dubrovnika

40. Odluka o izmjenama Odluke o komunalnoj naknadi

41. Odluka o izmjeni Odluke o javnim parkiralištima na području Grada Dubrovnika.

42. Odluka o davanju prethodne suglasnosti na Izmjene i dopune Općih uvjeta isporuke komunalne usluge parkiranja na uređenim javnim površinama na području Grada Dubrovnika.

43. Odluka o kriterijima i mjerilima te načinu financiranja decentraliziranih funkcija osnovnog školstva u 2025. godini

44. Pravilnik o kriterijima za određivanje visine zakupnine za poslovne prostore u vlasništvu ili suvlasništvu Grada Dubrovnika

45. Program javnih potreba u predškolskom odgoju Grada Dubrovnika za 2025. godinu

46. Program javnih potreba u školstvu Grada Dubrovnika za 2025. godinu

47. Zaključak o imenovanju Povjerenstva za ocjenjivanje projekata  udruga u području zaštite okoliša i prirode te urbanizma i prostornog planiranja od interesa za Grad Dubrovnik za 2026. godinu

48. Zaključak o imenovanju Povjerenstva za ocjenjivanje velikih međunarodnih natjecanja u 2025. godini

49. Zaključak o imenovanju Povjerenstva za ocjenjivanje programa, projekata i manifestacija iz područja skrbi o djeci, mladima i obitelji za 2025. godinu

50. Rješenje o imenovanju članova Upravnog vijeća ustanove Centra za djecu, mlade i obitelj

GRADONAČELNIK

51. Odluka o imenovanju povjerljive osobe i zamjenice povjerljive osobe za unutarnje prijavljivanje nepravilnosti u Gradu Dubrovniku

**GRADSKO VIJEĆE**

**35**

Na temelju članka 42. Zakona o lokalnim porezima (“Narodne novine”, broj 115/16, 101/17, 114/22, 114/23 i 152/24) i članka 39. Statuta Grada Dubrovnika (“Službeni glasnik Grada Dubrovnika”, broj 2/21), Gradsko vijeće Grada Dubrovnika na 40. sjednici, održanoj 28. veljače 2025., donijelo je

**ODLUKU**

**O POREZIMA GRADA DUBROVNIKA**

**I. TEMELJNA ODREDBA**

Članak 1.

Ovom se odlukom propisuju vrste poreza koje pripadaju Gradu Dubrovniku, visina stope poreza na potrošnju i visina poreza na nekretnine, te nadležno porezno tijelo za utvrđivanje, evidentiranje, nadzor, naplatu i ovrhu radi naplate navedenih poreza.

**II. VRSTE POREZA**

Članak 2.

Porezi Grada Dubrovnika su:

1. porez na potrošnju
2. porez na nekretnine.

**III. POREZ NA POTROŠNJU**

Članak 3.

Stopa poreza na potrošnju iznosi 3%.

Članak 4.

Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Upravni odjel za proračun, financije i naplatu Grada Dubrovnika.

**IV. POREZ NA NEKRETNINE**

Članak 5.

Porez na nekretnine utvrđuje se ovisno o ulici odnosno naselju u kojem se nekretnina nalazi na području Grada Dubrovnika i plaća se godišnje u visini od:

|  |  |  |
| --- | --- | --- |
| ZONA | NASELJE / ULICE | VISINA POREZA NA NEKRETNINE/m2 KORISNE POVRŠINE NEKRETNINE |
| I. | Ulice naselja Dubrovnik | 5,00 eur |
| II. | Ulice naselja Dubrovnik izvan I. zone | 4,00 eur |
| III. | Mokošica, Nova Mokošica, Lozica, Gornje Obuljeno, Donje Obuljeno, Zaton, Orašac, Prijevor | 3,00 eur |
| IV. | Sustjepan, Bosanka, Čajkovići, Petrovo Selo, Osojnik, Pobrežje, Brsečine, Trsteno, Rožat, Komolac, Čajkovica | 2,00 eur |
| V. | Knežica, Šumet, Dubravica, Gromača, Kliševo, Ljubač, Mravinjac, Riđica, Mrčevo, Šipanska Luka, Koločep, Lopud, Suđurađ, Sv.Andrija | 0,60 eur |

U nastavku je naznačen popis ulica naselja Dubrovnik u I. zoni i izvan I. zone:

**Ulice naselja Dubrovnik I. zona:**

Ante Topića-Mimare, Bernarda Shawa od kućnog broja 2-16 (parni), Brgatska, Brune Bušića, Buićeva, Cavtatska, Dubrovačkog odreda, Frana Čale, Frana Supila, Gornji Kono od kućnog broja 2-16A (parni), Grudska, II. Dalmatinske Brigade, Iva Račića, Iza Grada, Koločepska, Konavoska, Koste Strajnića, Lazarina, Lokrumska, Lukše Beritića, Maestra Đela Jusića, Marija Perića, Matije Gupca, Nikole Napice, Obodska, Od Greba Žudioski, Od Maslinate, Od Srđa, Pelješka, Petra Krešimira IV., Put od Bosanke, Srđ, Sunčana, Uz Mline, Uz Tabor, Vicka Lovrina, Vlaha Bukovca, Za Kapelicom, Zagrebačka od kućnog broja 1-5 (neparni) i 2-16 (parni), Zlatni Potok, Žarkovica, Župska, Anice Bošković, Antuna Masle, Antuna Mihanovića, Baltazara Bogišića, Bernarda Shawa od kućnog broja 1-19 (neparni), Branitelja Dubrovnika, Brsalje, Dantea Alighierija, Don Frana Bulića, Don Iva Bjelokosića, Đura Pulića, Frana Antice, Gornji Kono od kućnog broja 1-15 (neparni), 18-26B (parni), Hladovita, Istarska, Ivana Kukuljevića, Ivana Mažuranića, Ivana Rendića, Između vrta, Izvijačica, Kuparska, Marijana Blažića, Miha Klaića, Miletićeva, Od Graca, Od Kolorine, Od Tabakarije, Orsatova, Park Baltazara Bogišića, Park Gradac, Pera Budmanija, Platska, Rudimira Rotera, Skalini Dr. Marka Foteza, Srednji Kono, Strma, Svetoga Đurđa, Tiha, Trogirska, U Pilama, Uz Posat, Vicina, Volantina, Zagrebačka od kućnog broja 7-21 (neparni) i 18-68 (parni), Zrinsko-Frankopanska, Žalasta, Androvićeva, Antuninska, Bandureva, Boškovićeva, Braće Andrijića, Bunićeva Poljana, Celestina Medovića, Crijevićeva, Cvijete Zuzorić, Čubranovićeva, Dinka Ranjine, Dropčeva, Đorđićeva, Đura Baglivija, Ferićeva, Garište, Getaldićeva, Gradićeva, Grbava, Gundulićeva Poljana, Hanibala Lucića, Hiđina, Hranjčeva, Ilije Sarake, Ispod Minčete, Ispod Mira, Ivana Rabljanina, Između Polača, Kaznačićeva, Kneza Damjana Jude, Kneza Hrvaša, Kovačka, Kunićeva, Lokrum, Lučarica, Luža, Mala, Marojice Kaboge, Miha Pracata, Mrtvo Zvono, Na Andriji, Nalješkovićeva, Nikole Božidarevića, Nikole Gučetića, Od Domina, Od Kaštela, Od Margarite, Od Puča, Od Pustijerne, Od Rupa, Od Sigurate, Od Šorte, Palmotićeva, Pečarica, Peline, Petilovrijenci, Placa, Plovani Skalini, Pobijana, Poljana Marina Držića, Poljana Mrtvo Zvono, Poljana Paska Miličevića, Poljana Ruđera Boškovića, Ponta, Pred Dvorom, Prelazna, Prijeko, Puzljiva, Restićeva, Ribarnica, Stajeva, Strossmayerova, Stullijeva, Svete Marije, Svetoga Dominika, Svetoga Josipa, Svetoga Šimuna, Široka, Tmušasta, Trg Boraca, Uska, Uz Jezuite, Vara, Vetranićeva, Za Karmenom, Za Rokom, Za Rupama, Zamanjina, Zeljarica, Zlatarićeva, Zlatarska, Zvijezdićeva, Žudioska.

**Ulice naselja Dubrovnik izvan I. zone:**

Dračasta, Gornji Kono od kućnog broja 19-27 (neparni), 28- 30B, 32-46A (parni), Kamenarska, Kriva, Nika Kulišića, Od Križa, Pera Bakića, Privežna, Stolačka, Šumetska, Andrije Hebranga od kućnog broja 29-93 (neparni) i 40-130 (parni), Antuna Gustava Matoša, Augusta Cesarca, Batahovina, Čilipska, Dolska, Dr. Ante Starčevića od kućnog broja 2-26 (parni), Dr. Ante Sugje, Đura Basaričeka, Franca Prešerna, Generala Janka Bobetka od kućnog broja 1-13 (neparni) i 2-36 (parni), Gornji Kono od kućnog broja 55, 55A, 57,57/A, 57A, 57B, 59-126, Hodiljska, Imotska, Ivana Gorana Kovačića, Jakljanska, Janjevska, Koritska, Kunska, Lastovska, Ljubuška, Lopudska, Lovra Matačića, Majkovska, Mehmedalije Maka Dizdara, Metohijska, Mljetska, Mokoška, Neumska, Nikše Ljubičića, Obala Pape Ivana Pavla II., Obala Stjepana Radića, Od Gaja od kućnog broja 11-31 (neparni) i 18-72 (parni), Od Gale od kućnog broja 1-17 (neparni), Od Nuncijate, Od Škara, Padre Perice od kućnog broja 1-27 (neparni) i 2-20 (parni), Park Luja Šoletića, Pera Rudenjaka kućni broj 2, Pionirska, Pobrežska, Podgorska, Pomoraca, Postranjska, Prožurska, Radnička, Rožatska, Silvija Strahimira Kranjčevića, Sinjska od kućnog broja 1-19 (neparni) i kućni broj 2, Solinska, Sreserska, Sustjepanska, Svetoga Križa od kućnog broja 1-37 (neparni) i 2-14 (parni), Svetoga Nikole, Šipanska, Šipčine, Tina Ujevića, Topolska, Trnovička, Udarnička, Viška, Vladimira Nazora od kućnog broja 1-3 (neparni), Vlaha Paljetka, Vukovarska, Željezničarska, Alberta Halera, Augusta Šenoe, Bana Josipa Jelačića, Banjska, Blatska, Brsečinska, Dr. Ante Starčevića od kućnog broja 1-49 (neparni), Dr. Ante Šercera od kućnog broja 1-3 (neparni), Dr. Vladka Mačeka, Dupska, Eugena Kvaternika, Gabra Rajčevića, Gorica Svetoga Vlaha, Gromačka, Hrvatskog crvenog križa, Hutovska, Ignjata Joba, Iva Vojnovića, Janjinska, Josipa Kosora, Kneza Branimira, Komajska, Korčulanska, Kotorska, Liechtensteinov Put, Marka Marojice, Miha Mrnarevića, Mihajla Hamzića, Miroslava Krleže, Nikole Tesle, Od Borova, Od Gorice, Od Hladnice, Od Montovjerne, Od Svetog Mihajla od kućnog broja 1-39 (neparni), Osojnička, Ošljanska, Pera Čingrije, Pera Rudenjaka od kućnog broja 1-9 (neparni) i 2A-8B (parni), Petra Grubišića, Petra Hektorovića, Petra Preradovića, Prijevorska, Vinka Sagrestana, Žuljanska.

Antuna Barca, Antuna Kazalija, Biokovska, Bokeljska, Ćira Carića, Daksa, Dalmatinska, Dr. Ante Šercera od kućnog broja 2-6 (parni), Dr. Roka Mišetića, Dubravkina, Dunavska, Eugena Kumičića, Flore Jakšić, Fra Filipa Grabovca, Frana Kolumbića, Grebena, Grebenska, Iva Dulčića, Ivana Mane Jarnovića, Ivana Meštrovića, Ivana Zajca, Ivanska, Između Ribnjaka, Josipa Berse, Josipa Pupačića, Kardinala Stepinca, Kliševska, Kneza Domagoja, Komolačka, Kralja Tomislava, Lapadska obala generala Nojka Marinovića, Ludmila Rogovskog, Luke Sorkočevića, Mandaljenska, Marka Marulića, Masarykov Put, Mata Vodopića, Miljenka Bratoša, Moluntska, Mosorska, Mostarska, Nika i Meda Pucića, Od Babina Kuka, Od Batale, Od Svetog Mihajla od kućnog broja 2-12 (parni), Omiška, Oraška, Paska Baburice, Petra Svačića, Petra Zoranića, Primorska, Riječka, Savska, Slanska, Stonska, Šetalište Kralja Zvonimira, Šibenska, Trpanjska, Trstenska, Uz Giman, Uz Glavicu, Vatroslava Lisinskog, Velebitska, Zadarska, Zatonska, Žrtava s Dakse, Andrije Hebranga od kućnog broja 1-27 (neparni) i 2-38 (parni), Brdasta, Budvanska, Điva Natalija, Gornji Kono od kućnog broja 31-47 (neparni), 48-54A, 56-58B (parni), Ivana Matijaševića, Između Tri Crkve, Jakova Lukarevića, Marka Gjaje, Natka Nodila, Obuljenska, Od Čempresa, Od Gale od kućnog broja 2-14 (parni), Od Gaja od kućnog broja 1-9E (neparni) i 2-16 (parni), Pera Beatovića, Pridvorska, Put od Republike, Sinjska od kućnog broja 4-8 (parni), Splitski Put, Srebrenska, Tivatska, Vladimira Nazora od kućnog broja 5-41 (neparni) i 2-32 (parni).

Članak 6.

Poslove utvrđivanja, evidentiranja, nadzora, naplate i ovrhe radi naplate poreza na nekretnine obavlja Porezna uprava, Područni ured Dubrovnik.

**V.PRIJELAZNE I ZAVRŠNE ODREDBE**

Članak 7.

Postupci utvrđivanja poreza započeti po odredbama Odluke o gradskim porezima Grada Dubrovnika (“Službeni glasnik Grada Dubrovnika” br.21/23) koji nisu dovršeni do stupanja na snagu ove Odluke, dovršiti će se prema odredbama Odluke o gradskim porezima Grada Dubrovnika (“Službeni glasnik Grada Dubrovnika” br.21/23).

Članak 8.

Stupanjem na snagu ove Odluke prestaje važiti Odluka o gradskim porezima Grada Dubrovnika (“Službeni glasnik Grada Dubrovnika”, broj 21/23).

Članak 9.

Ova odluka stupa na snagu osmog dana od dana objave u “Službenom glasniku Grada Dubrovnika”.

KLASA: 410-01/25-01/04

URBROJ: 2117-1-09-25-3

Dubrovnik, 28. veljače 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**36**

Na temelju članka 57. Zakona o porezu na dohodak („Narodne novine“, broj 115/16, 106/18, 121/19, 32/20, 138/20, 151/22, 114/23 i 152/24), članka 2. Pravilnika o paušalnom oporezivanju djelatnosti iznajmljivanja i organiziranja smještaja u turizmu („Narodne novine“, broj 1/19, 1/20,1/21, 156/22 i 1/24) i članka 39. Statuta Grada Dubrovnika (“Službeni glasnik Grada Dubrovnika”, broj 2/21), Gradsko vijeće Grada Dubrovnika na 40. sjednici, održanoj 28. veljače 2025., donijelo je

**ODLUKU**

**o visini paušalnog poreza po krevetu, smještajnoj jedinici u kampu**

**i smještajnoj jedinici u objektu za robinzonski smještaj**

Članak 1.

Ovom odlukom određuje se visina paušalnog poreza po krevetu, smještajnoj jedinici u kampu te smještajnoj jedinici u objektu za robinzonski smještaj koji se nalaze na području Grada Dubrovnika.

Visina paušalnog poreza određuje se ovisno o ulici odnosno naselju unutar Grada Dubrovnika u kojem se nalazi soba, apartman i kuća za odmor odnosno kamp i objekt za robinzonski smještaj.

Članak 2.

Visina paušalnog poreza po krevetu utvrđuje se ovisno o ulici odnosno o naselju u kojem se nalazi soba, apartman i kuća za odmor te iznosi:

|  |  |  |
| --- | --- | --- |
| ZONA | NASELJE / ULICE | VISINA PAUŠALNOG POREZA  PO KREVETU (eur) |
|  | Ulice naselja Dubrovnik I. zona | 250,00 eur |
|  | Ulice naselja Dubrovnik II. zona | 150,00 eur |
|  | Ulice naselja Dubrovnik III. zona | 100,00 eur |
|  | Bosanka, Čajkovići, Donje Obuljeno, Gornje Obuljeno, Komolac, Mokošica, Nova Mokošica, Lozica, Orašac, Petrovo Selo, Pobrežje, Prijevor, Sustjepan, Rožat, Trsteno, Zaton, Brsečine, Čajkovica, Dubravica, Gromača, Kliševo, Knežica, Koločep, Lopud, Ljubač, Mravinjac, Mrčevo, Riđica, Osojnik, Suđurađ, Sv. Andrija, Šipanska Luka, Šumet | 100,00 eur |

Članak 3.

Visina paušalnog poreza po smještajnoj jedinici u kampu utvrđuje se ovisno o ulici odnosno naselju u kojem se nalazi kamp te iznosi:

|  |  |  |
| --- | --- | --- |
| ZONA | NASELJE / ULICE | VISINA PAUŠALNOG POREZA  PO KREVETU (eur) |
|  | Ulice naselja Dubrovnik I. zona | 250,00 eur |
|  | Ulice naselja Dubrovnik II. zona | 150,00 eur |
|  | Ulice naselja Dubrovnik III. zona | 100,00 eur |
|  | Bosanka, Čajkovići, Donje Obuljeno, Gornje Obuljeno, Komolac, Mokošica, Nova Mokošica, Lozica, Orašac, Petrovo Selo, Pobrežje, Prijevor, Sustjepan, Rožat, Trsteno, Zaton, Brsečine, Čajkovica, Dubravica, Gromača, Kliševo, Knežica, Koločep, Lopud, Ljubač, Mravinjac, Mrčevo, Riđica, Osojnik, Suđurađ, Sv. Andrija, Šipanska Luka, Šumet | 100,00 eur |

Članak 4.

Visina paušalnog poreza po smještajnoj jedinici u objektu za robinzonski smještajutvrđuje se ovisno o ulici odnosno naselju u kojem se nalazi objekt te iznosi:

|  |  |  |
| --- | --- | --- |
| ZONA | NASELJE / ULICE | VISINA PAUŠALNOG POREZA  PO KREVETU (eur) |
|  | Ulice naselja Dubrovnik I. zona | 250,00 eur |
|  | Ulice naselja Dubrovnik II. zona | 150,00 eur |
|  | Ulice naselja Dubrovnik III. zona | 100,00 eur |
|  | Bosanka, Čajkovići, Donje Obuljeno, Gornje Obuljeno, Komolac, Mokošica, Nova Mokošica, Lozica, Orašac, Petrovo Selo, Pobrežje, Prijevor, Sustjepan, Rožat, Trsteno, Zaton, Brsečine, Čajkovica, Dubravica, Gromača, Kliševo, Knežica, Koločep, Lopud, Ljubač, Mravinjac, Mrčevo, Riđica, Osojnik, Suđurađ, Sv. Andrija, Šipanska Luka, Šumet | 100,00 eur |

U nastavku je naznačen popis ulica naselja Dubrovnik I zona, II. zona i III.zona:

**Ulice naselja Dubrovnik I. zona:**

Androvićeva, Antuninska, Bandureva, Boškovićeva, Braće Andrijića, Bunićeva Poljana, Celestina Medovića, Crijevićeva, Cvijete Zuzorić, Čubranovićeva, Dinka Ranjine, Dropčeva, Đorđićeva, Đura Baglivija, Ferićeva, Garište, Getaldićeva, Gradićeva, Grbava, Gundulićeva Poljana, Hanibala Lucića, Hiđina, Hranjčeva, Ilije Sarake, Ispod Minčete, Ispod Mira, Ivana Rabljanina, Između Polača, Kaznačićeva, Kneza Damjana Jude, Kneza Hrvaša, Kovačka, Kunićeva, Lokrum, Lučarica, Luža, Mala, Marojice Kaboge, Miha Pracata, Mrtvo Zvono, Na Andriji, Nalješkovićeva, Nikole Božidarevića, Nikole Gučetića, Od Domina, Od Kaštela, Od Margarite, Od Puča, Od Pustijerne, Od Rupa, Od Sigurate, Od Šorte, Palmotićeva, Pečarica, Peline, Petilovrijenci, Placa, Plovani Skalini, Pobijana, Poljana Marina Držića, Poljana Mrtvo Zvono, Poljana Paska Miličevića, Poljana Ruđera Boškovića, Ponta, Pred Dvorom, Prelazna, Prijeko, Puzljiva, Restićeva, Ribarnica, Stajeva, Strossmayerova, Stullijeva, Svete Marije, Svetoga Dominika, Svetoga Josipa, Svetoga Šimuna, Široka, Tmušasta, Trg Boraca, Uska, Uz Jezuite, Vara, Vetranićeva, Za Karmenom, Za Rokom, Za Rupama, Zamanjina, Zeljarica, Zlatarićeva, Zlatarska, Zvijezdićeva, Žudioska.

**Ulice naselja Dubrovnik II. zona:**

Ante Topića-Mimare, Bernarda Shawa od kućnog broja 2-16 (parni), Brgatska, Brune Bušića, Buićeva, Cavtatska, Dubrovačkog odreda, Frana Čale, Frana Supila, Gornji Kono od kućnog broja 2-16A (parni), Grudska, II. Dalmatinske Brigade, Iva Račića, Iza Grada, Koločepska, Konavoska, Koste Strajnića, Lazarina, Lokrumska, Lukše Beritića, Maestra Đela Jusića, Marija Perića, Matije Gupca, Nikole Napice, Obodska, Od Greba Žudioski, Od Maslinate, Od Srđa, Pelješka, Petra Krešimira IV., Put od Bosanke, Srđ, Sunčana, Uz Mline, Uz Tabor, Vicka Lovrina, Vlaha Bukovca, Za Kapelicom, Zagrebačka od kućnog broja 1-5 (neparni) i 2-16 (parni), Zlatni Potok, Žarkovica, Župska,Anice Bošković, Antuna Masle, Antuna Mihanovića, Baltazara Bogišića, Bernarda Shawa od kućnog broja 1-19 (neparni), Branitelja Dubrovnika, Brsalje, Dantea Alighierija, Don Frana Bulića, Don Iva Bjelokosića, Đura Pulića, Frana Antice, Gornji Kono od kućnog broja 1-15 (neparni), 18-26B (parni), Hladovita, Istarska, Ivana Kukuljevića, Ivana Mažuranića, Ivana Rendića, Između vrta, Izvijačica, Kuparska, Marijana Blažića, Miha Klaića, Miletićeva, Od Graca, Od Kolorine, Od Tabakarije, Orsatova, Park Baltazara Bogišića, Park Gradac, Pera Budmanija, Platska, Rudimira Rotera, Skalini Dr. Marka Foteza, Srednji Kono, Strma, Svetoga Đurđa, Tiha, Trogirska, U Pilama, Uz Posat, Vicina, Volantina, Zagrebačka od kućnog broja 7-21 (neparni) i 18-68 (parni), Zrinsko-Frankopanska, Žalasta.

**Ulice naselja Dubrovnik III. zona:**

Dračasta, Gornji Kono od kućnog broja 19-27 (neparni), 28-30B, 32-46A (parni), Kamenarska, Kriva, Nika Kulišića, Od Križa, Pera Bakića, Privežna, Stolačka, Šumetska, Andrije Hebranga od kućnog broja 29-93 (neparni) i 40-130 (parni), Antuna Gustava Matoša, Augusta Cesarca, Batahovina, Čilipska, Dolska, Dr. Ante Starčevića od kućnog broja 2-26 (parni), Dr. Ante Sugje, Đura Basaričeka, Franca Prešerna, Generala Janka Bobetka od kućnog broja 1-13 (neparni) i 2-36 (parni), Gornji Kono od kućnog broja 55, 55A, 57,57/A, 57A, 57B, 59-126, Hodiljska, Imotska, Ivana Gorana Kovačića, Jakljanska, Janjevska, Koritska, Kunska, Lastovska, Ljubuška, Lopudska, Lovra Matačića, Majkovska, Mehmedalije Maka Dizdara, Metohijska, Mljetska, Mokoška, Neumska, Nikše Ljubičića, Obala Pape Ivana Pavla II., Obala Stjepana Radića, Od Gaja od kućnog broja 11-31 (neparni) i 18-72 (parni), Od Gale od kućnog broja 1-17 (neparni), Od Nuncijate, Od Škara, Padre Perice od kućnog broja 1-27 (neparni) i 2-20 (parni), Park Luja Šoletića, Pera Rudenjaka kućni broj 2, Pionirska, Pobrežska, Podgorska, Pomoraca, Postranjska, Prožurska, Radnička, Rožatska, Silvija Strahimira Kranjčevića, Sinjska od kućnog broja 1-19 (neparni) i kućni broj 2, Solinska, Sreserska, Sustjepanska, Svetoga Križa od kućnog broja 1-37 (neparni) i 2-14 (parni), Svetoga Nikole, Šipanska, Šipčine, Tina Ujevića, Topolska, Trnovička, Udarnička, Viška, Vladimira Nazora od kućnog broja 1-3 (neparni), Vlaha Paljetka, Vukovarska, Željezničarska, Alberta Halera, Augusta Šenoe, Bana Josipa Jelačića, Banjska, Blatska, Brsečinska, Dr. Ante Starčevića od kućnog broja 1-49 (neparni), Dr. Ante Šercera od kućnog broja 1-3 (neparni), Dr. Vladka Mačeka, Dupska, Eugena Kvaternika, Gabra Rajčevića, Gorica Svetoga Vlaha, Gromačka, Hrvatskog crvenog križa, Hutovska, Ignjata Joba, Iva Vojnovića, Janjinska, Josipa Kosora, Kneza Branimira, Komajska, Korčulanska, Kotorska, Liechtensteinov Put, Marka Marojice, Miha Mrnarevića, Mihajla Hamzića, Miroslava Krleže, Nikole Tesle, Od Borova, Od Gorice, Od Hladnice, Od Montovjerne, Od Svetog Mihajla od kućnog broja 1-39 (neparni), Osojnička, Ošljanska, Pera Čingrije, Pera Rudenjaka od kućnog broja 1-9 (neparni) i 2A-8B (parni), Petra Grubišića, Petra Hektorovića, Petra Preradovića, Prijevorska, Vinka Sagrestana, Žuljanska,

Antuna Barca, Antuna Kazalija, Biokovska, Bokeljska, Ćira Carića, Daksa, Dalmatinska, Dr. Ante Šercera od kućnog broja 2-6 (parni), Dr. Roka Mišetića, Dubravkina, Dunavska, Eugena Kumičića, Flore Jakšić, Fra Filipa Grabovca, Frana Kolumbića, Grebena, Grebenska, Iva Dulčića, Ivana Mane Jarnovića, Ivana Meštrovića, Ivana Zajca, Ivanska, Između Ribnjaka, Josipa Berse, Josipa Pupačića, Kardinala Stepinca, Kliševska, Kneza Domagoja, Komolačka, Kralja Tomislava, Lapadska obala generala Nojka Marinovića, Ludmila Rogovskog, Luke Sorkočevića, Mandaljenska, Marka Marulića, Masarykov Put, Mata Vodopića, Miljenka Bratoša, Moluntska, Mosorska, Mostarska, Nika i Meda Pucića, Od Babina Kuka, Od Batale, Od Svetog Mihajla od kućnog broja 2-12 (parni), Omiška, Oraška, Paska Baburice, Petra Svačića, Petra Zoranića, Primorska, Riječka, Savska, Slanska, Stonska, Šetalište Kralja Zvonimira, Šibenska, Trpanjska, Trstenska, Uz Giman, Uz Glavicu, Vatroslava Lisinskog, Velebitska, Zadarska, Zatonska, Žrtava s Dakse, Andrije Hebranga od kućnog broja 1-27 (neparni) i 2-38 (parni), Brdasta, Budvanska, Điva Natalija, Gornji Kono od kućnog broja 31-47 (neparni), 48-54A, 56-58B (parni), Ivana Matijaševića, Između Tri Crkve, Jakova Lukarevića, Marka Gjaje, Natka Nodila, Obuljenska, Od Čempresa, Od Gale od kućnog broja 2-14 (parni), Od Gaja od kućnog broja 1-9E (neparni) i 2-16 (parni), Pera Beatovića, Pridvorska, Put od Republike, Sinjska od kućnog broja 4-8 (parni), Splitski Put, Srebrenska, Tivatska, Vladimira Nazora od kućnog broja 5-41 (neparni) i 2-32 (parni).

Članak 5.

Postupci utvrđivanja paušalnog poreza započeti po odredbama Odluke o visini paušalnog poreza po krevetu, smještajnoj jedinici u kampu i smještajnoj jedinici u objektu za robinzonski smještaj („Službeni glasnik Grada Dubrovnika“, broj 1/19 i 11/19) koji nisu dovršeni do stupanja na snagu ove Odluke, dovršiti će se prema odredbama Odluke o visini paušalnog poreza po krevetu, smještajnoj jedinici u kampu i smještajnoj jedinici u objektu za robinzonski smještaj („Službeni glasnik Grada Dubrovnika“, broj 1/19 i 11/19).

Članak 6.

Stupanjem na snagu ove Odluke prestaje važiti Odluka o visini paušalnog poreza po krevetu, smještajnoj jedinici u kampu i smještajnoj jedinici u objektu za robinzonski smještaj („Službeni glasnik Grada Dubrovnika“, broj 1/19 i 11/19).

Članak 7.

Ova odluka stupa na snagu osmog dana nakon dana objave u „Službenom glasniku Grada Dubrovnika“.

KLASA: 410-01/25-01/03

URBROJ: 2117-1-09-25-3

Dubrovnik, 28. veljače 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**37**

Na temelju članka 35. stavak 2. Zakona o vlasništvu i drugim stvarnim pravima („Narodne novine“, broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 90/10, 143/12, 94/17 - službeni pročišćeni tekst, 152/14, 81/15 - službeni pročišćeni tekst), članka 6. stavak 2. i članka 42. stavak 2. Zakona o zakupu i kupoprodaji poslovnog prostora („Narodne Novine“, broj 125/11, 64/15, 112/18 i 123/24), članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 36/09, 125/08, 36/09, 150/11, 19/13 - službeni pročišćeni tekst, 144/12, 137/15 - službeni pročišćeni tekst, 123/17, 98/19, 144/20) i članka 39. Statuta Grada („Službeni glasnik Grada Dubrovnika“, broj 2/21), Gradsko vijeće Grada Dubrovnika na 40. sjednici, održanoj 28. veljače 2025., donijelo je

**O D L U K U**

**o zakupu i kupoprodaji poslovnog prostora**

1. **OPĆE ODREDBE**

Članak 1.

1. Ovom Odlukom uređuje se zasnivanje i prestanak zakupa poslovnog prostora te međusobna prava i obveze zakupodavca i zakupnika za poslovne prostore u vlasništvu ili suvlasništvu Grada (dalje u tekstu: Grad).
2. Ovom Odlukom uređuje se i prodaja poslovnog prostora koji je vlasništvo Grada.
3. Pod kupoprodajom poslovnog prostora iz članka 1. stavka 2. ove Odluke podrazumijeva se i prodaja suvlasničkog dijela na određenom poslovnom prostoru.
4. Predmetom kupoprodaje po odredbama ove Odluke mogu biti i poslovni prostori iz članka 1. stavka 1. ove Odluke, koji u smislu zakona kojim se uređuje zaštita i očuvanje kulturnih dobara imaju svojstvo kulturnog dobra, pod uvjetima propisanim u tom zakonu.
5. Na zakupne odnose koji nisu uređeni zakonom kojim se uređuje zakup i kupoprodaja poslovnog prostora i ovom Odlukom, primjenjuju se opći propisi obveznog prava o zakupu.
6. Odredbe ove Odluke ne primjenjuju se na slučajeve privremenog korištenja poslovnog prostora ili dijela poslovnog prostora radi održavanja sajmova, priredaba, predavanja, savjetovanja, ili u druge slične svrhe, a čije korištenje ne traje duže od 30 dana, odnosno čije korištenje ne traje duže od šest mjeseci ako se prostor koristi u svrhe skladištenja i čuvanja robe.
7. Odredbe ove odluke primjenjuju se i na zakup poslovnog prostora koji je još uvijek upisan u zemljišnim knjigama kao društveno vlasništvo na kojem Grad ima pravo raspolaganja ili korištenja te na poslovni prostor za koji se vodi postupak na temelju zakona kojim se uređuje naknada za imovinu oduzetu za vrijeme jugoslavenske komunističke vladavine, do pravomoćnog okončanja tog postupka.

Članak 2.

Izrazi koji se koriste u ovoj Odluci, a imaju rodno značenje, odnose se jednako na ženski i muški rod.

Članak 3.

1. Poslovnim prostorima u vlasništvu ili suvlasništvu Grada upravlja gradonačelnik Grada (dalje u tekstu: Gradonačelnik).
2. Upravni odjel nadležan za gospodarenje imovinom Grada (dalje u tekstu: Upravni odjel) obavlja administrativne poslove utvrđene ovom Odlukom.
3. Gradonačelnik osniva i imenuje Povjerenstvo za određivanje visine zakupnine, namjenu prostora, rok trajanja zakupa i provođenje natječaja (dalje u tekstu: Povjerenstvo).
4. Postupak javnog natječaja provodi Povjerenstvo.
5. Povjerenstvo ima tri člana, predsjednika, zamjenika predsjednika i jednog člana.
6. Povjerenstvo otvara i razmatra ponude odnosno prijave, utvrđuje ispunjavaju li ponuditelji sve uvjete iz javnog natječaja, sastavlja zapisnik o otvaranju ponuda koji potpisuju svi prisutni članovi Povjerenstva te utvrđuje i predlaže odabir najpovoljnijeg ponuditelja, odnosno neprihvaćanje niti jedne ponude.

Članak 4.

1. **Sadašnjim zakupnikom** u smislu članka 60. ove Odluke smatra se zakupnik poslovnog prostora koji ima sklopljen ugovor o zakupu i koji obavlja u tom prostoru dopuštenu djelatnost, ako taj prostor koristi bez prekida u trajanju od najmanje pet godina.
2. Poslovnim prostorom u smislu ove Odluke smatraju se poslovna zgrada, poslovna prostorija, garaža i garažno mjesto.
3. Poslovnom zgradom smatra se zgrada namijenjena obavljanju poslovne djelatnosti ako se pretežitim dijelom i koristi u tu svrhu.
4. Poslovnom prostorijom smatra se jedna ili više prostorija u poslovnoj ili stambenoj zgradi namijenjena obavljanju poslovne djelatnosti koja, u pravilu, čini samostalnu uporabnu cjelinu i ima zaseban glavni ulaz.
5. Garaža je prostor za smještaj vozila.
6. Garažno mjesto je prostor za smještaj vozila u garaži.
7. Kriteriji Grada su kriteriji za određivanje visine zakupnine za poslovne prostore koje općim aktom utvrdi predstavničko tijelo Grada za poslovne prostore u vlasništvu ili suvlasništvu, a ovisno o djelatnosti koja će u poslovnom prostoru obavljati.

Članak 5.

1. Poslovni prostor daje se u zakup na određeni vremenski rok u trajanju do 5 (pet) godina.
2. Iznimno od odredbe stavka 1. ovog članka poslovni prostor može se dati u zakup na duži rok, ali ne duže od 10 godina, na temelju odluke predstavničkog tijela Grada, kada to opravdava javni interes, radi potrebnih znatnih ulaganja u poslovni prostor i u drugim opravdanim slučajevima.
3. Poslovni prostor iz članka 1. stavak 7. ove Odluke daje se u zakup do pravomoćnog okončanja postupka koji se vodi na temelju zakona kojim se uređuje naknada za imovinu oduzetu za vrijeme jugoslavenske komunističke vladavine.

Članak 6.

1. Predstavničko tijelo Grada može svojom odlukom propisati da se poslovni prostor u zgradama u vlasništvu ili suvlasništvu Grada koje se nalaze u određenim ulicama, dijelovima ulica ili na određenim trgovima može koristiti za obavljanje samo određenih djelatnosti.
2. Ukoliko se radi o tradicijskim ili deficitarnim zanimanjima, predstavničko tijelo Grada će prije donošenja odluke iz stavka 1. ovoga članka pribaviti mišljenje udruženja obrtnika ili područne obrtničke komore.
3. Ako zakupnik, s kojim je sklopljen ugovor o zakupu poslovnoga prostora, promijeni namjenu poslovnoga prostora utvrđenu odlukom iz stavka 1. ovoga članka, ugovor o zakupu raskida se po sili zakona.
4. Ukoliko dođe do raskida ugovora o zakupu sukladno stavku 3. ovoga članka Grad raspisuje novi javni natječaj za davanje u zakup poslovnoga prostora. Raniji zakupnik, koji sudjeluje na novom javnom natječaju, nema prvenstveno pravo na sklapanje ugovora o zakupu.
5. **ZASNIVANJE ZAKUPA**

Članak 7.

1. Zakup poslovnoga prostora zasniva se ugovorom o zakupu.
2. Ugovor o zakupu poslovnoga prostora (dalje u tekstu: ugovor o zakupu) Grad ne može sklopiti s fizičkom ili pravnom osobom koja ima dospjelu nepodmirenu obvezu prema državnom proračunu i Gradu, osim ako je sukladno posebnim propisima odobrena odgoda plaćanja navedenih obveza, pod uvjetom da se fizička ili pravna osoba pridržava rokova plaćanja.
3. Ugovor o zakupu mora biti sastavljen u pisanom obliku, a kada ga sklapa Grad i potvrđen (solemniziran) po javnom bilježniku.
4. Ugovor o zakupu sklopljen protivno odredbi stavka 2. i 3. ovoga članka ništetan je.
5. Ugovor o zakupu Grad ne može sklopiti sa pravnom osobom ili fizičkom osobom-obrtnikom čiji je osnivač i/ili zakonski zastupnik (ovlaštena osoba za zastupanje pravne osobe) ujedno i osnivač i/ili zakonski zakupnik (ovlaštena osoba za zastupanje pravne osobe) zakupnika, odnosno korisnika koji ima dospjelo dugovanje s osnove korištenja nekretnina u vlasništvu ili suvlasništvu Grada, osim u slučaju da je za dugovanje odobrena odgoda plaćanja, pod uvjetom da se pridržava rokova plaćanja.
6. Ugovor o zakupu Grad ne može sklopiti s pravnom osobom ili fizičkom osobom-obrtnikom koja je tuženik u sudskom postupku s Gradom po osnovi korištenja ili naplate korištenja nekretnina u vlasništvu ili suvlasništvu Grada.

Članak 8.

1. Ugovorom o zakupu obvezuje se Grad predati zakupniku određeni poslovni prostor na korištenje, a zakupnik se obvezuje platiti mu za to ugovorenu zakupninu.
2. Ugovor o zakupu iz stavka 1. ovoga članka treba sadržavati:
3. ime i prezime ili naziv, adresu prebivališta ili sjedišta te osobni identifikacijski broj ugovornih strana,
4. podatke za identifikaciju poslovnog prostora koji se mogu nedvojbeno utvrditi (broj zemljišnoknjižne čestice i zemljišnoknjižnog uloška u koji je poslovni prostor upisan, površina poslovnog prostora, etaža na kojoj se poslovni prostor nalazi, pozicija na etaži, tlocrtni opis poslovnog prostora, kao i svi drugi potrebni podaci za nedvojbenu identifikaciju poslovnog prostora),
5. djelatnost koja će se obavljati u poslovnom prostoru,
6. odredbe o korištenju zajedničkih uređaja i prostorija,
7. rok predaje poslovnoga prostora zakupniku,
8. vrijeme na koje je ugovor sklopljen,
9. iznos mjesečne zakupnine,
10. pretpostavke i način izmjene zakupnine,
11. mjesto i vrijeme sklapanja ugovora.

Članak 9.

1. Poslovni prostor u vlasništvu ili suvlasništvu Grada te pravnih osoba u njegovom isključivom ili pretežitom vlasništvu daje se u zakup javnim natječajem.
2. Uvjeti i postupak javnog natječaja određuju se u skladu s ovom Odlukom.
3. Postupak natječaja provodi Povjerenstvo te odluku o najpovoljnijoj ponudi donosi Gradonačelnik.
4. Najpovoljnijom ponudom smatrat će se ona ponuda koja uz ispunjenje uvjeta iz natječaja sadrži i najviši iznos zakupnine.
5. Pravo prednosti na sklapanje ugovora o zakupu poslovnoga prostora imaju osobe određene zakonom kojim se uređuju prava hrvatskih branitelja iz Domovinskog rata i članova njihovih obitelji ako se te osobe u svojoj prijavi na natječaj za navedeni prostor pozovu na to pravo, ako ispunjavaju uvjete iz natječaja, uvjete iz ove Odluke te prihvate najviši ponuđeni iznos zakupnine.
6. Iznimno od odredbe stavka 1. ovoga članka, ugovor o zakupu poslovnoga prostora sklapa se bez javnog natječaja kada ga sklapaju međusobno Republika Hrvatska, jedinice lokalne i područne (regionalne) samouprave, pravne osobe u isključivom vlasništvu Republike Hrvatske, pravne osobe u isključivom vlasništvu jedinice lokalne i područne (regionalne) samouprave, ako je to u interesu i cilju općeg, gospodarskog i socijalnog napretka njezinih građana, a zakupnina se određuje sukladno kriterijima jedinice lokalne samouprave prema mjestu gdje se nekretnina nalazi i ovisno o djelatnosti koja će se u poslovnom prostoru obavljati.
7. Iznimno od odredbe stavka 1. ovoga članka, a pod uvjetom da se ne radi o poslovnom prostoru kojim Grad Dubrovnik ima namjeru raspolagati na drukčiji način, Grad može zakupniku poslovnoga prostora koji u potpunosti ispunjava sve obveze iz ugovora o zakupu i koji obavlja dopuštenu djelatnost u tom prostoru, najkasnije 60 dana prije isteka roka na koji je ugovor sklopljen, ponuditi sklapanje novog ugovora o zakupu na određeno vrijeme od najduže deset godina, uz mogućnost produljenja za daljnjih najduže deset godina, u kojoj će ponudi iznos mjesečne zakupnine biti određen prema kriterijima jedinice lokalne samouprave s obzirom na djelatnost koju zakupnik obavlja, osim ako je tako određen iznos zakupnine niži od iznosa mjesečne zakupnine koju zakupnik plaća na temelju važećeg ugovora o zakupu, u kojem će se slučaju iznos mjesečne zakupnine odrediti kao u postojećem ugovoru o zakupu.
8. Iznimno od odredbe stavka 1. ovoga članka, a pod uvjetom da se ne radi o poslovnom prostoru kojim Grad Dubrovnik ima namjeru raspolagati na drukčiji način, Grad može zakupniku kojem je istekao ugovor o zakupu, a koji u potpunosti ispunjava sve obveze na temelju prijašnjeg ugovora o zakupu i koji obavlja dopuštenu djelatnost u tom prostoru te protiv kojega se ne vodi postupak radi ispražnjenja i predaje u posjed poslovnoga prostora, ponuditi sklapanje ugovora o zakupu na određeno vrijeme od najduže deset godina, uz mogućnost produljenja za daljnjih najduže deset godina, u kojoj će ponudi iznos mjesečne zakupnine biti određen prema kriterijima jedinice lokalne samouprave s obzirom na djelatnost koju zakupnik u prostoru obavlja, osim ako je tako određen iznos zakupnine niži od iznosa mjesečne zakupnine odnosno naknade koju zakupnik plaća na temelju prijašnjeg ugovora o zakupu, u kojem će se slučaju iznos mjesečne zakupnine odrediti kao u prijašnjem ugovoru o zakupu odnosno u visini zatečene naknade koju korisnik plaća.
9. Ako zakupnik iz stavaka 7. i 8. ovoga članka, u roku od 30 dana od dana primitka ponude iz stavaka 7. i 8. ovoga članka, ne dostavi Gradu pisani prihvat ponude i ne preda posjed poslovnoga prostora, protiv zakupnika iz stavaka 7. i 8. ovoga članka pokrenut će se postupak radi ispražnjenja i predaje u posjed poslovnoga prostora.
10. Ako za vrijeme trajanja zakupa poslovnoga prostora iz stavaka 7. i 8. ovoga članka Grad izmijeni kriterije za određivanje visine zakupnine, visina zakupnine iz ugovora o zakupu uskladit će se sukladno izmijenjenim kriterijima Grada, počevši od prvog dana sljedećeg mjeseca koji slijedi nakon mjeseca u kojem je donesena odluka o izmjeni kriterija, i to samo ako je tako određen iznos mjesečne zakupnine veći od iznosa mjesečne zakupnine u postojećem ugovoru, a o čemu će se sklopiti dodatak ugovoru o zakupu.
11. Ako zakupnik odbije sklopiti dodatak ugovoru o zakupu iz stavka 10. ovoga članka, ugovor o zakupu će se raskinuti, a zakupnik nema pravo na naknadu štete zbog raskida.
12. Odredbe stavaka 7. i 8. ovoga članka ne primjenjuju se na ugovore o zakupu garaža i garažnih mjesta.
13. Ugovor o zakupu sklopljen protivno odredbama ovoga članka ništetan je.
14. Odredbe ovoga članka odnose se i na poslovni prostor koji je još uvijek upisan u zemljišnim knjigama kao društveno vlasništvo na kojem Grad i druge pravne osobe imaju pravo raspolaganja ili korištenja.
15. Odredbe ovoga članka na odgovarajući se način primjenjuju i na poslovne prostore u vlasništvu pravnih osoba u isključivom ili pretežitom vlasništvu Grada.

Članak 10.

1. Pod uvjetom da se ne radi o poslovnom prostoru kojim Grad ima namjeru raspolagati na drukčiji način, Grad može ponuditi sklapanje ugovora o zakupu na određeno vrijeme od pet godina neposrednom posjedniku poslovnoga prostora koji je, u trenutku kada je Grad pravomoćnim rješenjem ili drugim pravnim aktom utvrđen vlasnikom poslovnoga prostora, taj poslovni prostor koristio za obavljanje dopuštene djelatnosti i koji taj prostor koristi na temelju valjane pravne osnove odnosno ugovora o zakupu sklopljenog s prijašnjim vlasnikom ili zakupodavcem ili na temelju pravne osnove koja je otpala.
2. Neposrednom posjedniku iz stavka 1. ovoga članka ponudit će se sklapanje ugovora o zakupu ako podmiri sve dospjele obveze prema Gradu, kao vlasniku prostora, kao i sve režijske i druge dospjele obveze s osnova korištenja poslovnoga prostora, počevši od dana utvrđenja prava vlasništva u korist Grada.
3. Ako se protiv neposrednog posjednika iz stavka 1. ovoga članka vodi postupak radi naplate dugovanja s osnova neplaćene naknade za korištenje poslovnoga prostora ili radi iseljenja iz poslovnoga prostora, ponudit će mu se sklapanje ugovora o zakupu ako sklopi sudsku ili izvansudsku nagodbu, ako jednokratno plati sva dugovanja dospjela do dana sklapanja ugovora o zakupu ili Gradom sklopi sporazum o obročnoj otplati cjelokupnog dugovanja dospjelog do dana sklapanja ugovora o zakupu, i to na rok do najviše jednu godinu, te će se po sklapanju ugovora o zakupu povući tužba pod uvjetom da neposredni posjednik podmiri sve troškove postupka.
4. Neposrednom posjedniku iz stavaka 1. i 3. ovoga članka ponudit će se sklapanje ugovora o zakupu s iznosom mjesečne zakupnine određenim prema kriterijima Grada s obzirom na djelatnost koju neposredni posjednik u prostoru obavlja, osim ako je tako određen iznos zakupnine niži od iznosa mjesečne zakupnine koju je neposredni posjednik plaćao na temelju prijašnjeg ugovora o zakupu ili druge pravne osnove, u kojem će se slučaju iznos mjesečne zakupnine odrediti prema navedenoj pravnoj osnovi.
5. Naknada za korištenje iz stavka 2. ovoga članka odredit će se na način određen stavkom 4. ovoga članka.
6. Ako neposredni posjednik iz stavka 1. ovoga članka u roku od 30 dana od dana primitka ponude iz stavka 1. ovoga članka ne dostavi pisani prihvat ponude nadležnom tijelu Grada i ne preda posjed poslovnoga prostora, protiv neposrednog posjednika pokrenut će se postupak radi ispražnjenja i predaje u posjed poslovnoga prostora.

**JAVNI NATJEČAJ**

Članak 11.

1. Odluku o raspisivanju javnog natječaja donosi Gradonačelnik na prijedlog Povjerenstava.
2. Javni natječaj objavljuje se na web-stranici i na oglasnoj ploči Grada, a obavijest o objavi javnog natječaja u jednom od lokalnih tiskovina.
3. Obavijest sadrži: predmet javnog natječaja, početni iznos zakupnine, rok podnošenja ponude odnosno prijave te po potrebi i druge podatke kao i podatak gdje se objavljuje tekst cijelog javnog natječaja.

Članak 12.

1. Pravo podnošenja pisane ponude, odnosno prijave za sudjelovanje na javnom natječaju, imaju sve pravne osobe registrirane u Republici Hrvatskoj i državama članicama Europske unije te fizičke osobe koje imaju registriran obrt ili obavljaju samostalnu profesionalnu djelatnost (dalje u tekstu: fizičke osobe-obrtnici), a državljani su Republike Hrvatske ili državljani država članica Europske unije.
2. Fizičke osobe koje nemaju registriranu poslovnu djelatnost mogu sudjelovati u natječaju samo kod podnošenja ponuda za zakup garaža i garažnih mjesta.

Članak 13.

Tekst javnog natječaja sadrži:

* podatke o poslovnom prostoru koji se daje u zakup (adresa, položaj u zgradi, oznaka čestice zgrade, korisna površina),
* odredbu da se poslovni prostora daje u zakup u viđenom stanju,
* djelatnost koja se u poslovnom prostoru može obavljati,
* odredbu o tome tko ima pravo sudjelovanja na javnom natječaju
* početni iznos mjesečne zakupnine,
* odredbu da se na početni iznos zakupnine obračunava porez na dodanu vrijednost,
* rok na koji se poslovni prostor daje u zakup,
* iznos jamčevine i broj računa na koji se uplaćuje,
* odredbu o tome tko se smatra najpovoljnijim ponuditeljem,
* odredbu o tome koje se prijave neće razmatrati,
* odredbu o nemogućnosti sudjelovanja pravne ili fizičke osobe koja nije podmirila sve svoje financijske obveze prema Gradu do dana zaključenja natječaja,
* odredbu o nemogućnosti sudjelovanja pravne ili fizičke osobe koja nije podmirila sva javna davanja o kojima službenu evidenciju vodi porezna uprava,
* odredbu o nemogućnosti sudjelovanja pravne osoba ili fizičke osobe-obrtnika čiji je osnivač i/ili zakonski zastupnik (ovlaštena osoba za zastupanje pravne osobe) ujedno i osnivač i/ili zakonski zakupnik (ovlaštena osoba za zastupanje pravne osobe) zakupnika, odnosno korisnika koji ima dospjelo dugovanje s osnove korištenja nekretnina u vlasništvu ili suvlasništvu Grada, osim u slučaju da je za dugovanje odobrena odgoda plaćanja, pod uvjetom da se pridržava rokova plaćanja,
* odredbu o nemogućnosti sudjelovanja pravne osobe ili fizičke osobe koja je tuženik u sudskom postupku s Gradom po osnovi korištenja ili naplate korištenja nekretnina u vlasništvu ili suvlasništvu Grada
* popis dokumentacije koju je potrebno priložiti uz prijavu za sudjelovanje na javnom natječaju
* rok do kojeg se može podnijeti pisana ponuda, odnosno prijava za sudjelovanje na javnom natječaju,
* naziv i adresu tijela kojem se pisana ponuda, odnosno prijava podnosi,
* vrijeme (dan i sat) kada se može izvršiti pregled poslovnog prostora,
* odredbu o pravu prvenstva po posebnim zakonima,
* odredbu o iznosima i sredstvima osiguranja plaćanja,
* odredbu da ako najpovoljniji ponuditelj odustane ili smatra da je odustao od ponude ili od sklapanja ugovora o zakupu, nema pravo na povrat uplaćene jamčevine,
* odredbu o mogućnosti poništenja ili djelomičnog poništenja javnog natječaja, sve do sklapanja ugovora o zakupu,
* posebne uvjete za vanjsko i unutarnje uređenje prostora,
* odredbu da je poslovni prostor ne uvjetan za obavljanje djelatnosti te da potrebno izvršiti znatna ulaganja
* ostale posebne uvjete.

Članak 14.

Rok za podnošenje ponuda odnosno prijava na javni natječaj je najmanje 8 (osam) dana od dana objavljivanja obavijesti o javnom natječaju u dnevnom tisku.

Članak 15.

1. Ponuditelj je u pisanoj prijavi za sudjelovanje na javnom natječaju dužan navesti djelatnost koju će obavljati u poslovnom prostoru, sukladno djelatnostima koje su navedene u javnom natječaju, osim za garaže i garažna mjesta.
2. Djelatnost mora biti dopuštena sukladno važećim propisima i ponuditelj mora biti registriran za obavljanje iste djelatnosti u odgovarajućem registru.
3. Grad ne odgovara za ishođenje dozvola ili uvjerenja nadležnih tijela za obavljanje djelatnosti koju je ponuditelj naveo u svojoj prijavi.

Članka 16.

1. Sudionici javnog natječaja obvezni su uplatiti jamčevinu, koja ne može biti manja od tromjesečnog iznosa početne zakupnine za poslovni prostor koji je predmet javnog natječaja.
2. Uplaćena jamčevina vratit će se, u zakonskom roku, sudionicima natječaja čije ponude nisu prihvaćene kao i sudioniku natječaja koji je odustao od svoje ponude pisanom obavijesti prije postupka otvaranja ponuda, dok se izabranom ponuditelju jamčevina zadržava i uračunava u iznos zakupnine.
3. Uplaćena jamčevina se ne vraća ako odabrani ponuditelj odustane od zaključenja ugovora o zakupu.

Članak 17.

1. Pisana prijava se podnosi u roku navedenom u javnom natječaju, neposredno ili preporučenom pošiljkom u zatvorenoj omotnici na kojoj mora biti naznačeno:

'' NE OTVARATI-PRIJAVA ZA SUDJELOVANJE U JAVNOM NATJEČAJU ZA ZAKUP POSLOVNOG PROSTORA POD REDNIM BROJEM \_\_\_''.

1. Ako redni broj nije naznačen na omotnici, iz prijave treba nedvojbeno proizlaziti za koji se poslovni prostor prijava podnosi.
2. Pisana prijava i pripadajuća dokumentacija se izrađuje na hrvatskom jeziku i latiničnom pismu.
3. U pisanoj prijavi ponuditelj mora navesti sljedeće:

* redni broj i adresu poslovnog prostora za koji se dostavlja pisana prijava,
* ime i prezime ponuditelja, naziv obrta, prebivalište/sjedište, osobni identifikacijski broj odnosno naziv pravne osobe, sjedište, osobni identifikacijski broj,
* adresu elektroničke pošte i kontakt broj,
* djelatnost koja će se u obavljati u poslovnom prostoru za koji se dostavlja pisana prijava, a koja mora biti navedena u javnom natječaju, osim za garaže i garažna mjesta,
* broj računa ponuditelja s naznakom poslovne banke kod koje je isti otvoren, radi povrata jamčevine,
* potpis ponuditelja ili opunomoćenika ponuditelja.

1. Uz pisanu prijavu ponuditelj je dužan dostaviti sljedeću dokumentaciju:

* dokaz o izvršenoj uplati jamčevine,
* izvadak iz odgovarajućeg registra-ne stariji od 30 dana od dana raspisivanja natječaja (sudski/obrtni registar ili drugi odgovarajući registar/upisnik) iz kojeg mora biti vidljivo da je ponuditelj ovlašten obavljati djelatnost koja će se obavljati u poslovnom prostoru za koji se natječe, osim za garaže i garažna mjesta,
* dokaz državljanstva Republike Hrvatske – preslika osobne iskaznice ili domovnice (za fizičke osobe obrtnike ili koji obavljaju samostalnu profesionalnu djelatnost)
* potvrda o nepostojanju dugovanja prema Gradu iz svih osnova ne stariju od 30 dana od dana objave javnog natječaja
* potvrda nadležne porezne uprave o stanju poreznog duga ponuditelja ne stariju od 30 dana od dana objave javnog natječaja
* potvrdu nadležnog trgovačkog suda ili odgovarajućeg nadležnog tijela da nije otvoren stečajni postupak, da nije nesposoban za plaćanje ili prezadužen, odnosno da nije u postupku likvidacije, da njegovom imovinom ne upravlja stečajni upravitelj ili sud, da nije u nagodbi s vjerovnicima, da nije obustavio polovne aktivnosti, odnosno da nije u bilo kakvoj istovrsnoj situaciji koja proizlazi iz sličnog postupka sukladno pozitivnim propisima, koja ne smije biti starija od 30 (trideset) dana od prijave na natječaj u izvorniku ili ovjerenoj preslici, ako je primjenjivo. Ova obveza primjenjiva je na trgovačka društva, dok se na fizičke osobe - obrtnike ne primjenjuje,
* ukoliko se ponuditelj poziva na pravo prednosti iz zakona kojim se uređuju prava hrvatskih branitelja iz Domovinskog rata i članova njihovih obitelji, potvrdu nadležnog tijela ne stariju od tri mjeseca od dana objave javnog natječaja, kojom se dokazuje pravo prvenstva iz javnog natječaja odnosno status branitelja, u izvorniku ili preslici,
* ukoliko se ponuditelj poziva na pravo prednosti iz zakona kojim se uređuju prava hrvatskih branitelja iz Domovinskog rata i članova njihovih obitelji, koje ostvaruju članovi uže i šire obitelji smrtno stradalog hrvatskog branitelja iz Domovinskog rata ili djeca hrvatskih branitelja iz Domovinskog rata, pored potvrde iz prethodnog podstavka ovog stavka, dokaz o srodstvu (rodni list ili drugu potvrdu nadležnog tijela, u izvorniku ili preslici ili elektronskom zapisu),
* ukoliko se ponuditelj poziva na pravo prednosti iz zakona kojim se uređuju prava hrvatskih branitelja iz Domovinskog rata i članova njihovih obitelji, koje ostvaruju braniteljske socijalno-radne zadruge za obavljanje registrirane djelatnosti koje su evidentirane u evidenciji braniteljskih socijalno –radnih zadruga koju vode nadležna ministarstva ili koje su korisnice poticaja nadležnog ministarstva, dužan je dostaviti potvrdu nadležnog ministarstva ne stariju od tri mjeseca od dana objave javnog natječaja, u izvorniku ili preslici
* ukoliko se ponuditelj poziva na pravo prednosti iz zakona kojim se uređuju prava hrvatskih branitelja iz Domovinskog rata i članova njihovih obitelji, ovjerenu izjavu da nije zakupnik drugog poslovnog prostora,
* druge dokaze u odnosu na posebne uvjete ukoliko su isti utvrđeni natječajem.

1. Svi dokazi i isprave iz stavka 5. ovog članka moraju biti izvornici ili preslike ovjerovljene kod javnog bilježnika i ne vraćaju se po završetku natječaja ponuditeljima koji nisu izabrani.
2. Podnošenjem pisane prijave na javni natječaj smatra se da je ponuditelj suglasan da Grad može prikupljati i dalje obrađivati dostavljene podatke u svrhu provedbe postupka javnog natječaja, sukladno propisima koji uređuju zaštitu osobnih podataka.
3. Ako se jedna osoba natječe za više poslovnih prostora, dužna je za svaki poslovni prostor podnijeti zasebnu pisanu prijavu u zatvorenoj omotnici sa svim prilozima koje prijava mora sadržavati.

Članka 18.

1. Pravo prednosti na sklapanje ugovora o zakupu za obrtničku ili samostalnu profesionalnu djelatnost imaju osobe određene zakonom kojim se uređuju prava hrvatskih branitelja iz Domovinskog rata i članova njihovih obitelji ako se te osobe u svojoj prijavi za sudjelovanje na javnom natječaju pozovu na to pravo, ako ispunjavaju sve uvjete iz javnog natječaja te prihvate najviši ponuđeni iznos zakupnine.
2. Osobe iz stavka 1. ovog članka ne mogu ostvariti pravo prednosti ako su zakupnici drugog poslovnog prostora, neovisno po kojoj osnovi je ostvaren zakup.

Članak 19.

1. Povjerenstvo neće razmatrati pisanu ponudu, odnosno prijavu:

* koja je nepravodobna odnosno koja je zaprimljena nakon isteka roka za podnošenje pisanih ponuda, odnosno prijava za sudjelovanje na javnom natječaju
* koja je nepotpuna odnosno ne sadrži dokumentaciju i podatke sukladno javnom natječaju
* koja nije u skladu s uvjetima javnog natječaja,
* koja je uvjetna,
* koju je ponijela osoba koja je dužnik po osnovu javnih davanja o kojima službenu evidenciju vodi nadležna porezna uprava, osim ako je u sukladno posebnim propisima odobrena odgoda plaćanja navedenih obveza, pod uvjetom da se pridržava rokova plaćanja,
* koju je podnijela osoba koja ima dospjelo dugovanje prema Gradu s bilo koje osnove, osim ako je sukladno posebnim propisima odobrena odgoda plaćanja navedenih obveza, pod uvjetom da se pridržava rokova plaćanja,
* koju je podnijela osoba nad kojom je otvoren postupak predstečaja, stečaja ili likvidacije,
* koju je podnijela pravna osoba čiji je osnivač i/ili zakonski zastupnik (ovlaštena osoba za zastupanje pravne osobe) ujedno i osnivač i/ili zakonski zakupnik (ovlaštena osoba za zastupanje pravne osobe) zakupnika, odnosno korisnika koji ima dospjelo dugovanje s osnove korištenja nekretnina u vlasništvu ili suvlasništvu Grada, osim u slučaju da je za dugovanje odobrena odgoda plaćanja, pod uvjetom da se pridržava rokova plaćanja,
* koju je podnijela fizička osoba-obrtnik koja je osnivač i/ili zakonski zastupnik (ovlaštena osoba za zastupanje pravne osobe) ujedno i osnivač i/ili zakonski zakupnik (ovlaštena osoba za zastupanje pravne osobe) zakupnika, odnosno korisnika koji ima dospjelo dugovanje s osnove korištenja nekretnina u vlasništvu ili suvlasništvu Grada, osim u slučaju da je za dugovanje odobrena odgoda plaćanja, pod uvjetom da se pridržava rokova plaćanja,
* koju je podnijela osoba koja je tuženik u sudskom postupku s Gradom po osnovi korištenja ili naplate korištenja nekretnina.

1. Povjerenstvo otvara i razmatra ponude odnosno prijave, utvrđuje ispunjavaju li ponuditelji sve uvjete iz javnog natječaja, sastavlja zapisnik o otvaranju ponuda koji potpisuju svi prisutni članovi Povjerenstva te utvrđuje i predlaže odabir najpovoljnijeg ponuditelja, odnosno neprihvaćanje niti jedne ponude.
2. Odluku o najpovoljnijoj ponudi donosi Gradonačelnik.
3. Odabranom ponuditelju uplaćena jamčevina se ne vraća, već će se ista uračunati u zakupninu.
4. Odabrani ponuditelj obvezan je, prije sklapanja ugovora o zakupu, uplatiti razliku iznosa do visine 3 (tri) ponuđene zakupnine.
5. Nakon otvaranja ponuda, svi zainteresirani ponuditelji imaju pravo uvida u natječajnu dokumentaciju i podnesene ponude odnosno prijave, po prethodnoj najavi.
6. Grad zadržava pravo poništiti natječaj ili dio natječaja, bez obrazloženja i snošenja bilo kakve

odgovornosti spram ponuditelja ili drugih osoba.

Članak 20.

1. Ako pristignu dvije ponude s istim iznosom zakupnine koji je ujedno i najviši ponuđeni iznos zakupnine, ponuditelj će biti pozvan da u roku od 3 (tri) dana po primitku poziva dostave nove ponude na propisani način.
2. U slučaju iz stavka 1. ovog članka ponuditelji će biti pozvani na dostavu novih ponuda poštom ili elektroničkom poštom na adresu dostavljenu u ponudi.

Članak 21.

1. Povjerenstvo razmatra valjanje ponude odnosno prijave vodeći osobito računa ako na javnom natječaju sudjeluje više osoba koja na temelju članka 18. ove Odluke ostvaruju pravo prvenstva te se prvenstveni red između tih osoba utvrđuje na način određen zakonom kojim se uređuju prava hrvatskih branitelja iz Domovinskog rata i članova njihovih obitelji.
2. Zakonom kojim se uređuju prava hrvatskih branitelja iz Domovinskog rata i članova njihovih obitelji propisani su pojmovi članova uže i šire obitelji smrtno stradalog hrvatskog branitelja iz Domovinskog rata i nestalog hrvatskog branitelja iz Domovinskog rata.

Članak 22.

1. Za davanje u zakup garaža i garažnih mjesta mogu se natjecati osobe iz članka 12. ove Odluke ako one ili bračni drug, odnosno osoba s kojom je u izvanbračnoj zajednici, životnom partnerstvu ili neformalnom životnom partnerstvu imaju u vlasništvu vozilo ili za vozilo imaju sklopljen ugovor o leasingu, neku drugu pravnu osnovu korištenja ili korištenje službenog vozila te prometnu i vozačku dozvolu.
2. Za osobe s invaliditetom koje imaju prebivalište u Gradu Dubrovniku, a ne mogu voziti, vozačka dozvola nije uvjet. O nesposobnosti za upravljanje motornim vozilom treba dostaviti odgovarajući dokaz.

Članak 23.

1. Prilikom izbora najpovoljnijeg ponuditelja u javnom natječaju, prednost se daje na način kako je to utvrđeno člankom 21. ove Odluke.
2. Osobe iz članka 21. stavak 1. ove Odluke koje su sudjelovale i udovoljile svim uvjetima iz natječaja dužne su u roku od 8 dana, od dana primitka obavijesti o izboru najpovoljnije ponude, pisanom Izjavom očitovati prihvaćaju li pravo prvenstva na sklapanja ugovora o zakupu pod uvjetima iz najpovoljnije ponude.
3. Smatra se da je Izjava dana u roku ako je stigla prije isteka naprijed navedenog roka na adresu Grada.
4. Kada je Izjava upućena poštom preporučeno, dan predaje na pošti smatra se kao dan predaje Gradu.
5. Izjava mora biti ovjerovljena kod javnog bilježnika.
6. Ukoliko se ponuditelj ne očituje u zadanom roku, smatra se da ne žele koristiti pravo prvenstva na zaključenje ugovora o zakupu.

Članak 24.

Zaključak Gradonačelnika o izboru najpovoljnijeg ponuditelja dostavlja se podnositeljima ponude odnosno prijave na javni natječaj na adresu dostavljenu u ponudi.

**UGOVOR O ZAKUPU**

Članak 25.

Na temelju zaključka o izboru najpovoljnijeg ponuditelja u javnom natječaju, Grad kao zakupodavac zaključuje sa izabranim najpovoljnijim ponuditeljem kao zakupnikom ugovor o zakupu, koji u ime Grada potpisuje Gradonačelnik.

Članak 26.

1. Ugovor o zakupu mora biti sastavljen u pisanom obliku i potvrđen (solemniziran) kod javnog bilježnika o trošku zakupnika.
2. Ugovor o zakupu, osim bitnih sastojaka iz članka 8. stavak 2. ove Odluke, može sadržavati i:

* iznos naknade za korištenje zajedničkim prostorijama i uređajima u zgradi, te način njihova obračuna i plaćanja,
* odredbu o plaćanju svih troškova koji proizlaze iz korištenja poslovnog prostora (svi režijski troškovi), uredno i na vrijeme, u rokovima dospijeća
* odredbu o instrumentima osiguranja plaćanja,
* odredbu o osiguranju prostora od požara i drugih štetnih događaja,
* odredbu o pridržavanju općih uvjeta za uređenje i uporabu poslovnog prostora,
* odredbu o prestanku ugovora,
* odredbu o otkazu i otkaznim rokovima,
* odredbu o zabrani davanja poslovnog prostora u podzakup te da zakupniku nije dopušteno po bilo kojoj pravnoj osnovi dati trećoj osobi na korištenje ili sukorištenje poslovni prostor odnosno na bilo koji način omogućiti trećoj osobi korištenje nekretnine koje po svojem sadržaju odgovara podzakupu,
* ovršne odredbe,
* odredbu o solemnizaciji ugovora.

Članak 27.

1. Sredstva osiguranja plaćanja ugovornih obveza i naknade za bespravno korištenje poslovnog prostora odnosno bjanko zadužnica/e sa jamcem platcem na iznos zakupnine za cjelokupno trajanje zakupa, zakupnik je dužan prilikom zaključenja ugovora o zakupu, dostaviti Gradu.
2. Zakupnik je dužan za cijelo vrijeme trajanja zakupa ugovoriti s osiguravateljem policu osiguranja kojom će osigurati poslovni prostor od požara i osnovnih opasnosti (požar, udar groma, oluja, tuča, eksplozija i sl.), uz dopunske opasnosti od poplave i izljeva vode iz vodovodnih i kanalizacijskih cijevi te policu vinkulirati u korist Grada.
3. Zakupnik je dužan ugovoriti i policu osiguranja izvanugovorne (opće) odgovornosti za štetu koju bi u okviru svoje djelatnosti zakupnik mogao prouzročiti trećim osobama, uključujući i vlastite zaposlenike, a kojom policom se pokriva sva imovinska i neimovinska šteta koja nastane smrću, tjelesnom povredom ili oštećenjem zdravlja ili stvari trećih osoba i zaposlenika te je predati zakupodavcu prilikom zaključenja ugovora.
4. Zakupnik je dužan u roku od 60 dana od dana sklapanja ugovora o zakupu dostaviti dokaz o zaključenim policama iz stavka 2. i 3. ovog članka, u protivnom Grad će otkazati ugovor o zakupu.
5. Rok iz stavka 4. ovog članka može se produžiti samo iznimno, zbog opravdanih razloga.
6. Ako zakupnik ne dostavi nove police osiguranja iz stavka 2. i 3. ovog članka, u roku od 30 dana nakon što su istekle ili postale nevažeće, Grad će otkazati ugovor o zakupu.

(7) Odredba stavka 3. ovog članka ne odnose se na garaže i garažna mjesta.

Članak 28.

1. Zakupnik se obvezuje poslovnim prostorom koristiti samo za namjenu određenu ugovorom o zakupu i u skladu s odredbama ove Odluke.
2. Grad ima pravo najmanje jednom mjesečno izvršiti uvid u stanje poslovnog prostora radi kontrole njegova ugovorenog korištenja te u slučaju uočenog nedostatka u svezi korištenja, pisano zatražiti od Zakupnika da se isti otklone u primjerenom roku koji će mu biti ostavljen.

Članak 29.

1. Zakupnik nema pravo poslovni prostor ili dio poslovnoga prostora dati u podzakup.
2. Poslovni prostor ili dio poslovnoga prostora u vlasništvu ili suvlasništvu Grada nije dopušteno dati u podzakup niti je zakupniku dopušteno po bilo kojoj pravnoj osnovi dati trećoj osobi na korištenje ili sukorištenje poslovni prostor odnosno na bilo koji način omogućiti trećoj osobi korištenje nekretnine koje po svojem sadržaju odgovara podzakupu.
3. Iznimno od odredbe stavka 2. ovoga članka, ako se radi o kampovima, hotelima ili drugim objektima za smještaj turista u vlasništvu Grada, dio nekretnine može se dati u podzakup, osim ako posebnim zakonom nije propisano drukčije.
4. Na ugovor o podzakupu poslovnoga prostora na odgovarajući se način primjenjuju odredbe Ove Odluke koje se odnose na zakup poslovnoga prostora.
5. Zakupniku koji je poslovni prostor ili dio poslovnoga prostora u vlasništvu ili suvlasništvu Grada, protivno odredbama ove Odluke, dao u podzakup odnosno koji je po bilo kojoj pravnoj osnovi dao trećoj osobi na korištenje ili sukorištenje poslovni prostor u vlasništvu ili suvlasništvu Grada ugovor o zakupu smatra se raskinutim po sili zakona danom utvrđenja nastupa okolnosti iz stavka 2. ovoga članka.
6. Ne smatra se podzakupom pristupanje obrtu nove osobe-obrtnika, u kojem slučaju treba sklopiti dodatak ugovoru o zakupu kojim će se ugovor o zakupu prenijeti na zajednički obrt.
7. U slučaju da iz zajedničkog obrta iz stavka 6. ovog članka istupi obrtnik koji je sudjelovao na natječaju i s kojim je sklopljen izvorni ugovor o zakupu, raskinuti će se ugovor o zakupu koji je sklopljen sa zajedničkim obrtom.
8. **PRAVA I OBVEZE UGOVORNIH STRANA**

Članak 30.

1. Grad je dužan predati zakupniku poslovni prostor u roku utvrđenom ugovorom.
2. Ako Grad ne preda zakupniku poslovni prostor u ugovorenom roku, zakupnik može svoje pravo ostvariti tužbom ili raskinuti ugovor o zakupu.
3. U slučaju iz stavka 2. ovoga članka zakupnik ima pravo na naknadu štete.

Članak 31.

(1) Zakupnik uzima poslovni prostor u viđenom stanju.

(2) Potpisom ugovora o zakupu i primopredajnog zapisnika, zakupnik potvrđuje da je poslovni prostor primio u viđenom stanju i suglasan je da će poslovni prostor urediti, ukoliko je potrebno, o vlastitom trošku kako bi u njemu mogao obavljati ugovorenu djelatnost, bez prava potraživanja istih od Grada.

Članak 32.

Prilikom primopredaje poslovnoga prostora ugovorne strane sastavljaju zapisnik u koji se unose podaci o stanju poslovnoga prostora u vrijeme primopredaje.

hitnih popravaka.

Članak 33.

1. Zakupnik ne smije bez izričite pisane suglasnosti zakupodavca činiti preinake poslovnoga prostora kojima se mijenja konstrukcija, raspored, površina, namjena ili vanjski izgled poslovnoga prostora.
2. Ako zakupnik bez suglasnosti zakupodavca, odnosno unatoč njegovu protivljenju izvrši preinake ili nastavi s izvođenjem radova, Grad ima pravo raskinuti ugovor.
3. U slučaju iz stavka 2. ovoga članka Grad ima pravo na naknadu štete.

Članak 34.

1. Zakupnik ima pravo na uređenje i rekonstrukciju poslovnog prostora o svom trošku, bez prava potraživanja istih od Grada ili prava na snižavanje ugovorene zakupnine.
2. Uz zahtjev za davanje pisane suglasnosti, zakupnik je obvezan priložiti:

* arhitektonski snimak postojećeg stanja
* arhitektonsko rješenje uređenja prostora s detaljnim troškovnikom i opisom radova, koje je izradila ovlaštena osoba,
* posebne uvjete građenja u smislu zakona kojim se uređuje zaštita i očuvanje kulturnih dobara

1. Ako zakupnik bez pisane suglasnosti zakupodavca, odnosno unatoč njegovu protivljenju izvrši preinake ili nastavi s izvođenjem radova, Grad ima pravo raskinuti ugovor i tražiti naknadu štete.

Članak 35.

1. Zakupnik je obvezan održavati poslovni prostor u stanju prikladnom za obavljanje djelatnosti predviđene ugovorom.
2. Zakupnik snosi troškove tekućeg održavanja prostora. Pod troškovima tekućeg održavanja smatraju se osobito: redovno održavanje i manji popravci instalirane opreme, uređaja i unutarnjih instalacija, čišćenje poslovnog prostora, soboslikarski radovi, popravci svih oštećenja koje je zakupnik prouzročio svojom krivnjom, kao i drugi troškovi manjih preinaka u poslovnom prostoru kojima se ne mijenja konstrukcija, raspored, površina, namjena ili vanjski izgled poslovnog prostora bez mogućnosti prebijanja istih sa zakupninom (snižavanja zakupnine) ili traženja njihove nadoknade od Grada.
3. Zakupnik je dužan o svomu trošku izvršiti popravke oštećenja poslovnoga prostora koja je sam prouzročio ili su ih prouzročile osobe koje se koriste poslovnim prostorom zakupnika.
4. Zakupnik ne odgovara za pogoršanje stanja poslovnoga prostora, uređaja i opreme koje je nastalo zbog redovitoga korištenja.bn

Članak 36.

Zakupnik će snositi sve izdatke zbog oštećenja zgrade, uređaja, okoliša i druge imovine, ako su one posljedica nesavjesnog obavljanja njegove djelatnosti.

Članak 37.

1. Grad Dubrovnik može dati u zakup poslovni prostor koji je neuvjetan i za koji je potrebno izvršiti konstruktivna ulaganja kako bi se isti doveo u stanje prikladno za obavljanje djelatnosti predviđene natječajem.
2. Za priznavanje ulaganja iz stavka 1. ovog članka potrebno je ishoditi odluku Grada o odobrenim radovima sukladno troškovniku pregledanom od stručnog Upravnog odjela Grada ili ovlaštenog vještaka građevinske struke, u potonjem slučaju o trošku zakupnika.
3. Ulaganja u poslovni prostor odobrena od strane Grada priznati će se u iznos zakupnine kroz prijeboj sa zakupninom do isplate odobrenog iznosa u cijelosti i to način koji će biti propisan ugovorom o zakupu poslovnog prostora.

Članak 38.

Nakon prestanka zakupa zakupnik je dužan predati zakupodavcu poslovni prostor u stanju u kojemu ga je primio, ako nije drukčije ugovoreno ili propisano ovom Odlukom.

Članak 39.

U slučaju iz članka 38. ove Odluke zakupnik ima pravo odnijeti uređaje koje je ugradio u poslovni prostor, ako se time ne oštećuje poslovni prostor i ako mu to ulaganje Grad nije priznao kroz smanjenje visine zakupnine.

1. **ZAKUPNINA**

Članak 40.

1. Zakupnik je dužan platiti ugovorom utvrđeni iznos zakupnine u roku utvrđenom ugovorom.
2. Zakupnik je dužan zakupninu plaćati mjesečno unaprijed i to najkasnije do desetoga dana u mjesecu.
3. Na iznos mjesečne zakupnine obračunava se porez na dodanu vrijednost sukladno posebnom propisu kojim se uređuje porez na dodanu vrijednost.
4. U slučaju izmjene poreznih propisa, Zakupnik će snositi ona porezna davanja koja padaju na njegov teret sukladno takvoj izmjeni poreznih propisa.

Članak 41.

1. Zakupnik je dužan plaćati naknadu za troškove korištenja zajedničkih uređaja i obavljanja zajedničkih usluga u zgradi u kojoj se nalazi poslovni prostor po njihovom dospijeću, ako nije drukčije ugovoreno.
2. Smatra se da naknada za troškove iz stavka 1. ovoga članka nije uračunata u zakupninu ako to nije izričito ugovoreno.
3. Zakupnik se, osim zakupnine, obvezuje plaćati uredno i na vrijeme, u rokovima dospijeća sve troškove koji proizlaze iz korištenja poslovnog prostora (struja, voda, telefon, internet, pričuva, spomenička renta, komunalna naknada, vodna naknada, odvoz komunalnog otpada i druge obveze koje su u svezi s korištenjem prostora) kao i izdatke koji su nastali kao posljedica nesavjesnog obavljanja djelatnosti zakupnika, bez mogućnosti prebijanja istih sa zakupninom (snižavanja zakupnine) ili traženja njihove nadoknade od Grada.

Članak 42.

1. Gradonačelnik donosi odluku o zasnivanju zakupnog odnosa na temelju javnog natječaja ili neposrednom dodjelom te određuje početni iznos mjesečne zakupnine, namjenu prostora i rok na koji se poslovni prostor daje u zakup u skladu s općim aktom Grada kojim se propisuju kriteriji za određivanje visine zakupnine za poslovne prostore u vlasništvu ili suvlasništvu Grada.
2. Gradonačelnik donosi odluku iz stavka 1. ovog članka na prijedlog Povjerenstva.
3. Početni iznos mjesečne zakupnine određuje se u skladu s općim aktom Grada kojim se propisuju kriteriji za određivanje visine zakupnine za poslovne prostore u vlasništvu ili suvlasništvu Grada.

Članak 43.

1. Iznimno od odredbi ove Odluke, početni iznos zakupnine za poslovni prostor, a kada se i nakon ponovljenog natječaja nije zasnovao zakupni odnos, može se umanjiti.
2. Početni iznos zakupnine može se, u slučaju iz stavka 1. ovog članka, umanjiti do najviše 30℅.
3. Odluku iz stavka 2. ovog članka donosi Gradonačelnik na prijedlog Povjerenstva.

Članak 44.

1. Visina ugovorene zakupnine za poslovni prostor usklađivati će se na godišnjoj razini korištenjem Indeksa potrošačkih cijena (dalje u tekstu: CPI), za cijelo vrijeme trajanja ugovora o zakupu, ukoliko CPI na godišnjoj razini bude veći od + 2℅.
2. Smanjenje CPI neće imati za posljedicu smanjenje ugovorene zakupnine.
3. Promjena visine zakupnine utvrđuje se od prvog dana u mjesecu koji slijedi iza objave CPI za prethodnu kalendarsku godinu.

Članak 45.

1. Iznimno od odredbe članka 8. stavak 6. ove Odluke proračunskim korisnicima Grada, ustanovama kojima je osnivač Grad Dubrovnik, Republika Hrvatska ili druge jedinice lokalne (regionalne) samouprave, a koji obavljaju poslove lokalnog značaja na temelju članka 19.a Zakon o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 36/09, 125/08, 36/09, 150/11, 19/13 - službeni pročišćeni tekst, 144/12, 137/15 - službeni pročišćeni tekst, 123/17, 98/19, 144/20 kojima se neposredno ostvaruju potrebe građana, poslovni prostor u vlasništvu Grada može se dati na uporabu bez naknade.
2. Korisnici iz stavka 1. ovog članka dužni su održavati poslovni prostor u stanju prikladnom za obavljanje djelatnosti predviđene ugovorom.
3. Zaključak o davanju poslovnog prostora na uporabu bez naknade na rok do 5 (pet) godina donosi Gradonačelnik, odnosno predstavničko tijelo Grada na rok dulji od 5 (godina) uz prethodno pribavljenu suglasnost upravnog odjela koji je po odluci o ustrojstvu nadležan za djelokrug rada korisnika iz stavka 1. ovog članka.
4. Međusobna prava i obveze Grada i korisnika uređuju se Ugovorom o davanju poslovnog prostora na uporabu bez naknade.

Članak 46.

1. Ako zakupnik nastavi koristiti poslovni prostor nakon prestanka ugovora o zakupu, dužan je plaćati naknadu za korištenje poslovnog prostora bez valjane pravne osnove te sve troškove koji proizlaze iz korištenja, održavanja i uređenja poslovnog prostora, sve dok ne preda poslovni prostor slobodan od osoba i stvari u posjed Gradu
2. Plaćanje naknade iz stavka 1. ovog članka ne utječe na pravni položaj i status zakupnika iz stavka 1. ovog članka.
3. **PRESTANAK ZAKUPA**

Članak 47.

Ugovor o zakupu poslovnoga prostora sklopljen na određeno vrijeme prestaje istekom vremena na koji je sklopljen.

Članak 48.

1. Ugovor o zakupu poslovnoga prostora sklopljen na neodređeno vrijeme prestaje otkazom.
2. Ugovor o zakupu poslovnoga prostora sklopljen na neodređeno vrijeme ne može na temelju otkaza prestati prije isteka jedne godine od dana sklapanja, ako ugovorom nije drukčije određeno.

Članak 49.

1. Ugovor o zakupu poslovnoga prostora sklopljen na neodređeno vrijeme na temelju otkaza prestaje danom isteka otkaznoga roka.
2. Otkazni rok je vrijeme između dana dostave otkaza protivnoj strani i dana kad prestaje zakup.
3. Ako ugovorom nije utvrđen, otkazni rok iznosi 30 dana.
4. Ako ugovorom nije drukčije određeno, otkaz se može dati samo prvoga ili petnaestoga dana u mjesecu.

Članak 50.

1. Ugovor o zakupu sklopljen na neodređeno vrijeme otkazuje se pisanim otkazom koji se dostavlja poštom preporučeno, a otkazom putem javnoga bilježnika kada je ugovor potvrđen (solemniziran) po javnom bilježniku.
2. Ako se ugovor o zakupu otkazuje putem javnoga bilježnika, javni bilježnik o priopćenom otkazu sastavlja zapisnik i poduzima radnje propisane posebnim zakonom.
3. Zapisnik iz stavka 2. ovoga članka koji sadrži izjavu potpisanu po protivnoj strani da se ne protivi otkazu ima snagu ovršne isprave.
4. U slučaju iz stavka 2. ovoga članka ovrha se može tražiti na temelju ugovora o zakupu i zapisnika iz stavka 3. ovoga članka.

Članak 51.

Grad može otkazati ugovor o zakupu u svako doba, bez obzira na ugovorne ili zakonske odredbe o trajanju zakupa ako:

1. zakupnik i poslije pisane opomene zakupodavca koristi poslovni prostor protivno ugovoru ili mu nanosi znatniju štetu koristeći ga bez dužne pažnje,
2. zakupnik ne plati dospjelu zakupninu u roku od petnaest dana od dana priopćenja pisane opomene zakupodavca,
3. Grad, zbog razloga za koje on nije odgovoran, ne može koristiti poslovni prostor u kojem je obavljao svoju djelatnost pa zbog toga namjerava koristiti prostor koji drži zakupnik.

Članak 52.

1. Grad može otkazati ugovor i kad:
2. zakupnik izgubi pravo obavljanja poslovne djelatnosti temeljem pravomoćnog rješenja ovlaštenog tijela;
3. se zakupnik koristi poslovnim prostorom tako da drugog zakupnika ili stanara ometa u njihovu korištenju prostorom;
4. zakupnik bez opravdanog razloga odbije preuzeti poslovni prostor, uzimajući u obzir da se poslovni prostor daje u zakup u viđenom stanju;
5. zakupnik, bez opravdanog razloga, u roku od 60 dana od dana potpisivanja ugovora o zakupu ne otpočne obavljati poslovnu djelatnost koja je ugovorom o zakupu zaključena;
6. zakupnik u poslovnom prostoru ne obavlja isključivo ugovorenu djelatnost;
7. zakupnik onemogući Gradu uvid u stanje poslovnog prostora radi kontrole njegovog ugovorenog korištenja;
8. zakupnik ne dostavi u propisanom roku sredstva osiguranja plaćanja ugovornih obveza;
9. zakupnik ne dostavi u propisanom roku dokaz o zaključenim policama osiguranja iz članka 27. ove Odluke;
10. zakupnik izda poslovni prostor u podzakup;
11. zakupnik po bilo kojoj pravnoj osnovi da trećoj osobi na korištenje ili sukorištenje poslovni prostor odnosno na bilo koji način omogućiti trećoj osobi korištenje nekretnine koje po svojem sadržaju odgovara podzakupu;
12. se zakupnik, bez opravdanog razloga, ne koristi poslovnim prostorom duže od 90 dana za obavljanje ugovorene djelatnosti, osim u slučaju izvođenja radova od strane Grada koji se tiču poslovnog prostora odnosno zgrade u kojoj je isti;
13. zakupnik prekrši odredbe Odluke o komunalnom redu Grada tri ili više puta tijekom godine dana;
14. zakupnik, bez pismene suglasnosti zakupodavca, otpočne preuređenje ili rekonstrukciju poslovnog prostora;
15. Grad poduzme uklanjanje poslovnog prostora, odnosno zgrade, zbog dotrajalosti ili provedbe Prostornog plana.
16. Grad može otkazati ugovor o zakupu i kada ga namjerava koristiti za svoje potrebe ili za potrebe pravne osobe kojoj je osnivač ili pretežiti osnivač ili za provođenje projekata od interesa za Grad.
17. U slučaju otkaza ugovora o zakupu iz stavka 2. ovog članka, zakupnik je dužan poslovni prostor slobodan od osoba i stvari predati u posjed Gradu u roku od 90 dana od dana otkaza ugovora o zakupu.

Članak 53.

U slučaju nemogućnosti uredne dostave pisane opomene i dostave otkaza zbog promjene adrese, o kojoj zakupnik nije obavijestio Grad, odbijanja preuzimanja pismena ili drugih načina izbjegavanja primanja pismena Grada, dostava će se smatrati izvršenom danom predaje preporučene pošiljke pošti, bez obzira je li pošta bila u mogućnosti uručiti zakupniku pisanu opomenu odnosno otkaz.

Članak 54.

Grad nije dužan vratiti sredstva koja su zakupnik poslovnog prostora priznata na temelju članka 37. ove Odluke u slučaju:

1. prestanka ugovora do kojeg je došlo voljom zakupnika;
2. u slučajevima propisanim člankom 51. stavak 1. i 2. i člankom 52. stavak 1.ove Odluke, osim u slučajevima iz članka 52. stavak 1. točka 14. i stavka 2. istog članka.

Članak 55.

Ugovor o zakupu sklopljen na određeno ili na neodređeno vrijeme svaka ugovorna strana može otkazati u svako doba, ako druga ugovorna strana ne izvršava svoje obveze utvrđene ugovorom ili ovim Zakonom.

Članak 56.

1. Prilikom predaje ispražnjenoga poslovnoga prostora sastavlja se zapisnik o stanju u kojemu se nalazi poslovni prostor u vrijeme predaje.
2. Ako prilikom predaje nije sastavljen zapisnik smatra se da je poslovni prostor predan u ispravnom stanju.

Članak 57.

1. Zakup ne prestaje kad treća osoba kupnjom ili po drugoj osnovi stekne pravo vlasništva od zakupodavca poslovnoga prostora.
2. U slučaju iz stavka 1. ovoga članka treća osoba stupa u prava i obveze zakupodavca.

Članak 58.

1. Zakup ne prestaje smrću, odnosno promjenom pravnoga položaja zakupnika, ako ugovorom nije drukčije određeno.
2. U slučaju iz stavka 1. ovoga članka nasljednici koji preuzmu obrt ili drugu djelatnost iz ugovora o zakupu, odnosno pravni slijednici stupaju u prava i obveze zakupnika, ako ne preuzmu obrt ili drugu djelatnost iz ugovora o zakupu, ne stupaju u prava i obveze zakupnika, iako su nasljednici, odnosno pravi sljednici.
3. U odnosu na zaključeni ugovor o zakupu, zakupniku nije dozvoljeno bilo kakvo preoblikovanje i pretvaranje obrta u trgovačko društvo i obratno budući se radi o prestanku poslovanje fizičke osobe-obrtnika i početku poslovanja pravne osobe.
4. Nije dozvoljen prijenos ugovora o zakupu poslovnog prostora sa zakupnika kojem je poslovni prostor u vlasništvu Grada dan u zakup putem javnog natječaja na drugu pravnu osobu ili fizičku osobu-obrtnika, novog zakupnika.
5. U slučaju iz stavka 1. i 2. ovog članka nasljednici, odnosno pravni slijednici koji stupaju u prava i obveze zakupnika prije zaključivanja ugovora o zakupu ili dodatka ugovora o zakupu moraju podmiriti sve dospjele nepodmirene obveze pravnog prednika prema Gradu.

Članak 59.

1. Za rješavanje spora između zakupodavca i zakupnika o međusobnim pravima i obvezama iz ugovora o zakupu te za ispražnjene poslovnoga prostora nadležan je sud.
2. Postupci iz stavka 1. ovoga članka su hitni.
3. **KUPOPRODAJA POSLOVNOG PROSTORA U VLASNIŠTVU GRADA**

Članak. 60.

1. Poslovni prostor u vlasništvu ili suvlasništvu Grada, osim garaže i garažnog mjesta, može se prodati sadašnjem zakupniku iz članka 3. stavka 1. ove Odluke koji ima sklopljen ugovor o zakupu s Gradom, koji uredno ispunjava sve obveze iz ugovora o zakupu i druge financijske obveze prema Gradu, pod uvjetima i u postupku propisanim ovom Odlukom i u skladu s odlukama koje će donijeti nadležna tijela Grada, i to na temelju popisa poslovnih prostora koji su predmet kupoprodaje koji će se javno objaviti. Popis poslovnih prostora koji su predmet kupoprodaje, na prijedlog Gradonačelnika, utvrđuje predstavničko tijelo Grada, u skladu s odredbama posebnog propisa kojim se uređuje lokalna i regionalna (područna) samouprava.
2. Na popis poslovnih prostora iz stavka 1. ovoga članka Grad neće uvrstiti poslovne prostore koji kumulativno ispunjavaju sljedeće uvjete:

nalaze se u nultoj ili prvoj zoni gradova i općina,

ulični su poslovni prostori s izlogom koji gleda na uličnu stranu,

nalaze se u razizemlju,

čija je vrijednost zakupnine za 15 godina jednaka procijenjenoj vrijednosti nekretnine ili veća od procijenjene vrijednosti nekretnine.

1. Zahtjev za kupnju poslovnoga prostora u vlasništvu ili suvlasništvu Grada osobe iz stavka 1. ovoga članka podnose u roku od 90 dana od javne objave popisa poslovnih prostora koji su predmet kupoprodaje, tijelu Grada određenom propisom o ustrojstvu Grada.
2. Iznimno od odredbi stavka 4. ovoga članka, pravo na kupnju poslovnoga prostora, osim garaže i garažnog mjesta, prema ovoj Odluci, može ostvariti zakupnik koji se nalazi u zakupnom odnosu s Gradom, u trajanju kraćem od pet godina, ako je podmirio sve obveze iz ugovora o zakupu i druge financijske obveze prema Gradu, a koji je:

* prije toga bio u zakupnom odnosu za poslovni prostor koji se prodaje s jedinicom lokalne i područne (regionalne) samouprave, u ukupnom neprekinutom trajanju od najmanje pet godina, ili
* prije toga bio u zakupnom odnosu za poslovni prostor koji se prodaje s jedinicom lokalne i područne (regionalne) samouprave i Republikom Hrvatskom, u ukupnom neprekinutom trajanju od najmanje pet godina, ili
* kao nasljednik obrtnika nastavio vođenje obrta ili kao član obiteljskog domaćinstva preuzeo obrt, a bio je u zakupnom odnosu za poslovni prostor koji se prodaje u ukupnom neprekinutom trajanju od najmanje pet godina, u koje vrijeme se uračunava i vrijeme zakupa njegova prednika, ili
* morao napustiti poslovni prostor koji je koristio na temelju zakupnog odnosa s Gradom, zbog povrata toga prostora u vlasništvo prijašnjem vlasniku, sukladno posebnom propisu, a do tada je bio u zakupu u neprekinutom trajanju od najmanje pet godina.

Članak 61.

Pravo na kupnju poslovnoga prostora ne može ostvariti zakupnik poslovnoga prostora koji je isti dao u podzakup ili na temelju bilo koje druge pravne osnove prepustio korištenje poslovnoga prostora drugoj osobi.

Članak 62.

1. Poslovni prostor iz članka 1. ove Odluke prodaje se po procijenjenoj vrijednosti koju određuje sudski vještak iz stavka 4. ovoga članka.
2. Iznimno od odredbe stavka 1. ovoga članka, kada se poslovni prostor prodaje sadašnjem zakupniku pod uvjetima i u postupku iz članka 60. ove Odluke, procijenjena vrijednost umanjuje se za neamortizirana ulaganja sadašnjeg zakupnika koja su utjecala na visinu procijenjene vrijednosti poslovnoga prostora te za koje je Grad dao prethodnu pisanu suglasnost, s tim da se visina neamortiziranog ulaganja zakupnika priznaje najviše do 30% procijenjene vrijednosti poslovnoga prostora.
3. Sadašnjem zakupniku neće se priznati ulaganja u preinake poslovnoga prostora učinjene bez prethodne pisane suglasnosti zakupodavca, osim nužnih troškova, kao ni ulaganja koja je Grad priznao u obliku smanjene zakupnine.
4. Procijenjenu vrijednost i vrijednost neamortiziranih ulaganja sadašnjeg zakupnika utvrđuje procjenitelj koji je tako određen odredbama propisa kojim se uređuje procjena vrijednosti nekretnina, a po odabiru vlasnika poslovnoga prostora.

Članak 63.

1. Plaćanje kupoprodajne cijene poslovnoga prostora u vlasništvu Grada obavlja se isključivo jednokratnom uplatom.
2. Rok isplate kupoprodajne cijene iz stavka 1. ovog članka ne može biti duži od 30 dana od dana sklapanja ugovora.
3. Ugovor o kupoprodaji poslovnoga prostora mora biti sastavljen u pisanom obliku i mora ga potvrditi (solemnizirati) javni bilježnik.

Članak 64.

Zahtjevi za kupnju poslovnoga prostora u vlasništvu ili suvlasništvu Grada podnosi se tijelu nadležnom za njihovo raspolaganje određenom propisom o ustrojstvu Grada.

Članak 65.

1. Odluku o kupoprodaji poslovnoga prostora u vlasništvu Grada iz članka 60. stavka 1. ove Odluke donosi predstavničko tijelo Grada ili Gradonačelnik, ovisno o vrijednosti poslovnoga prostora.
2. Poslovni prostor ne može se prodati fizičkoj ili pravnoj osobi koja ima dospjelu nepodmirenu obvezu prema državnom proračunu, jedinicama lokalne i područne (regionalne) samouprave, zaposlenicima i dobavljačima, osim ako je sukladno posebnim propisima odobrena odgoda plaćanja navedenih obveza, pod uvjetom da se fizička ili pravna osoba pridržava rokova plaćanja.

Članak 66.

Na temelju odluke o kupoprodaji poslovnoga prostora iz članka 65. ove Odluke Gradonačelnik i kupac sklopit će u roku od 90 dana od dana donošenja odluke ugovor o kupoprodaji poslovnoga prostora.

Članak 67.

1. Garaža ili garažno mjesto na kojem je uspostavljeno vlasništvo Grada može se prodati neposrednom pogodbom zakupniku ili korisniku koji uredno podmiruje naknadu za korištenje garaže ili garažnog mjesta, kao i sve režijske i druge obveze koje terete navedenu garažu ili garažno mjesto, a nalazi se u neprekinutom mirnom posjedu garaže ili garažnog mjesta duže od pet godina na temelju valjane pravne osnove ili pravne osnove koja je kasnije prestala ili otpala.
2. Garaža ili garažno mjesto na kojem je uspostavljeno vlasništvo Grada može se prodati neposrednom pogodbom korisniku koji uredno podmiruje naknadu za korištenje garaže ili garažnog mjesta, kao i sve režijske i druge obveze koje terete navedenu garažu ili garažno mjesto, a nalazi se u neprekinutom mirnom posjedu garaže ili garažnog mjesta duže od pet godina, kao pravni sljednik osobe koja je garažu ili garažno mjesto koristila na temelju valjane pravne osnove, a u koji se rok uračunava i vrijeme u kojem je garažu ili garažno mjesto koristio pravni prednik iz stavka 1. ovoga članka.
3. Kupoprodajna cijena garaže ili garažnog mjesta iz stavaka 1. i 2. ovoga članka utvrdit će se na temelju procjene tržišne vrijednosti koju obavlja osoba koja je za to ovlaštena propisima kojima je uređena procjena vrijednosti nekretnina, a po provedenom postupku javne nabave sukladno propisu kojim se uređuje javna nabava.
4. Ako ovlaštenik iz stavaka 1. i 2. ovoga članka ne prihvati kupoprodajnu cijenu utvrđenu sukladno stavku 3. ovoga članka, u roku od 60 dana od dana zaprimanja obavijesti nadležnog tijela može mu se ponuditi sklapanje ugovora o zakupu garaže ili garažnog mjesta na određeno vrijeme od pet godina, s mjesečnim iznosom zakupnine utvrđenim prema kriterijima Grada za garaže ili garažna mjesta.
5. Ako ovlaštenik iz stavka 4. ovoga članka u roku od 30 dana od dana primitka ponude iz stavka 4. ovoga članka ne dostavi nadležnom tijelu pisani prihvat ponude i ne preda posjed garaže ili garažnog mjesta, garaža ili garažno mjesto prodat će se ili dati u zakup putem javnog natječaja.
6. Osobi koja se nalazi u neposrednom posjedu garaže ili garažnog mjesta na kojem je uspostavljeno vlasništvo Grada, a koja nema s navedenim pravnim osobama sklopljen ugovor o zakupu niti je pravni sljednik osobe koja je garažu ili garažno mjesto koristila na temelju valjane pravne osnove i koja nije u posjed garaže ili garažnog mjesta ušla neovlašteno ili na nasilan način, ponudit će se sklapanje ugovora o zakupu garaže ili garažnog mjesta na rok od dvije godine, s mjesečnim iznosom zakupnine utvrđenim prema kriterijima Grada za garaže ili garažna mjesta.
7. Ako osoba iz stavka 6. ovoga članka u roku od 30 dana od dana primitka ponude iz stavka 6. ovoga članka ne dostavi nadležnom tijelu pisani prihvat ponude i ne preda posjed garaže ili garažnog mjesta, garaža ili garažno mjesto prodat će se ili dati u zakup putem javnog natječaja.
8. Osobi iz stavaka 1, 2. i 6. ovoga članka koja se nalazi u neposrednom posjedu garaže ili garažnog mjesta na kojem nije uspostavljeno vlasništvo Grada, a kojima upravlja Grad Dubrovnik odnosno pravna osoba u njegovu isključivom ili pretežitom vlasništvu, a koja nema s navedenim pravnim osobama sklopljen ugovor o zakupu niti je pravni sljednik osobe koja je garažu ili garažno mjesto koristila na temelju valjane pravne osnove i koja nije u posjed garaže ili garažnog mjesta ušla neovlašteno ili na nasilan način, ponudit će se sklapanje ugovora o zakupu garaže ili garažnog mjesta na rok od dvije godine, s mjesečnim iznosom zakupnine utvrđenim prema kriterijima Grada za garaže ili garažna mjesta.
9. **PRIJELAZNE I ZAKLJUČNE ODREDBE**

Članak 68.

1. Grad će donijet opće akte kojima će pobliže urediti kupoprodaju poslovnoga prostora u njegovom vlasništvu ili suvlasništvu.
2. Grad, u skladu s Zakonom o izmjenama i dopunama Zakon o zakupu i kupoprodaji poslovnoga prostora ("Narodne novine", broj: 123/24) donijet će opći akt kojim se propisuju kriteriji za određivanje visine zakupnine za poslovne prostore u roku od 90 dana od dana stupanja na snagu istog.

Članak 69.

1. Postupci započeti prema odredbama Odluke o zakupu i kupoprodaji poslovnoga prostora (''Službeni glasnik Grada Dubrovnika'', broj: 25/17, 12/18 i 11/19) prije stupanja na snagu ove Odluke dovršit će se prema odredbama te Odluke i propisa donesenih na temelju te Odluke.
2. Iznimno od stavka 1. ovoga članka, postupci započeti prema odredbama Odluke o zakupu i kupoprodaji poslovnoga prostora (''Službeni glasnik Grada Dubrovnika'', broj: 25/17, 12/18 i 11/19) prije stupanja na snagu ove Odluke dovršit će se prema odredbama ove Odluke i propisa donesenim na temelju ove Odluke ako je to povoljnije za stranku po čijem je zahtjevu postupak započet i ako to stranka zatraži do 30. travnja 2025. godine.

Članak 70.

Danom stupanja na snagu ove Odluke prestaje vrijediti Odluka o zakupu i prodaji poslovnoga prostora („Službeni glasnik Grada Dubrovnika“, broj 25/17, 12/18 i 11/19).

Članak 71.

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: 372-01/25-01/03

URBROJ: 2117-1-09-25-3

Dubrovnik, 28. veljače 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**38**

Na temelju odredbi članka 2. stavak (1) točka 106. i članka 5. stavak (1) točka 14. Zakona o sigurnosti prometa na cestama („Narodne novine“, broj 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23), odredbe članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 36/09, 125/08, 36/09, 150/11, 144/12, 123/17, 98/19, 144/20), odredbi članka 39. Statuta Grada Dubrovnika („Službeni glasnik Grada Dubrovnika“, broj 2/21) i članka 16. stavak 1. točka 2. Odluke o uvjetima ulaza, prometovanja i izlaza vozila iz zone prometa u zaštićenoj kulturno-povijesnoj cjelini i kontaktnoj zoni Grada Dubrovnika („Službeni glasnik Grada Dubrovnika“, broj 12/24) Gradsko vijeće Grada Dubrovnika na 40. sjednici, održanoj 28. veljače 2025.,  donijelo je

**O D L U K U**

**o uvjetima ulaza, prometovanja i izlaza dostavnih vozila iz zone prometa**

**u zaštićenoj kulturno-povijesnoj cjelini i kontaktnoj zoni Grada Dubrovnika**

Članak 1.

Ovom Odlukom uređuju se uvjeti ulaza, prometovanja i izlaza dostavnih vozila iz Užeg središta Grada Dubrovnika.

Cilj odobravanja ulaza, prometovanja i izlaza određenog broja dostavnih vozila iz područja užeg središta Grada Dubrovnika, kao dijela zone prometa u zaštićenoj kulturno-povijesnoj cjelini i kontaktnoj zoni Grada Dubrovnika u smislu Odluke o uvjetima ulaza, prometovanja i izlaza vozila iz zone prometa u zaštićenoj kulturno-povijesnoj cjelini i kontaktnoj zoni Grada Dubrovnika („Službeni glasnik Grada Dubrovnika“, broj: 12/2024), zadovoljavanje je javnog interesa u smislu dostupnosti usluge, osiguravanja protočnosti i sigurnosti prometa na području Grada Dubrovnika, osobito područja oko Povijesne jezgre Grada Dubrovnika, a sve s ciljem smanjenja broja vozila na samom kolniku u neposrednoj blizini Povijesne jezgre Grada Dubrovnika i time smanjenja zagušenja prometnog tijeka i omogućavanja pristupa interventnim vozilima (hitna pomoć, vatrogasci i slično).

Članak 2.

Dostavna vozila su u smislu ove Odluke motorna vozila koja služe za prijevoz tereta i koja imaju najmanje četiri ili tri kotača i najveću dopuštenu masu koja nije veća od 7,5 t.

Prometovanje dostavnih vozila veće mase od one propisane u stavku 1. ovog članka moguće je samo u posebno opravdanim slučajevima, a na temelju odobrenja upravnog odjela nadležnog za promet.

Članak 3.

Ulaz, prometovanje i izlaz dostavnih vozila iz područja Užeg središta Grada Dubrovnika odobrit će se isključivo u vremenu od 5:00 do 22:00 sati.

Nakon obavljene dostave, dostavna vozila moraju u roku od najviše 20 minuta napustiti Uže središte Grada Dubrovnika.

U izuzetnim i opravdanim slučajevima upravni odjel nadležan za promet može odobriti drugo vrijeme ulaza, prometovanja i izlaza dostavnih vozila iz područja Užeg središta Grada Dubrovnika.

Članak 4.

Upravni odjel nadležan za promet može odobriti pravnim osobama, fizičkim osobama-obrtnicima odnosno osobama koje obavljaju drugu samostalnu djelatnost (u daljnjem tekstu: Ovlašteni korisnici) ulaz, prometovanje i izlaz dostavnih vozila iz područja Užeg središta Grada Dubrovnika za potrebe:

* dostave roba za opskrbu prodavaonica, tržnica i ugostiteljskih objekata, hotela, domova, samostana, ljekarni, upravnih tijela i sl.,
* dostave roba građanima putem dostavnih službi,
* dostave plina, loživog ulja i ogrjeva,
* prijevoza pokućstva i bijele tehnike,
* servisiranje aparata i strojeva koji služe za obavljanje djelatnosti
* u drugim opravdanim slučajevima.

Članak 5.

Ovlašteni korisnici, čije se dostavno vozilo koristi u svrhu obavljanja gospodarske djelatnosti javnog prijevoza tereta u unutarnjem cestovnom prometu ostvaruju pravo na ulaz, prometovanje i izlaz iz Užeg središta Grada Dubrovnika, a što se utvrđuje u svakom pojedinačnom slučaju na temelju podnesenog zahtjeva i relevantne dokumentacije.

Podnositelj zahtjeva je dužan u zahtjevu navesti točno vrijeme prometovanja u Užem središtu Grada Dubrovnika, trajanje prometovanja i registracijsku oznaku vozila za koje se prijavljuje.

Zahtjevu se obvezno prilaže prometna knjižica vozila s kojim se namjerava prometovati unutar Užeg središta Grada Dubrovnika te druge isprave prema potrebi (preslike ugovora, rješenja, izvoda iz sudskog ili obrtnog registra i sl.).

Zahtjev za izdavanje odobrenja/smeđe propusnice za ulaz, prometovanje i izlaz dostavnih vozila iz područja Užeg središta Grada Dubrovnika podnosi se Gradu Dubrovniku, Upravnom odjelu za poslove gradonačelnika, Odsjeku za sigurnost, upravljanje kriznim situacijama i razvoju pametnog grada, putem pošte ili osobno na pisarnicu Grada Dubrovnika.

Članak 6.

Pravo na ulaz, prometovanje i izlaz dostavnih vozila iz područja Užeg središta Grada Dubrovnika u pravilu se izdaje na razdoblje od 1 godine, a može se izdati i za kraće vremensko razdoblje.

Članak 7.

U smislu Odluke o uvjetima ulaza, prometovanja i izlaza vozila iz zone prometa u zaštićenoj kulturno-povijesnoj cjelini i kontaktnoj zoni Grada Dubrovnika osobe koje ishode odobrenje za ulaz, prometovanje i izlaz dostavnih vozila iz područja Užeg središta Grada Dubrovnika ostvaruju pravo na odobrenje/smeđu propusnicu.

Članak 8.

Za odobrenje/smeđu propusnicu kojom se stječe pravo ulaza, prometovanja i izlaza iz Užeg središta Grada Dubrovnika ne plaća se naknada.

Članak 9.

Odobrenje/smeđa propusnica nije prenosiva i može je koristiti samo ovlašteni korisnik kojemu je izdata i to isključivo za vozilo određene registarske oznake za koju se odnosi.

Ovlašteni korisnik ne smije smeđu propusnicu koristiti u suprotnosti s odredbama Odluke o uvjetima ulaza, prometovanja i izlaza vozila iz zone prometa u zaštićenoj kulturno-povijesnoj cjelini i kontaktnoj zoni Grada Dubrovnika.

Članak 10.

U slučaju da Ovlašteni korisnik iz bilo kojeg razloga prije isteka vremena za koje mu je izdato odobrenje/smeđa propusnica prestane dostavnim vozilom obavljati prijevoz tereta/robe na području Užeg središta Grada Dubrovnika, dužan je bez odgode isto prijaviti upravnom odjelu nadležnom za promet, kako bi se podaci o predmetnom vozilu brisali iz prometnog sustava sukladno Odluci o uvjetima ulaza, prometovanja i izlaza vozila iz zone prometa u zaštićenoj kulturno-povijesnoj cjelini i kontaktnoj zoni Grada Dubrovnika.

U slučaju nastupa okolnosti iz stavka 1. ovog članka Ovlašteni korisnik može podnijeti novi zahtjev sukladno članku 5. ove Odluke.

Članak 11.

Nadzor nad provedbom odredbi ove Odluke provode prometni redari i/ili komunalni redari i/ili druge ovlaštene osobe sukladno primjenjivim propisima, koji su ovlašteni poduzimati radnje u suglasju s primjenjivi propisima neposredno i/ili putem elektroničnog sustava i/ili videonadzora.

Članak 12.

U slučaju kršenja odredbi ove Odluke neposredno se i odgovarajuće primjenjuju prekršajne odredbe članka 19. Odluke o uvjetima ulaza, prometovanja i izlaza vozila iz zone prometa u zaštićenoj kulturno-povijesnoj cjelini i kontaktnoj zoni Grada Dubrovnika.

Članak 13.

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: 340-01/25-01/29

URBROJ: 2117-1-09-25-03

Dubrovnik, 28. veljače 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**39**

Na temelju članka 2. stavak (1) točka 106. i članka 5. stavak (1) točka 14. Zakona o sigurnosti prometa na cestama („Narodne novine“, broj 67/2008, 48/2010, 74/2011, 80/2013, 158/2013, 92/2014, 64/2015, 108/2017, 70/2019, 42/2020, 85/2022, 114/2022, 133/3 i 145/24), članka 35. Zakona o lokalnoj i područnoj (regionalnoj) samoupravi („Narodne novine“, broj 33/2001, 60/2001, 129/2005, 109/2007, 36/2009, 125/2008, 36/2009, 150/2011, 144/2012, 123/2017, 98/2019, 144/2020) i članka 39. Statuta Grada Dubrovnika („Službeni glasnik Grada Dubrovnika“, broj 2/21, Gradsko vijeće Grada Dubrovnika na 40. sjednici, održanoj dana 28. veljače 2025., donijelo je

**Odluka o izmjenama i dopunama Odluke**

**o** **uvjetima ulaza, prometovanja i izlaza vozila iz zone prometa**

**u zaštićenoj kulturno-povijesnoj cjelini i kontaktnoj zoni grada Dubrovnika**

Članak 1.

U članku 12. stavak 2. podstavak 3. Odluke o uvjetima ulaza, prometovanja i izlaza vozila iz zone prometa u zaštićenoj kulturno-povijesnoj cjelini i kontaktnoj zoni grada Dubrovnika („Službeni glasnik Grada Dubrovnika 12/24, dalje u tekstu: Odluka) mijenja se i glasi:

„ - dostaviti *europsku parkirališnu kartu za osobe s invaliditetom*

Članak 2.

U članku 12. stavak 3. mijenja se i glasi:

„Obrazac prijave (Obrazac 3-1) nalazi se u prilogu ove Odluke.

Članak 3.

Iza članka 19. Odluke dodaje se članak 19 a i glasi:

*„Prema počinitelju prekršaja iz članka 19. stavak 1. podstavak 1. koji se odnosi na postupanje suprotno odredbama članka 7. stavak 2. Odluke može se umjesto novčane kazne iz članka 19. stavak 3. 4. 5. kao mjera upozorenja izreći opomena.*

*Prije izdavanja opomene u službenim evidencijama Grada Dubrovnika provjeriti će se je li počinitelj prije činio isti prekršaj te je li mu za taj prekršaj već izdavana opomena i koliko puta.*

*Nakon provjere podataka iz stavka 2. ovoga članka počinitelju prekršaja može se izdati pisana opomena ukoliko će se opća svrha prekršajnopravnih sankcija u konkretnom slučaju ostvariti opomenom umjesto kažnjavanjem.*

*Prilikom izdavanja opomene počinitelja prekršaja će se upoznati s težinom počinjenog prekršaja i razlozima izdavanja opomene umjesto druge propisane prekršajnopravne sankcije i upozoriti ga da je ubuduće dužan ponašati se u skladu s važećom odlukom Grada Dubrovnika.*

*O izdanim opomenama Grad Dubrovnik će voditi evidenciju.*

*Evidencija iz stavak 5. ovog članka sadrži:*

* *osobne podatke počinitelja prekršaja*
* *vrijeme i mjesto počinjenja prekršaja*
* *vrsta vozila i registarska oznaka vozila*
* *odredba propisa kojim je je propisan prekršaj“*

Članak 4.

Iznimno od odredbe članka 4. stavak 1. Odluke, a zbog izvanrednih okolnosti, u 2025. godini Prometni sustav će se primjenjivati u razdoblju od 02. lipnja do 30. studenog.

Ova Odluka o izmjenama i dopunama stupa na snagu prvog dana od dana objave u „Službenom glasniku Grada Dubrovnika“.

KLASA: 340-01/23-01/63

URBROJ: 2117-1-09-25-31

Dubrovnik, 28. veljače 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**40**

Na temelju članka 95. stavka 1. Zakona o komunalnom gospodarstvu („Narodne novine“, broj 68/18, 110/18, 32/20 i 145/24) i članka 39. Statuta Grada Dubrovnika (“Službeni glasnik Grada Dubrovnika”, broj 2/21), Gradsko vijeće Grada Dubrovnika na 40. sjednici, održanoj 28. veljače 2025., donijelo je

**O D L U K U**

**o izmjeni Odluke o komunalnoj naknadi**

Članak 1.

U Odluci o komunalnoj naknadi („Službeni glasnik Grada Dubrovnika“, broj 25/18, 12/20 i 16/20), mijenja se članak 8. te glasi:

„Koeficijent namjene (Kn) utvrđuje se ovisno o vrsti nekretnine za koju se plaća komunalna naknada, te iznosi za:

* stambeni prostor 1,00
* garažni prostor 1,00
* neizgrađeno građevno zemljište 0,05
* prostore kojima se koriste neprofitne organizacije 1,00

Ovisno o vrsti djelatnosti, koeficijent namjene (Kn) za poslovne prostore utvrđuje se kako slijedi:

* poljoprivreda, šumarstvo i ribarstvo 5,00
* rudarstvo i vađenje 5,00
* prerađivačka industrija 5,00
* opskrba električnom energijom, plinom, parom i klimatizacija 10,00
* opskrba vodom; uklanjanje otpadnih voda, gospodarenje

otpadom te djelatnosti sanacije okoliša 4,00

* građevinarstvo 5,00
* trgovina na veliko i malo 10,00
* kopneni, vodni, zračni prijevoz i cjevovodni transport 10,00
* skladištenje robe 4,00
* prateće djelatnosti u prijevozu 6,00
* pružanje usluga parkiranja na parkiralištima i u garažama 10,00
* poštanske i kurirske djelatnosti 10,00
* smještaj 10,00
* učenički i studentski domovi 1,00
* djelatnosti pripreme i usluživanja hrane i pića 10,00
* izdavačke djelatnosti, djelatnosti emitiranja te proizvodnje

i distribucije sadržaja 10,00

* telekomunikacije, računalno programiranje, savjetovanje, računalna

infrastruktura i ostale informacijske uslužne djelatnosti 10,00

* financijske djelatnosti i djelatnosti osiguranja 10,00
* poslovanje nekretninama 10,00
* stručne, znanstvene i tehničke djelatnosti 8,00
* administrativne i pomoćne uslužne djelatnosti 8,00
* putničke agencije, organizatori putovanja i ostale rezervacijske

usluge te djelatnosti povezane s njima 10,00

* javna uprava i obrana; obvezno socijalno osiguranje 2,00
* djelatnost obrazovanja (predškolskog, osnovnog, srednjeg i visokog) 1,00
* djelatnost auto-škole 10,00
* djelatnost javnog zdravstva i socijalne skrbi 1,00
* privatne zdravstvene ustanove i prakse 10,00
* umjetnost, sport i rekreacija 8,00
* djelatnosti kockanja i klađenja 10,00
* djelatnosti marina 10,00
* ostale uslužne djelatnosti 8,00
* popravak i održavanje računala, predmeta za osobnu

uporabu i kućanstvo te motornih vozila i motocikala 5,00

* djelatnosti izvan teritorijalnih organizacija i tijela 2,00

Kada se u poslovnom prostoru ne obavlja poslovna djelatnost, koeficijent namjene iznosi 1,00 sve do početka obavljanja djelatnosti.

Za građevinsko zemljište koje služi za obavljanje poslovne djelatnosti, koeficijent namjene se utvrđuje u iznosu od 10% koeficijenta namjene koji je određen za poslovni prostor iste namjene.

Za poslovni se prostor i građevinsko zemljište koje služi za obavljanje poslovne djelatnosti, kad se poslovna djelatnost ne obavlja više od šest (6) mjeseci u kalendarskoj godini, koeficijent namjene umanjuje za 50%, ali ne može biti manji od koeficijenta namjene za stambeni prostor, tj. za neizgrađeno građevinsko zemljište.

Za hotele, turistička naselja, kampove i golf igrališta koja se nalaze na području Grada Dubrovnika visina godišnje komunalne naknade ne može biti veća od 1,5 % ukupnoga godišnjeg prihoda obveznika komunalne naknade iz prethodne godine ostvarenog u pojedinom hotelu, turističkom naselju, kampu i na golf igralištu za koje se plaća komunalna naknada.

Posebno se utvrđuje koeficijent namjene (Kn) 1,00 za nekretnine važne za Grad Dubrovnik a čiji su vlasnici, ili korisnici:

* Umjetnička galerija Dubrovnik,
* Dubrovačke ljetne igre,
* Kazalište Marina Držića,
* Dubrovački muzeji,
* Dubrovački simfonijski orkestar,
* Kinematografi Dubrovnik,
* Folklorni ansambl Linđo,
* Knjižnice Dubrovnik,
* Javna ustanova Športski objekti Dubrovnik,
* Javna vatrogasna postrojba Dubrovački vatrogasci,
* Opća bolnica Dubrovnik,
* Dom zdravlja Dubrovnik,

te za upravljanje nekretninama u vlasništvu Grada koje predstavljaju kulturno-povijesnu baštinu, a koje nisu pretežno namijenjene komercijalnoj djelatnosti.„

Članak 2.

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: 363-01/25-09/03

URBROJ: 2117-1-09-25-3

Dubrovnik, 28. veljače 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**41**

Na temelju članka 5. stavka 1. točke 6. Zakona o sigurnosti prometa na cestama („Narodne novine“, broj 67/08, 48/10, 74/11, 80/13, 158/13, 92/14, 64/15, 108/17,70/19, 42/20, 85/22 i 114/22), članka 154. Odluke o komunalnom redu (“Službeni glasnik Grada Dubrovnika”, broj 12/20, 16/20, 1/21, 5/21, 16/21, 10/22 i 11/23) u vezi s člankom 104. stavkom 1. točkom 3. Zakona o komunalnom gospodarstvu (“Narodne novine”, broj 68/18, 110/18 i 32/20) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 40. sjednici, održanoj 28. veljače 2025., donijelo je

**O D L U K U**

**o izmjeni Odluke o javnim parkiralištima na području Grada Dubrovnika**

Članak 1.

U Odluci o javnim parkiralištima na području Grada Dubrovnika (“Službeni glasnik Grada Dubrovnika”, broj 7/23, 4/24 i 10/24) u članku 8. stavku 1. u obuhvatu područja Zone 0. (crvena) 708200, izvan ulična parkirališta, nakon riječi “Iza Grada (parkiralište Pile)” dodaje se zarez i riječi “Žičara-donji plato”.

U stavku 1. u obuhvatu područja Zone 0. (crvena) 708200, ulična parkirališta riječi “Ulica Branitelja Dubrovnika (južna strana na dijelu od k.br 19 do k.br 23) brišu se.

U stavku 3. u obuhvatu područja Zone 2. (zelena) 708202, izvan ulična parkirališta, riječi “i Žičara donji-plato” brišu se.

U stavku 3. u obuhvatu područja Zone 2. (zelena) 708202, ulična parkirališta, nakon riječi “…Dom zdravlja do k.br. 2” dodaju se riječi “te južna strana na dijelu od k.br 19 do k.br 23)”.

Članak 2.

U članku 11. stavku 1. podstavak 3. mijenja se i glasi:

“- u 2. zoni svakim danom od 06:00 do 24:00 sata;”

Članak 3.

Ove izmjene i dopune Odluke stupaju na snagu prvog dana od dana objave u “Službenom glasniku Grada Dubrovnika”.

KLASA: 363-01/23-09/17

URBROJ: 2117-1-09-25-17

Dubrovnik, 28. veljače 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**42**

Na temelju članka 30. stavka 2. Zakona o komunalnom gospodarstvu („Narodne novine“, broj 68/18, 110/18, 32/20. 145/24) - dalje u tekstu: Zakon) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 40. sjednici, održanoj 28. veljače 2025., donijelo je

**O D L U K U**

**o davanju prethodne suglasnosti na Izmjene i dopune**

**Općih uvjeta isporuke komunalne usluge parkiranja**

**na uređenim javnim površinama na području Grada Dubrovnika**

Članak 1.

Daje se prethodna suglasnost na izmjene i dopune *Općih uvjeta isporuke komunalne usluge parkiranja na uređenim javnim površinama na području Grada Dubrovnika* („Službeni glasnik Grada Dubrovnika“, broj 9/23, 7/24. i 13/24) isporučitelja usluge trgovačkog društva Sanitat Dubrovnik d.o.o. za komunalne djelatnosti, Ulica Marka Marojice 5, Dubrovnik, OIB 99080716453.

Članak 2.

Izmjene i dopune Općih uvjeti isporuke komunalne usluge parkiranja na uređenim javnim površinama na području Grada Dubrovnika nalaze se u privitku ove Odluke i čine njezin sastavni dio.

Članak 3.

Izmjene i dopune Općih uvjeta iz članka 2. ove Odluke objavit će se u „Službenom glasniku Grada Dubrovnika“, na mrežnim stranicama Grada Dubrovnika te na oglasnoj ploči i na mrežnim stranicama Isporučitelja usluge.

Članak 4.

Ova odluka stupa na snagu prvog dana od dana objave u „Službenom glasniku Grada Dubrovnika“.

KLASA: 363-01/25-09/04

URBROJ: 2117-1-09-25-05

Dubrovnik, 28. veljače 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**43**

Na temelju točke V. Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2025. godini („Narodne novine“, broj 16/25) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 40. sjednici, održanoj 28. veljače 2025., donijelo je

**O D L U K U**

**o kriterijima i mjerilima te načinu financiranja decentraliziranih funkcija**

**osnovnog školstva u 2025. godini**

**OPĆE ODREDBE**

Članak 1.

Ovom Odlukom utvrđuju se kriteriji i mjerila te način financiranja decentraliziranih funkcija osnovnog školstva kojima se u osnovnim školama Grada Dubrovnika osigurava minimalni financijski standard.

Članak 2.

Decentralizirana sredstva utvrđena su Odlukom o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2025. godini koju je donijela Vlada Republike Hrvatske na sjednici od 31. siječnja 2025. godine.

Sukladno citiranoj Odluci ukupna godišnja sredstava za decentralizirane funkcije osnovnog školstva u 2025. godini za Grad Dubrovnik iznose 1.106.856,00 eura.

**VRSTE RASHODA, KRITERIJI I MJERILA**

Članak 3.

Sredstvima minimalnog financijskog standarda financiraju se u osnovnim školama Grada Dubrovnika u 2025. godini: opći rashodi škola, rashodi za tekuće i investicijsko održavanje, rashodi za prijevoz učenika i rashodi za nabavu opreme u osnovnim školama.

Članak 4.

1. **Opći rashodi škola**

Opći rashodi škole obuhvaćaju sljedeće vrste troškova:

* uredski materijal, materijal za nastavu i pedagošku dokumentaciju,
* komunalne usluge i naknade,
* usluge telefona (telefonski i telefaks troškovi, te poštarina),
* pedagoška i druga obvezatna periodika, časopisi prema uputi Ministarstva znanosti i obrazovanja,
* zakupnine prostora i opreme za realizaciju nastave,
* nabava pribora za izvođenje nastavnih planova i programa, nabava sitnog inventara i sredstava zaštite na radu,
* materijal za čišćenje,
* odvoz smeća,
* potrošak vode i propisane vodne naknade,
* potrošnja energenata
* materijal i usluge za tekuće održavanje zgrada, sredstava rada i opreme,
* sredstva za zaštitu na radu,
* seminari, stručna literatura i časopisi,
* bankarske usluge i zatezne kamate,
* intelektualne usluge, usluge studentskih servisa,
* reprezentacija,
* dnevnice i troškovi putovanja na službenom putu,
* stručno usavršavanje prema programu Ministarstva znanosti i obrazovanja,
* povećani troškovi za korištenje računalne opreme, i to:

održavanje software-a, popravak računala, potrošni materijal i sl.,nužne staklarske usluge,

* ostali tekući troškovi koji su nužni za ostvarivanje nastavnog plana i programa škole,
* osiguranje imovine
* otklanjanje nedostataka utvrđenih po ovlaštenim pravnim osobama i upravnim tijelima (inspekcijski nalazi), kao i troškovi za redovite propisane kontrole instalacija i postrojenja čije neotklanjanje ugrožava sigurnost učenika i škole,
* zdravstveni pregledi zaposlenika škole
* usluge čuvanja imovine i obveza.

1. **Rashodi za tekuće i investicijsko održavanje**

Rashodi za tekuće i investicijsko održavanje obuhvaćaju sljedeće vrste troškova:

* Troškove tekućeg i investicijskog održavanja prostrojenja i opreme
* Troškove tekućeg i investicijskog održavanja građevinskih objekata

**Kriteriji i mjerila** za financiranje općih rashoda škola i rashoda za tekuće i investicijsko održavanje su: broj učenika, broj razrednih odjela, broj područnih škola, broj školskih zgrada, kvadratura školskog prostora i smjenski rad, a mjerila su godišnje cijene određene prema sljedećim elementima, i to:

* po učeniku 130,00 eura godišnje,
* po razrednom odjelu 730,00 eura godišnje,
* po područnoj školi 2.700,00 eura godišnje,
* po školskoj zgradi 1.350,00 eura godišnje,
* po kvadratnom metru školskog prostora 4,00 eura godišnje
* po kriteriju smjenskog rada 10.000,00 (OŠ Mokošica), uvjeta rada 8.000,00 (OŠ M. Getaldića) godišnje.

Opći rashodi škola i rashodi za tekuće i investicijsko održavanje iznose ukupno 784.000,00 eura decentraliziranih sredstava, koja su prema spomenutim kriterijima raspoređena na osnovne škole Grada Dubrovnika (v. tablicu u prilogu: Financiranje decentraliziranih sredstava osnovnog školstva po kriterijima i mjerilima Grada Dubrovnika za 2025. godinu).

Sredstva za opće rashode škola i rashode za tekuće i investicijsko održavanje isplaćuju se mjesečno sukladno zahtjevu škola.

1. **Rashodi za prijevoz učenika**

Rashodi za prijevoz učenika odnose se na troškove organizacije prijevoza učenika sukladno članku 69. Zakona o odgoju i obrazovanju u osnovnoj i srednjoj školi i odlukama Grada Dubrovnika.

Ovi troškovi temelje se na stvarnom trošku prijevoza učenika sukladno ugovoru s javnim poduzećem Libertas Dubrovnik d.o.o., a decentralizirana sredstva iznose 161.886,00 eura. Nedostajuća sredstva za realizaciju ugovora osiguravaju se iz izvornih prihoda proračuna.

Sredstva za prijevoz učenika isplaćuju se dvaput mjesečno sukladno dostavljenim računima javnog poduzeća Libertas Dubrovnik d.o.o.

1. **Rashodi za nabavu opreme u osnovnim školama**

Rashodi za nabavu opreme u osnovnim školama temelje se na potrebama osnovnih škola iskazanim prilikom planiranja Proračuna Grada Dubrovnika za 2025.godinu.

Sredstva za nabavu opreme u osnovnim školama iznose 160.970,00 eura decentraliziranih sredstava.

Sredstva za nabavu opreme isplaćuju se temeljem zahtjeva škola, a nakon provedenog postupka nabave opreme.

Članak 5.

Sve administrativne poslove vezano za izvršavanje ove Odluke obavlja Upravni odjel za obrazovanje, šport, socijalnu skrb i civilno društvo.

Članak 6.

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: 602-01/25-02/04

URBROJ: 2117-1-09-25-03

Dubrovnik, 28. veljače 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**44**

Na temelju članka 13. stavak 3. Zakonom o izmjenama i dopunama Zakon o zakupu i kupoprodaji poslovnoga prostora („Narodne novine“, broj 123/24), članka 35. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01, 129/05, 109/07, 36/09, 125/08, 36/09, 150/11, 19/13 - službeni pročišćeni tekst, 144/12, 137/15 - službeni pročišćeni tekst, 123/17, 98/19, 144/20) i članka 39. Statuta Grada („Službeni glasnik Grada Dubrovnika“, broj 2/21), Gradsko vijeće Grada Dubrovnika na 40. sjednici, održanoj 28. veljače 2025., donijelo je

**P R A V I L N I K**

**o kriterijima za određivanje visine zakupnine za poslovne prostore**

**u vlasništvu ili suvlasništvu Grada Dubrovnika**

**I. OPĆE ODREDBE**

Članak 1.

Ovim se Pravilnikom uređuje način određivanja visine zakupnine za poslovne prostore u vlasništvu ili suvlasništvu Grada Dubrovnika (dalje u tekstu: Grad), kao i za poslovne prostore koji su još upisani u zemljišnim knjigama kao društveno vlasništvo na kojima Grad Dubrovnik ima pravo raspolaganja ili korištenja, te način i postupak određivanja djelatnosti koja se obavlja u poslovnom prostoru.

Poslovnim prostorom u smislu zakona kojim se uređuje zakup poslovnog prostora smatraju se poslovna zgrada, poslovna prostorija, garaža i garažno mjesto dok su kriteriji jedinice lokalne samouprave, kriteriji za određivanje visine zakupnine za poslovne prostore koje općim aktom utvrdi jedinica lokalne samouprave za poslovne prostore u svom vlasništvu, a ovisno o djelatnosti koja će se u poslovnom prostoru obavljati.

Zakonom kojim se uređuje zakup poslovnog prostora propisana je obaveza jedinice lokalne samouprave donijeti opći akt kojim se propisuju kriteriji za određivanje visine zakupnine za poslovne prostore.

Sadašnji zakupnik u smislu zakona kojim se uređuje zakup poslovnog prostora smatra se zakupnik poslovnog prostora koji ima sklopljen ugovor o zakupu i koji obavlja u tom prostoru dopuštenu djelatnost.

Područje Grada u smislu ovog Pravilnika je područje utvrđeno člankom 4. i 5. Statuta Grada Dubrovnika („Službeni glasnik Grada Dubrovnika“ broj: 2/21).

Članak 2.

Poslovnim prostorima u vlasništvu ili suvlasništvu Grada upravlja gradonačelnik Grada (dalje u tekstu: Gradonačelnik).

Upravni odjel nadležan za gospodarenje imovinom Grada (dalje u tekstu: Upravni odjel) obavlja administrativne poslove utvrđene ovom Odlukom.

Gradonačelnik osniva i imenuje Povjerenstvo za određivanje visine zakupnine, namjenu prostora, rok trajanja zakupa i provođenje natječaja (dalje u tekstu: Povjerenstvo).

Postupak javnog natječaja provodi Povjerenstvo.

Povjerenstvo ima tri člana, predsjednika, zamjenika predsjednika i jednog člana.

Povjerenstvo otvara i razmatra ponude odnosno prijave, utvrđuje ispunjavaju li ponuditelji sve uvjete iz javnog natječaja, sastavlja zapisnik o otvaranju ponuda koji potpisuju svi prisutni članovi Povjerenstva te utvrđuje i predlaže odluku o odabiru najpovoljnijeg ponuditelja, odnosno odluku o neprihvaćanju niti jedne ponude.

**II. ODREĐIVANJE ZAKUPNINE**

Članak 3.

Početni iznos zakupnine za poslovni prostor određuje se prema sljedećim kriterijima:

* korisnoj površini poslovnog prostora,
* području/zoni u kojem se poslovni prostor nalazi,
* djelatnosti koja se u poslovnom prostoru obavlja

Kriterij korisne površine poslovnog prostora primjenjuje se zbrajanjem korisne površine koja se dobije mjerenjem između zidova prostorije, uključujući ulazno-izlazni prostor, površinu izloga i galerije.

Kriterij zone primjenjuje se s obzirom na adresu poslovnog prostora u Gradu u jednoj od 6 zona na koje je podijeljeno područje Grada u Tabelarnom prikazu u članku 9. ovog Pravilnika.

Kriterij namjene, odnosno u javnom natječaju određene djelatnosti za svaki poslovni prostor, primjenjuje se razvrstavanjem djelatnosti kako je to prikazano u članku 13. ovog pravilnik

Članka 4.

Početni iznos zakupnine određuje se primjenom kriterija iz članka 3. ovog Pravilnika, a prema Tabličnom prikazu u članku 14. stavak 1. ovog Pravilnika.

Članak 5.

Zakupnik je dužan platiti ugovorom utvrđeni iznos zakupnine u roku utvrđenom ugovorom.

Zakupnik je dužan zakupninu plaćati mjesečno unaprijed i to najkasnije do desetoga dana u mjesecu.

Na iznos mjesečne zakupnine obračunava se porez na dodanu vrijednost sukladno posebnom propisu kojim se uređuje porez na dodanu vrijednost.

U slučaju izmjene poreznih propisa, Zakupnik će snositi ona porezna davanja koja padaju na njegov teret sukladno takvoj izmjeni poreznih propisa.

Zakupnik je dužan plaćati naknadu za troškove korištenja zajedničkih uređaja i obavljanja zajedničkih usluga u zgradi u kojoj se nalazi poslovni prostor po njihovom dospijeću, ako nije drukčije ugovoreno te i druge obveze koje su u svezi s korištenjem prostora ( struja, voda, telefon, internet, odvoz komunalnog otpada, komunalna i vodna naknada i slično), kao i izdatke koji su nastali kao posljedica nesavjesnog obavljanja djelatnosti zakupnika, bez mogućnosti prebijanja istih sa zakupninom (snižavanja zakupnine) ili traženja njihove nadoknade od Grada.

Članak 6.

Za poslovni prostor koji se daje u zakup putem javnog natječaja, iznos mjesečne zakupnine određen kako je propisno u članku 4. ovog Pravilnika predstavlja početni iznos mjesečne zakupnine, a konačni iznos mjesečne zakupnina određuje se u postupku javnog natječaja odabirom najpovoljnijeg ponuditelja.

Iznimno od odredbi ove Odluke, početni iznos zakupnine za poslovni prostor, kada se i nakon ponovljenog natječaja nije zasnovao zakupni odnos, može se umanjiti.

Početni iznos zakupnine može se, u slučaju iz stavka 2. ovog članka, umanjiti do najviše 30 ℅.

Odluku iz stavka 3. ovog članka donosi Gradonačelnik na prijedlog Povjerenstva.

Za poslovni prostor koji se daje u zakup bez provođenja javnog natječaja kada ga sklapaju međusobno Grad i Republika Hrvatska i jedinice lokalne i područne (regionalne) samouprave te pravne osobe u vlasništvu ili pretežitom vlasništvu Grada Dubrovnika i Republike Hrvatske, odnosno pravne osobe u vlasništvu ili pretežitom vlasništvu jedinice lokalne i područne (regionalne) samouprave, ako je to u interesu i cilju općega, gospodarskog i socijalnog napretka njegovih građana, zakupnina se određuje na način da ista ne može biti niža od početne visine zakupnine određene ovim Pravilnikom.

Iznimno od odredbi iz stavka 5. ovog članka u slučajevima realizacije strateških investicijskih projekata, odnosno poticanja gospodarskog napretka, socijalne dobrobiti građana i ujednačavanja gospodarskog i demografskog razvitka Grada, ostvarenja projekata koji su od općeg javnog, socijalnog ili kulturnog interesa, visina zakupnina može se odrediti i u iznosu nižem od početne visine zakupnine propisane ovim Pravilnikom.

Iznimno od odredbe stavka 5. ovog članka proračunskim korisnicima Grada, ustanovama kojima je osnivač Grad, Republika Hrvatska ili druge jedinice lokalne (regionalne) samouprave, a koji na temelju zakona kojim je uređen rad lokalne i područne (regionalne) samouprave obavljaju poslove lokalnog značaja, koji su u skladu s zakonom kojim se uređuje rad lokalne i područne (regionalne) samouprave u nadležnosti Grada, kojima se neposredno ostvaruju potrebe građana, poslovni prostor u vlasništvu ili suvlasništvu Grada može se dati na uporabu bez naknade.

U skladu s odredbama zakona kojim se uređuje zakup poslovnog prostora, a pod uvjetom da se ne radi o poslovnom prostoru kojim Grad Dubrovnik ima namjeru raspolagati na drukčiji način sadašnjem zakupniku poslovnog prostora koji u potpunosti ispunjava sve obveze iz ugovora o zakupu i koji obavlja dopuštenu djelatnost u tom prostoru, najkasnije 60 dana prije isteka roka na koji je ugovor sklopljen, Grad može ponuditi sklapanje novog ugovora o zakupu na određeno vrijeme od najduže deset godina, uz mogućnost produljenja za daljnjih najduže deset godina, u kojoj će ponudi iznos mjesečne zakupnine biti određen prema kriterijima jedinice lokalne samouprave s obzirom na djelatnost koju zakupnik obavlja, osim ako je tako određen iznos zakupnine niži od iznosa mjesečne zakupnine koju zakupnik plaća na temelju važećeg ugovora o zakupu, u kojem će se slučaju iznos mjesečne zakupnine odrediti kao u postojećem ugovoru o zakupu.

U skladu s odredbama zakona kojim se uređuje zakup poslovnog prostora, a pod uvjetom da se ne radi o poslovnom prostoru kojim Grad ima namjeru raspolagati na drukčiji način, Grad može zakupniku kojem je istekao ugovor o zakupu, a koji u potpunosti ispunjava sve obveze na temelju prijašnjeg ugovora o zakupu i koji obavlja dopuštenu djelatnost u tom prostoru te protiv kojega se ne vodi postupak radi ispražnjenja i predaje u posjed poslovnoga prostora, ponuditi sklapanje ugovora o zakupu na određeno vrijeme od najduže deset godina, uz mogućnost produljenja za daljnjih najduže deset godina, u kojoj će ponudi iznos mjesečne zakupnine biti određen prema kriterijima jedinice lokalne samouprave s obzirom na djelatnost koju zakupnik u prostoru obavlja, osim ako je tako određen iznos zakupnine niži od iznosa mjesečne zakupnine odnosno naknade koju zakupnik plaća na temelju prijašnjeg ugovora o zakupu, u kojem će se slučaju iznos mjesečne zakupnine odrediti kao u prijašnjem ugovoru o zakupu odnosno u visini zatečene naknade koju korisnik plaća.

Ako za vrijeme trajanja zakupa poslovnoga prostora iz stavaka 8. i 9. ovoga članka Grad izmijeni kriterije za određivanje visine zakupnine, visina zakupnine iz ugovora o zakupu uskladit će se sukladno izmijenjenim kriterijima Grada, počevši od prvog dana sljedećeg mjeseca koji slijedi nakon mjeseca u kojem je donesena odluka o izmjeni kriterija, i to samo ako je tako određen iznos mjesečne zakupnine veći od iznosa mjesečne zakupnine u postojećem ugovoru, a o čemu će se sklopiti dodatak ugovoru o zakupu.

Ako zakupnik odbije sklopiti dodatak ugovoru o zakupu iz stavka 10. ovoga članka, ugovor o zakupu će se raskinuti, a zakupnik nema pravo na naknadu štete zbog raskida.

Zakupnina se ne obračunava:

* za poslovni prostor koji koriste upravna tijela Grada za obavljanje svoje djelatnosti,
* za poslovni prostor koji koriste mjesni odbori i gradski kotarevi za obavljanje svoje djelatnosti,

Početni iznos visine zakupnine u javnom natječaju ili iznos ponude za zaključenje ugovora o zakupu za pojedini poslovni prostor određuje Gradonačelnik svojim zaključkom na prijedlog Povjerenstva.

Članak 7.

Visina mjesečne zakupnine za poslovni prostor usklađivati će se na godišnjoj razini korištenjem Indeksa potrošačkih cijena ( dalje u tekstu: CPI), za cijelo vrijeme trajanja ugovora o zakupu, ukoliko CPI na godišnjoj razini bude veći od + 2 ℅.

Smanjenje CPI neće imati za posljedicu smanjenje ugovorene zakupnine.

Promjena visine zakupnine utvrđuje se od prvog dana u mjesecu koji slijedi iza objave CPI za prethodnu kalendarsku godinu.

Članak 8.

Iznos zakupnine za pojedini poslovni prostor određuje se kao umnožak korisne površine poslovnog prostora i jedinične cijene po m2 određene prema zoni u kojoj se poslovni prostor nalazi, te djelatnosti koja se u njemu obavlja.

Za poslovne prostore koji su dijelom otvorenog ili poluotvorenog tipa (otvorena ili natkrivena terasa) korisna površina poslovnog prostora izračunava se zbrajanjem površine zatvorenog (unutarnjeg) prostora, s površinom otvorene terase izračunate prema koeficijentu 0,25, podrum s pomoćnim prostorom i natkrivene (poluzatvorene) terase s koeficijentom 0,50 te lođe i galerije prema koeficijentu 0,75.

Ovisno o korisnoj površini poslovnog prostora, zakupnina iz stavka 1. ovog članka utvrđuje se na slijedeći način:

* za poslovni prostor do 50 m2 zakupnina se obračunava u punom iznosu;

za poslovni prostor površine veće ili jednake 50 m2 a manje od 200 m2, zakupnina za prvih 50 m2 obračunava se u punom iznosu, a za razliku korisne površine zakupnina se umanjuje za 25%;

* za poslovni prostor površine veće ili jednake 200 m2 a manje od 500 m2, zakupnina za prvih 50 m2 obračunava se u punom iznosu, a za drugih 150 m2 korisne površine zakupnina se umanjuje za 25%, a za razliku korisne površine preko 200 m2 zakupnina se umanjuje za 50%;
* za poslovni prostor površine veće ili jednake 500 m2, zakupnina za prvih 50 m2 obračunava se u punom iznosu, a za drugih 150 m2 korisne površine zakupnina se umanjuje za 25%, a za narednih 300 m2 zakupnina se umanjuje za 50%, a za razliku korisne površine preko 500 m2 zakupnina se umanjuje za 70%.

Članak 9.

Radi određivanja jediničnog iznosa zakupnine po m2, za poslovne prostore u vlasništvu ili suvlasništvu Grada na području grada Dubrovnika, utvrđuje se 6 (šest) zona:

|  |  |
| --- | --- |
| **ZONA** | **ULICE I MJESTA** |
| 0. | Placa |
| 1. | Pred Dvorom, Luža, Poljana Paska Milićevića, Gundulićeva poljana, Od Puča, Široka |
| 2. | Bunićeva poljana, Zeljarica, Boškovićeva, Lučarica, Cvijete Zuzorić, Sv.Dominika, Ribarnica, Prijeko, Uz Jezuite, Brsalje |
| 3. | Sve ostale ulice u Povijesnoj jezgri, kontaktna zona Pile-Ploče izuzimajući Brsalje, uključujući ulice Dante Alighierija i don Frana Bulića, te Lazarete, Šetalište kralja Zvonimira |
| 4. | Sve ostale ulice na užem području grada Dubrovnika |
| 5. | Sustjepan, Mokošica, Zaton, Orašac, Trsteno, otoci |

**III. ODREĐIVANJE DJELATNOSTI**

Članak 10.

Gradonačelnik određuje djelatnost koja će se obavljati u poslovnom prostoru koji se daje u zakup na prijedlog Povjerenstva.

Prilikom predlaganja djelatnosti Povjerenstvo utvrđuje činjenice u svezi obavljanja djelatnosti vodeći računa o:

* namjeni poslovnog prostora utvrđenoj prostorno-planskom dokumentacijom,
* potrebama građana za određenim djelatnostima,
* vlasništvu, odnosno osnovi stjecanja i raspolaganja poslovnim prostorom,
* okolnosti kada je prostor u građevini koja je zaštićeno kulturno dobro,
* svim ostalim okolnostima bitnim za utvrđivanje djelatnosti.

Promjena i/ili dopuna djelatnosti, koja se obavlja u poslovnom prostoru koji je u zakupu, nije dopuštena.

Članak 11.

Djelatnost koja se obavlja u poslovnom prostoru određuje se, u pravilu, sukladno nomenklaturi iz nacionalne klasifikacije djelatnosti.

Članak 12.

Za određivanje zakupnine utvrđuju se 4 grupe djelatnosti.

Djelatnost koja nije navedena niti u jednoj grupi djelatnosti, razvrstat će se u onu grupu djelatnosti kojoj je po prirodi posla najsrodnija.

Članak 13.

Radi određivanja početnog iznosa visine mjesečne zakupnine po m2, a u svezi djelatnosti koja se u poslovnom prostoru pretežito obavlja, određuju se grupe djelatnosti:

Skupina A:

* djelatnosti pripreme i usluživanja hrane i pića,
* caffe barovi, noćni barovi, noćni klubovi, disco barovi i disco clubovi
* trgovina na malo ostalom robom u specijaliziranim prodavaonicama
* trgovina na malo odjećom u specijaliziranim prodavaonicama
* trgovina na malo kozmetičkim i toaletnim proizvodima u specijaliziranim prodavaonicama
* trgovina na malo satovima i nakitom u specijaliziranim prodavaonicama
* ostala trgovina na malo novom robom u specijaliziranim prodavaonicama
* financijske uslužne djelatnosti i novčarsko posredovanje
* proizvodnja nakita, imitacije nakita (bižuterije) i srodnih proizvoda
* putničke agencije, organizatori putovanja (turoperatori) i ostale rezervacijske usluge te djelatnosti povezane s njima
* mjenjački poslovi
* lutrijske igre

Skupina B:

* trgovina na malo u nespecijaliziranim prodavaonicama, pretežito hranom i pićima i duhanskim proizvodima
* ostala trgovina na malo u nespecijaliziranim prodavaonicama
* trgovina na malo proizvodima za kulturu i rekreaciju u specijaliziranim prodavaonicama
* trgovina na malo obućom i proizvodima od kože u specijaliziranim prodavaonicama
* trgovina na malo kruhom, pecivom, kolačima, tjesteninama, bombonima i slatkišima u specijaliziranim prodavaonicama
* fotografske djelatnosti,
* prevoditeljske djelatnosti i usluge tumača
* fotokopiranje, priprema dokumenata i ostale specijalizirane uredske pomoćne djelatnosti
* djelatnost elektroničkih komunikacijskih mreža i usluga

Skupina C:

* trgovina na malo ostalom opremom za kućanstvo u specijaliziranim prodavaonicama
* trgovina na malo tekstilom u specijaliziranim prodavaonicama
* trgovina na malo rabljenom robom u specijaliziranim prodavaonicama
* trgovina na malo sportskom opremom u specijaliziranim prodavaonicama
* trgovina na malo cvijećem, sadnicama, sjemenjem, gnojivom, kućnim ljubimcima i hranom za kućne ljubimce u specijaliziranim prodavaonicama
* trgovina na malo knjigama u specijaliziranim prodavaonicama
* trgovina na malo novinama, papirnatom robom i pisaćim priborom u specijaliziranim prodavaonicama
* frizerski saloni i saloni za uljepšavanje
* djelatnosti za njegu i održavanje tijela
* pranje i kemijsko čišćenje tekstila i krznenih proizvoda
* uredske administrativne i pomoćne djelatnosti
* skladištenje robe

Skupina D:

* popravak predmeta za osobnu uporabu i kućanstvo
* popravak obuće i proizvoda od kože
* popravak satova i nakita
* popravak ostalih predmeta za osobnu uporabu i kućanstvo
* proizvodnja tekstila i dovršavanje tekstila
* održavanje i popravak motornih vozila
* obrada i prevlačenje metala; strojna obrada metala
* poštanske i kurirske djelatnosti
* djelatnosti medicinske i stomatološke prakse
* ostale djelatnosti zdravstvene zaštite
* djelatnosti ustanova za njegu
* obrazovanje
* visoko obrazovanje
* ljekarne
* državna uprava te ekonomska i socijalna politika zajednice

Članak 14.

Određuje se početni iznosi visine mjesečne zakupnine po m2, ovisno o zoni u kojoj se poslovni prostor nalazi i djelatnosti koja se u njemu obavlja, kako slijedi:

TABLICA ZA IZRAČUN VISINE ZAPUPNINE

|  |  |  |  |  |  |  |
| --- | --- | --- | --- | --- | --- | --- |
| ZONA | 0. | 1. | 2. | 3. | 4. | 5. |
| DJELATNOST |  |  |  |  |  |  |
| A | 132,00 € | 76,00 € | 60,00 € | 50,00 € | 30,00 € | 20,00 € |
| B | 90,00 € | 70,00 € | 55,00 € | 45,00 € | 25,00 € | 6,64 € |
| C | 70,00 € | 50,00 € | 40,00 € | 30,00 € | 20,00 € | 5,31 € |
| D | 50,00 € | 40,00 € | 30,00 € | 20,00 € | 15,00 € | 5,31 € |

Zakupnina za postavljanje bankomata na poslovnim prostorima u vlasništvu ili suvlasništvu Grada Dubrovnika određuje se kako slijedi:

|  |  |
| --- | --- |
| MJESTO | IZNOS |
| Povijesna jezgra Grada Dubrovnika i kontaktna zona Pile- Ploče | 880,00 € |
| Sve ostale ulice na užem području grada Dubrovnika | 590,00 € |
| Sustjepan, Mokošica, Zaton, Orašac, Trsteno, otoci | 370,00 € |

Zakupnina za postavljanje baznih stanica za smještaj bazne stanice teleoperatera na poslovnim prostorima u vlasništvu ili suvlasništvu Grada određuje se u početnom iznosu mjesečne zakupnine u iznosu od 400,00 €.

Za garaže i garažna mjesta početni iznos visine mjesečne zakupnine određuje se po procijenjenoj vrijednosti koju određuje sudski vještak, procjenitelj koji je tako određen odredbama propisa kojim se uređuje procjena vrijednosti nekretnina.

Članak 15.

Radi potreba lokalnog stanovništva i revitalizacije života u gradu, a sve sukladno Planu upravljanja svjetskim dobrom UNESCO-a „Starim gradom Dubrovnikom“ koje je usvojilo Gradsko vijeće Grada Dubrovnika, a kojim je propisano povećati dostupnost javnim objektima i uslugama, posebno s naglaskom na poboljšanje zdravstvenih usluga, osiguranja mreža lokalnih trgovina za dnevno snabdijevanje stanovništva te neophodnih usluga i servisa, Grad potiče isto osigurati i kroz povoljne zakupnine poslovnih prostora.

Iznimno od odredbi članka 4. ovog Pravilnika, u skladu s Planom upravljanja iz stavka 1. ovog članka, može se odrediti niži početni iznos mjesečne visine zakupnine te se između ostalog određuje i to za:

* političke stranke i stručno poslovne organizacije iznos mjesečne zakupnine od 4,00 eura po m2,
* udruge građana 0,66 eura po m2,
* humanitarne organizacije 0,27 € po m2,
* umjetničke atelijere 2,65 € po m2,
* poštanske urede Hrvatske pošte na otocima 0,27€ po m2,
* medicinske djelatnosti 4,00 € po m2,
* ljekarničke djelatnosti 20,00 € po m2.

Odluku o početnoj visini mjesečne zakupnine iz stavka 2. ovog članka donosi Gradonačelnik na prijedlog Povjerenstva.

**IV. ZAVRŠNE ODREDBE**

Članak 16.

Ovaj pravilnik stupa na snagu osmog dana od dana objave u „Službenom glasniku Grada Dubrovnika'“.

KLASA: 372-01/25-01/04

URBROJ: 2117-1-09-25-3

Dubrovnik, 28. veljače 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**45**

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17, 98/19, 144/20) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 40. sjednici, održanoj 28. veljače 2025., donijelo je

**PROGRAM JAVNIH POTREBA U PREDŠKOLSKOM ODGOJU**

**GRADA DUBROVNIKA ZA 2025. GODINU**

**1. UVOD**

Prema Zakonu o predškolskom odgoju i obrazovanju (NN 10/97, 107/07 i 94/13, 98/19, 57/22) predškolski odgoj obuhvaća programe odgoja, obrazovanja, zdravstvene zaštite, prehrane i socijalne skrbi djece koji se ostvaruju u dječjim vrtićima. Dječji vrtići su javne ustanove koje djelatnost predškolskog odgoja obavljaju kao javnu službu.

Prema spomenutom Zakonu, predškolski odgoj se ostvaruje u skladu s razvojnim osobinama i potrebama djece te socijalnim, kulturnim, vjerskim i drugim potrebama njihovih obitelji. Organizira se i provodi kako bi se doprinijelo očuvanju tjelesnog i mentalnog zdravlja djeteta, poticanju cjelovitog razvoja funkcija u skladu sa zakonitostima djetetova razvoja i stvarnim individualnim mogućnostima.

Programom javnih potreba u predškolskom odgoju Grada Dubrovnika (u nastavku teksta: Program javnih potreba) utvrđuje se oblik, opseg, kvaliteta i način zadovoljenja javnih potreba u djelatnosti predškolskog odgoja i obrazovanja te skrbi o djeci predškolske dobi (u nastavku teksta: predškolski odgoj) prema potrebama i interesima građana Grada Dubrovnika.

Prema Zakonu o predškolskom odgoju i obrazovanju, djelatnost predškolskog odgoja financira se pretežno sredstvima proračuna lokalne i područne (regionalne) samouprave te sudjelovanjem roditelja u cijeni programa predškolskog odgoja, u koje su uključena njihova djeca. Određeni programi, kao što su posebni programi za djecu s teškoćama u razvoju i darovitu djecu te program predškole, sufinanciraju se iz sredstava Državnog proračuna Republike Hrvatske.

Programom javnih potreba, za koji se sredstva osiguravaju u Proračunu Grada Dubrovnika, obuhvaćeni su sljedeći programi:

* redoviti programi predškolskog odgoja: cjelodnevni i skraćeni jaslički i vrtićki programi odgoja i obrazovanja, koji se ostvaruju u javnim ustanovama Dječji vrtići Dubrovnik i Dječji vrtić Pčelica te tri privatna vrtića čiji su osnivači fizičke osobe i
* program predškolskog odgoja za djecu s teškoćama u razvoju pri Osnovnoj školi Marina Držića.

**2. IZVJEŠĆE O PROVEDBI PROGRAMA JAVNIH POTREBA U PREDŠKOLSKOM ODGOJU GRADA DUBROVNIKA ZA 2024. GODINU**

Program javnih potreba u predškolskom odgoju za 2024. godinu obuhvaćao je programe odgoja i obrazovanja koji su se provodili u predškolskim ustanovama Grada Dubrovnika Dječjim vrtićima Dubrovnik i Dječjem vrtiću Pčelica, privatnim dječjim vrtićima Petar Pan, Calimero i Bubamara te program predškolskog odgoja za djecu s teškoćama u razvoju pri Osnovnoj školi Marina Držića.

U skladu s Izvješćem o radu Dječjih vrtića Dubrovnik tijekom pedagoške godine 2023./2024. rad u Dječjim vrtićima Dubrovnik bio je organiziran u 68 odgojnih skupina s 1259 djece. Primarnim 10-satnim programima bilo je obuhvaćeno 1249 djece jasličke i vrtićke dobi u 66 odgojnih skupina (410 djece u 26 odgojnih skupina jaslica te 839 djece u 40 odgojnih skupina vrtića, od toga 1 dijete u jednoj odgojnoj skupini popodnevnog 3-satnog programa). Kraći 8-satni program pohađalo je 10 djece u dvije odgojne skupine.

|  |  |  |  |  |  |  |
| --- | --- | --- | --- | --- | --- | --- |
| **REKAPITULACIJA PROGRAMA** | | | | | | |
| **Vrsta programa** | **Broj odgojnih skupina** | **Broj odgojitelja** | **Broj upisane djece** | **Broj djece s teškoćama uključene u redovne skupine** | **Broj djece s teškoćama koja imaju osobnog pomagača** | **Prosječan broj djece po skupinama** |
| **Redovni 10-satni jaslički** | 26 | 53 | 410 | 31 | 4 | 16 |
| **Redovni 10-satni vrtićki** | 40 | 80 | 839 | 74 | 24 | 20 |
| **Posebni 8-satni vrtićki** | 2 | 4 | 10 | - | - | - |
| **Ukupno:** | **68** | **137** | **1259** | **105** | **28** |  |

**Tablica 1: Rekapitulacija programa u pedagoškoj godini 2023./2024. u Dječjim vrtićima Dubrovnik**

U redovne programe Dječjih vrtića Dubrovnik bilo je uključeno 105 djece s teškoćama u razvoju, a njih 28 imalo je osobnog pomagača.

Redovni desetosatni vrtićki programi obogaćeni su u pojedinim vrtićima posebnim programima kao što je *Montessori program* u dvije skupine DV Palčica i *Program katoličkog vjerskog odgoja* u skupinama DV Radost. Dječji vrtići Dubrovnik imaju verificiran *Program predškole* kojeg je pohađalo troje djece koja nisu upisana u redovite programe Vrtića, a školski su obveznici. Program se odvijao u popodnevnim satima u dječjem vrtiću Pile, Gruž te u Područnoj školi Lopud. Također, provodi se i *Program za darovitu djecu*, odnosno Igraonica za darovite, integrirana u redovan program. Svi programi su verificirani od strane Ministarstva znanosti i obrazovanja, a provode ga odgojiteljice koje su posebno educirane.

Prema unaprijed ispitanim potrebama roditelja, organiziran je bio rad subotom, od 6:30 do 16:30 sati. Od 1. rujna do 31. prosinca 2023. godine bio je u vrtiću Palčica organiziran popodnevni rad od 16:30 do 19:30 sati. Ostatak pedagoške godine program se nije odvijao zbog malog broja zainteresiranih roditelja (manje od pet djece svaki dan).

Programe Dječjih vrtića Dubrovnik provodila su u protekloj pedagoškoj godini prema izvješću Dječjih vrtića Dubrovnik 244 zaposlenika od čega 137 odgojitelja predškolske djece.

Sukladno izvješću o radu Dječjeg vrtića Pčelica tijekom pedagoške godine 2023./2024. rad u Dječjem vrtiću Pčelica bio je organiziran u 31 odgojnoj skupini s 566 djece. Primarnim programom bilo je obuhvaćeno 561 dijete jasličke i vrtićke dobi u 30 odgojnih skupina (141 dijete u 10 odgojnih skupina jaslica i 420 djece u 20 odgojnih skupina vrtića). Kraći program pohađalo je 5 djece u petosatnom programu na otoku Šipanu.

**Tablica 2: Rekapitulacija programa u pedagoškoj godini 2023./2024. u Dječjem vrtiću Pčelica**

|  |  |  |  |  |  |  |  |
| --- | --- | --- | --- | --- | --- | --- | --- |
| **VRSTA PROGRAMA** | **SKUPINE** | **ODGOJITELJI** | **UPISANA DJECA** | **DJECA S TUR UKLJUČENA U REDOVITE SKUPINE** | **DJECA S TUR KOJA IMAJU OSOBNOG POMAGAČA** | **DAROVITA DJECA** | **PROSJEČAN BROJ DJECE PO SKUPINAMA** |
| **10-SATNI JASLIČKI** | 10 | 20 | 141 | 5 | 4 |  | **14,10** |
| **10-SATNI VRTIĆKI** | 20 | 47 | 420 | 17 | 13 |  | **20,15** |
| **5-SATNI** | 1 | 1 | 5 | / | / |  | **5,00** |
| **UKUPNO** | **31** | **63** | **566** | **22** | **17** | **26** |  |

U redovne programe Dječjeg vrtića Pčelica bilo je uključeno 122 djece s teškoćama u razvoju, a njih 17 je imalo pomagača.

Programe Dječjeg vrtića Pčelica provodilo je u protekloj pedagoškoj godini 127 zaposlenika, od čega 67 odgojitelja predškolske djece.

U nekim skupinama djece, posebno jasličkim, broj je djece nešto veći od onog propisanog Državnim pedagoškim standardom, a sve zbog velikog broja zahtjeva roditelja za smještajem djece u vrtiće i jaslice. S obzirom na navedeno, Dječji vrtići Dubrovnik i Dječji vrtić Pčelica nastojali su osigurati dovoljan broj odgojitelja i stručnih suradnika, kao i svih drugih zaposlenika, kako bi se zadovoljila kvaliteta u svim segmentima rada u vrtiću.

Tijekom pedagoške godine (u listopadu 2023. i siječnju 2024.) zaprimani su novi zahtjevi za upis, a na svako upražnjeno mjesto upisivala su se nova djeca te je broj djece u skupinama i ukupan broj djece u vrtićima ostao isti.

Cijene programa predškolskog odgoja dječjih vrtića i jaslica u vlasništvu Grada Dubrovnika određene su Zaključkom Gradskog vijeća o načinu i uvjetima sudjelovanja roditelja - korisnika usluga u cijeni programa dječjih vrtića i jaslica u vlasništvu Grada Dubrovnika i iznose:

* za primarni jaslički i vrtićki desetosatni program od 33,18 do 73,00 eura

(ovisno o mjesečnim primanjima po članu obitelji)

* za kraći vrtićki popodnevni trosatni program 33,18 eura

za kraći vrtićki primarni petosatni program (Gromača,

Šipan i Lopud) 19,91 eura

Mjerama socijalnog programa Grada Dubrovnika utvrđeni su kriteriji za potpuno ili djelomično oslobađanje od obveze sudjelovanja u cijeni programa za pojedine roditelje - korisnike usluga.

Ove olakšice koristilo je 246 djece korisnika usluga vrtića u Dječjim vrtićima Dubrovnik te 160 djece korisnika usluga vrtića u Dječjem vrtiću Pčelica u svim programima tijekom godine.

Upisi u predškolske ustanove Grada Dubrovnika za pedagošku godinu 2024./2025. s početkom pohađanja vrtića od 1. rujna 2024. godine provodili su se u 2024. godini različitim vremenskim razdobljima.

U razdoblju od 30. ožujka do 10. travnja 2024. godine zaprimani su zahtjevi za upis djece u Dječje vrtiće Dubrovnik. Zaprimljeno je ukupno 211 zahtjeva za upis od čega 159 zahtjeva za jaslički, a 52 zahtjeva za vrtićki program. Nakon pregledane dokumentacije i postupka bodovanja doneseno je Rješenje o upisu djece u Dječje vrtiće i jaslice Dječjih vrtića Dubrovnik prema kojem je mjesto u vrtiću dobilo 173 djece, 131 dijete za jaslički program i 42 djece za vrtićki program. Od ukupnog broja zaprimljenih zahtjeva 7 roditelja je odustalo od upisa djeteta u vrtić, 9 djece nisu ispunjavali uvjet minimalne dobi za upis u vrtić, 15 djece nije ispunjavalo osnovni uvjet o zakonski reguliranoj procijepljenosti, a 7 zahtjeva odnosilo se na djecu koja su već pohađala vrtić. Liste čekanja nije bilo.

Upisi u Dječji vrtić Pčelica za pedagošku godinu 2024./2025. provedeni su od 9. do 17. svibnja 2024. godine. U upisnom roku zaprimljeno je ukupno 129 prijava, 95 prijava za jaslički i 34 prijave za vrtićki program. S obzirom na kapacitete vrtića primljeno je ukupno 93 djece, 63 djece u jaslički, a 30 djece u vrtićki program. Ukupno 14 prijava je odbijeno jer djeca nisu ispunjavala uvjet prebivališta/boravišta odnosno obveznog cijepljenja ili minimalne navršene dobi. Nepotrebno su podnesene tri prijave za djecu koja već pohađaju vrtić, a jedna prijava je povučena. Neupisano je ostalo 18 djece.

U ukupnom broju djece koja su ostvarila pravo na upis ili su ostala na listi čekanja je 13 djece čiji su roditelji poslali prijave za upis u oba vrtića te su naknadno odlučili ili će odlučiti koju će predškolsku ustanovu pohađati njihovo dijete. Pri tom se oslobađaju kapaciteti druge ustanove i lista čekanja se smanjuje.

Upis djece u vrtić članovi Stručnog tima provode putem inicijalnog intervjua i upitnika za roditelje. Upitnik sadrži bitne anamnestičke podatke o razvoju djeteta i njegovom obiteljskom statusu. To je prilika da se od samog uključivanja djeteta u vrtić ostvari dobar kontakt te potakne roditelje na suradnju i pravovremeno otkrivanje eventualnih zdravstvenih, razvojnih i emocionalnih poteškoća djeteta.

Članovi Stručnog tima primjećuju da iz godine u godinu raste broj djece sa zdravstvenim poteškoćama, posebno djece s alergijskim bolestima, a raste i broj djece iz jednoroditeljskih obitelji.

Grad Dubrovnik je tijekom pedagoške godine 2023./2024. godine uložio znatna sredstva u uređenje i opremanje dječjih vrtića na svom području.

U tablicama u nastavku daje se pregled ulaganja u opremu, radove i didaktički materijal.

**Tablica 3: Ulaganja u opremu u Dječjim vrtićima Dubrovnik**

|  |  |  |  |
| --- | --- | --- | --- |
| **R. broj** | **Vrtić** | **Namještaj i oprema** | **Iznos** |
| 1. | Čiopa, Cvrčak, Ciciban, Izviđač, Palčica | Namještaj (ormari, poličari, stolice i sl.) | 94.986,07 |
| 2. | Čiopa, Cvrčak, Izviđač, Ciciban, Palčica | Kuhinjska oprema i namještaj | 72.662,48 |
| 3. | Ciciban, Pile | Klima uređaji | 5.995,00 |
| 4. | Čiopa, Cvrčak, Kono, Gruž | Računalna oprema | 7.696,96 |
| 5. | Ciciban, Palčica, Cvrčak | Ostala oprema (alati, usisivači..) | 1.008,40 |
|  |  | **UKUPNO:** | **182.348,91** |

**Tablica 4: Ulaganja u opremu u Dječjem vrtiću Pčelica**

|  |  |  |  |
| --- | --- | --- | --- |
| **RED.**  **BROJ** | **VRTIĆ** | **NAMJEŠTAJ I OPREMA** | **IZNOS** |
| 1. | DV Pčelica, DV POS,  DV Vita, DV Gromača  DV Aster, DV Mala kuća | Namještaj, informatička oprema  Didaktika | 41.876,00 |
| 2. | DV Pčelica  DV Vita | Oprema za kuhinju | 44.541,00 |
| 3. | DV Pčelica | Klima uređaji  Računalna oprema | 9.869,00 |
| **SVEUKUPNO** | | | **96.286,00** |

**Tablica 5 : Ulaganja u radove u Dječjim vrtićima Dubrovnik**

|  |  |  |  |
| --- | --- | --- | --- |
| **R. broj** | **Vrtić** | **Radovi** | **Iznos** |
| 1. | Ciciban | Uređenje ograde u dvorištu | 1.130,48 |
| 2. | Izviđač | Izmjena otvora | 1.545,11 |
|  |  | **UKUPNO:** | **2.675,59** |

**Tablica 6: Ulaganja u radove i projektnu dokumentaciju u Dječjem vrtiću Pčelica**

|  |  |  |  |
| --- | --- | --- | --- |
| **RED.**  **BROJ** | **VRTIĆ** | **RADOVI** | **IZNOS** |
| **1.** | DV Vita, DV Trsteno  DV Pčelica, DV Aster | Izrada ograde  Izmjena prozora | 18.068,00 |
| **2.** | DV Vita, DV Gromača | Izrada projektne dokumentacije | 4.375,00 |
| **3.** | DV Pčelica, DV Vita  DV Gromača, DV Trsteno | Građevinski radovi | 44.946,00 |
| **4.** | DV Pčelica | Izrada hidroizolacije | 13.464,00 |
| **UKUPNO** | | | **80.853,00** |

**Tablica 7: Nabava didaktike, likovnih materijala i literature u Dječjim vrtićima Dubrovnik**

|  |  |  |  |
| --- | --- | --- | --- |
| **R. broj** | **Vrtić** | **Didaktika, likovni materijali i literatura** | **Iznos** |
| 1. | Svi vrtići | Didaktika | 22.863,07 |
| 2. | Svi vrtići | Školski pribor | 9.938,77 |
|  | Svi vrtići | Slikovnice i stručna literatura | 2.174,88 |
|  |  | **UKUPNO:** | **34.976,72** |

**Tablica 8: Nabava didaktike, likovnih materijala i literature u Dječjem vrtiću Pčelica**

|  |  |  |  |
| --- | --- | --- | --- |
| **RED.**  **BROJ** | **VRTIĆ** | **NAMJEŠTAJ I OPREMA** | **IZNOS** |
| **1.** | DV Pčelica, DV POS,  DV Vita | Didaktika | 3.000,00 |
| **2.** | Svi vrtići | Likovni materijal i slikovnice | 11.600,00 |
| **SVEUKUPNO** | | | **14.600,00** |

Planirana sredstva za subvenciju rada privatnih vrtića isplaćena su sukladno Odluci o sufinanciranju i subvencioniranju privatnih dječjih vrtića i djelatnosti dadilja na području Grada Dubrovnika (Službeni glasnik Grada Dubrovnika 12/16, 14/20, 6/22) te ugovorima potpisanim na temelju prijavljenog broja djece u tri privatna vrtića na području Grada Dubrovnika. Subvencije su u 2024. godini iznosile 159,27 eura za dijete u vrtiću odnosno 172,54 eura za dijete u jaslicama. Ukupno je privatnim vrtićima u 2024. isplaćeno 246.188,72 eura i to: Dječjem vrtiću Calimero 153.287,66, Dječjem vrtiću Bubamara 50.698,50 i Dječjem vrtiću Petar Pan 42.202,56 eura.

Program predškolskog odgoja za djecu s teškoćama u razvoju pri Osnovnoj školi Marina Držića pohađalo je u protekloj školskoj godini 10 djece.

Osnovna škola Marina Držića devetu je godinu zaredom organizirala Ljetni kamp za djecu s teškoćama. Kamp je trajao od 15. srpnja do 16. kolovoza 2024. godine. U rad kampa bilo je uključeno 17 djece s teškoćama, od kojih 15 školskog uzrasta, a 2 vrtićke dobi. Bili su raspoređeni u jednu vrtićku i pet školskih skupina. U rad kampa bilo je uključeno 6 stručnih voditelja skupina, 3 asistenata, spremačica i vozač kombija.

**3. REDOVITI PROGRAMI PREDŠKOLSKOG ODGOJA U 2025. GODINI - OBLICI,**

**OPSEG I NOSITELJI DJELATNOSTI**

Redoviti programi predškolskog odgoja u obliku cjelodnevnih i skraćenih jasličkih i vrtićkih programa odgoja i obrazovanja ostvaruju se u Gradu Dubrovniku u javnoj ustanovi Dječji vrtići Dubrovnik i u javnoj ustanovi Dječji vrtić Pčelica kao glavnim nositeljima programa javnih potreba u predškolskom odgoju i tri privatna vrtića čiji su osnivači fizičke osobe.

**3.1. JAVNA USTANOVA DJEČJI VRTIĆI DUBROVNIK**

Dječji vrtići Dubrovnik organiziraju i provode programe njege, odgoja i obrazovanja, zdravstvene zaštite i prehrane djece rane i predškolske dobi koji su prilagođeni razvojnim potrebama djece te njihovim mogućnostima i sposobnostima od navršene godine dana do polaska u prvi razred osnovne škole.

Zbog jednostavnijeg i učinkovitijeg rada Dječji vrtići Dubrovnik organizacijski su podijeljeni u dvije cjeline. Prvu cjelinu čine vrtići PALČICA, Iva Vojnovića 34, ŠKATULICA, Dr. Roka Mišetića 2, RADOST, Žrtava s Dakse 36, ČIOPA, Ćira Carića 1, CVRČAK, Kralja Tomislava 7 i Lopud dok drugu cjelinu čine vrtići PILE, Ivana Kukuljevića 12, PILE 2, Ivana Kukuljevića 15, GRUŽ, Pionirska 5, KONO, Zagrebačka 66, KONO 1, Anice Bošković 12, IZVIĐAČ, Marijana Blažića 5 i CICIBAN, Solinska 1.

U skladu s Planom i programom rada za pedagošku 2024./2025. godinu u Dječjim vrtićima Dubrovnik organiziraju se i provode sljedeći programi odgoja i obrazovanja:

* redoviti desetosatni cjelodnevni odgojno obrazovni program
  + - * alternativni odgojno obrazovni program prema koncepciji Marije Montesossori
      * cjelodnevni odgojno obrazovni program katoličkog vjerskog odgoja
* program rada odgojno obrazovne skupine s posebnim programom za djecu s teškoćama (osmosatni)
* drugi posebni i kraći programi tijekom godine

**Redoviti desetosatni cjelodnevni program**

Redoviti cjelodnevni odgojno obrazovni program, kao temeljni program Dječjih vrtića Dubrovnik, organiziran je kao desetosatni program za djecu rane dobi (od prve do treće godine života) te kao desetosatni program za djecu predškolske dobi (od treće do sedme godine života).

Cjelodnevnim programom obuhvaćeno je 307 djece rane dobi raspoređenih u 22 odgojne skupine te 832 djece predškolske dobi raspoređenih u 40 odgojnih skupina.

Radno vrijeme cjelodnevnog programa usklađeno je s radnim vremenom roditelja i traje od 6,30 do 16,30 sati (dežurstvo od 16,30 do 17,00 sati) odnosno od 9,30 do 19,30 sati.

Desetosatni program u vremenu od 9,30 do 19,30 sati (poslijepodnevni rad) organiziran je u vrtiću Palčica. Rad subotom, u vremenu od 6,30 do 16,30 sati, organiziran je također u vrtiću Palčica.

Kao desetosatni program u DV Palčica provodi se:

* **alternativni odgojno obrazovni program prema koncepciji Marije Montessori**

Program je organiziran u dvije odgojne skupine kao desetosatni program za djecu u dobi od treće do sedme godine života. Za rad s djecom koristi se posebni didaktički materijal podijeljen u nekoliko odgojno obrazovnih područja. Ovaj program pohađa 47 djece.

Kao desetosatni program u DV Radost provodi se:

* **cjelodnevni odgojno obrazovni program katoličkog vjerskog odgoja**

Program je organiziran u jednoj odgojnoj skupini koju pohađa 21 dijete predškolskog uzrasta u DV Radost. Cilj ovog programa je njegovati i razvijati religioznu dimenziju djeteta osposobljavajući ga, primjereno dobi, za prihvaćanje i življenje autentičnih vrednota Evanđelja u odnosu na sebe i drugoga. U planiranju i ostvarivanju odgojno obrazovnog procesa vjerski sadržaji trebaju biti u skladu sa sadržajima i zbivanjima koja se događaju u djetetovom okruženju prateći ciklus vjerskih blagdana.

**Program rada odgojno obrazovne skupine s posebnim programom za djecu s teškoćama (osmosatni)**

Program je organiziran u dvije odgojno obrazovne skupine u DV Izviđač i DV Cvrčak. U svaku skupinu uključeno je po pet djece u dobi od tri do sedam godina s poremećajima iz spektra autizma i teškoćama u komunikaciji i socijalnoj interakciji. Posebni program rada ovih skupina kreiran je s ciljem ublažavanja posljedica oštećenja i prevencije sekundarnih teškoća te pripreme za inkluziju. Program rada u maloj skupini omogućava djeci lakše usvajanje vještina i znanja potrebnih za svakodnevno funkcioniranje, osamostaljivanje, socijalizaciju i uključivanje u program predškole.

Program traje osam sati dnevno u ciklusu od jedne do dvije godine i osmišljen je kao tranzicijski program za uključivanje u redovite skupine ili u posebne programe za djecu s teškoćama izvan ustanove.

**Drugi posebni i kraći programi tijekom godine**

U Dječjim vrtićima Dubrovnik nude se i drugi program integrirani u redovite programe te povremeni programi kao što su:

* Program predškole
* Program za darovitu djecu u svim vrtićima
* Kraći program ranog učenja engleskog jezika
* Sportski program
* Glazbeni program
* Likovni program
* Programi umjetničkog, kulturnog i športskog sadržaja uz sudjelovanje na javnim nastupima.

**Kraći popodnevni petosatni program (DV Lopud) i kraći popodnevni trosatni program (DV Gruž) ne provode se jer ove godine nema upisane djece u ove programe.**

Slijedi prikaz broja djece po vrtićima sa stanjem na dan 30. rujna 2024.

**Tablica 9:** **Broj djece jasličkog uzrasta u Dječjim vrtićima Dubrovnik**

|  |  |  |  |  |  |  |  |
| --- | --- | --- | --- | --- | --- | --- | --- |
| V R T I Ć | SKUPINE | ODGOJITELJI | UPISANA DJECA | DJECA S TUR  UKLJUČENA U REDOVITE SKUPINE | DJECA S TUR KOJA IMAJU OSOBNOG  POMAGAČA | DAROVITA DJECA | PROSJEČAN BROJ DJECE PO SKUPINAMA |
| PALČICA | 6 | 12 | 97 | 10 | 1 | / | 16 |
| ŠKATULICA | 4 | 8 | 51 | 3 | / | / | 13 |
| CICIBAN | 3 | 6 | 45 | 7 | / | / | 15 |
| IZVIĐAČ | 2 | 4 | 25 | 3 | 1 | / | 13 |
| KONO | 1 | 2 | 14 | 2 | / | / | 14 |
| PILE | 2 | 4 | 20 | 3 | / | / | 11 |
| ČIOPA | 4 | 8 | 55 | 8 | 3 | / | 14 |
| **UKUPNO** | **22** | **44** | **307** | **36** | **5** | **/** | **14** |

**Tablica 10: Broj djece vrtićkog uzrasta u Dječjim vrtićima Dubrovnik**

|  |  |  |  |  |  |  |  |
| --- | --- | --- | --- | --- | --- | --- | --- |
| V R T I Ć | SKUPINE | ODGOJITELJI | UPISANA DJECA | DJECA S TUR  UKLJUČENA U REDOVITE SKUPINE | DJECA S TUR KOJA IMAJU OSOBNOG  POMAGAČA | DAROVITA DJECA | PROSJEČAN BROJ DJECE PO SKUPINAMA |
| PALČICA | 14 | 29 | 311 | 82 | 3 | 15 | 22 |
| ŠKATULICA | 6 | 13 | 123 | 34 | 4 | 12 | 20 |
| RADOST | 3 | 6 | 61 | 19 | 2 | 12 | 20 |
| CICIBAN | 5 | 10 | 114 | 29 | 2 | 4 | 23 |
| IZVIĐAČ | 4 | 8 | 83 | 14 | 3 | 6 | 19 |
| CVRČAK | 2 | 4 | 39 | 14 | 1 | 2 | 17 |
| PILE | 3 | 6 | 50 | 15 | 3 | 8 | 16 |
| GRUŽ | 3 | 6 | 51 | 11 | 1 | 3 | 17 |
| **UKUPNO** | **40** | **82** | **832** | **218** | **19** | **62** | **19** |

**Tablica 11: Rekapitulacija programa**

|  |  |  |  |  |  |  |  |
| --- | --- | --- | --- | --- | --- | --- | --- |
| VRSTA PROGRAMA | SKUPINE | ODGOJITELJI | UPISANA DJECA | DJECA S TUR  UKLJUČENA U REDOVITE SKUPINE | DJECA S TUR KOJA IMAJU OSOBNOG  POMAGAČA | DAROVITA DJECA | PROSJEČAN BROJ DJECE PO SKUPINAMA |
| 10-satni jaslički | 22 | 44 | 307 | 36 | 5 | / | 14 |
| 10-satni vrtićki | 40 | 82 | 822 | 218 | 19 | 62 | 19 |
| 8-satni vrtićki posebni | 2 | 4 | 10 | / | / | / | / |
| **UKUPNO** | **64** | **130** | **1139** | **254** | **24** | **62** | **17** |

Od 254 djece s teškoćama u razvoju uključene u redovne programe njih 24 ima pravo na osobnog pomagača. Osobni pomagači pružaju podršku svakom djetetu 4 sata dnevno.

Od prošle pedagoške godine 10 djece s teškoćama u razvoju uključeno je u rad dvije posebne skupine u vrtićima Izviđač i Cvrčak s kojima rade edukacijski rehabilitator i dva odgojitelja po posebnom programu tranzicijskog karaktera.

U ovoj pedagoškoj godini prepoznato je 62 potencijalno darovite djece s kojima se provodi Program za darovitu djecu. Cilj programa je rano prepoznavanje potencijalno darovite djece, utvrđivanje načina odgojno-obrazovnog djelovanja u cilju zadovoljavanja potreba i poticanja razvoja darovite djece u vrtiću i izvan vrtića. Cilj se ostvaruje putem kreiranja uvjeta u kojima djeca uče što ih zanima, poticanja neovisnosti, kreativnosti i divergentnog mišljenja, educiranja odgojitelja o karakteristikama darovite djece, motiviranjem odgojitelja za dodatne, obogaćenim sadržajima za rad s djecom, educiranja roditelje u prepoznavanju karakteristika darovite djece i mogućem načinu zadovoljavanja njihovih potreba.

**Tablica 12: Djeca s teškoćama u razvoju i potencijalno darovita djeca u Dječjim vrtićima Dubrovnik**

|  |  |  |
| --- | --- | --- |
| **CJELINA 1 I 2** | **TEŠKOĆE U RAZVOJU** | **POTENCIJALNO DAROVITA DJECA** |
| CJELINA 1 | 170 | 41 |
| CJELINA 2 | 84 | 21 |
| ukupno | 254 | 62 |
|  | 22,3 % | 5,4 % |
| ukupan broj djece | 1139 | |

Primjetno je ukupno smanjenje broja djece u Dječjim vrtićima Dubrovnik u odnosu na proteklu pedagošku godinu (1259 lani, 1139 ove godine). Postupajući po nalogu Prosvjetne inspekcije Dječji vrtići Dubrovnik postupno se prilagođavaju Državnom pedagoškom standardu (lani 16, ove godine 14 djece u jaslicama), a nove jasličke skupine teško se otvaraju jer na području Grada Dubrovnika nedostaje odgojitelja predškolske djece.

Opisani opseg programa Dječjih vrtića Dubrovnik planira se realizirati s 234 djelatnika Dječjih vrtića Dubrovnik.

**Tablica 13: Zaposlenici Dječjih vrtića Dubrovnik po radnim mjestima**

|  |  |  |
| --- | --- | --- |
| REDNI BROJ | RADNO MJESTO | TRENUTNI BROJ IZVRŠITELJA |
|  | Ravnatelj | 1 |
|  | Pedagog | 2 |
|  | Psiholog | 2 |
|  | Edukacijski rehabilitator u posebnoj skupini | 2 |
|  | Logoped - pripravnik | 2 |
|  | Zdravstveni voditelj | 2 |
|  | Osobni pomagač | 24 |
|  | Odgojitelji | 130 |
|  | Odgojitelj-pripravnik | 7 |
|  | Tajnik | 1 |
|  | Administrativni referent | 1 |
|  | Voditelj računovodstva i knjigovodstva | 1 |
|  | Samostalni referent za planiranje i nabavu | 1 |
|  | Računovodstveni referent:  osnovnih sredstava, sitnog inventara i blagajne obračun plaća saldokonti  financijski knjigovođa materijalnog knjigovodstva  skladištar | 5 |
|  | Voditelj kuhinje | 2 |
|  | Kuharica | 6 |
|  | Kućni majstor-ložač-vozač | 5 |
|  | Pomoćna radnica u kuhinji | 11 |
|  | Radnica u praonici | 2 |
|  | Spremačica | 26 |
|  | Švelja | 1 |
| UKUPNO: | | 234 |

**3.2. JAVNA USTANOVA DJEČJI VRTIĆ PČELICA**

Dječji vrtić Pčelica organizira i provodi programe njege, odgoja, obrazovanja, zdravstvene zaštite i prehrane za djecu od navršenih godinu dana života do polaska u osnovnu školu. Kroz provedbu različitih programa utemeljenih na Nacionalnom kurikulumu za rani i predškolski odgoj i obrazovanje te zakonskim odredbama koje određuju predškolski sustav, usmjereni su stvaranju bogatog materijalnog i socijalnog konteksta koji omogućuje razvoj dječjih potencijala, poštivanje dječjih prava i uvažavanje individualnih potreba djece.

Dječji vrtić Pčelica čine vrtići PČELICA, Bartola Kašića 25, PČELICA 1, Uz Jadransku cestu 42, PČELICA 2, Uz Jadransku cestu 42A, PČELICA 3, Uz Jadransku cestu 48A, PČELICA - VITA, Bartola Kašića 8, PČELICA - POS, Od Izvora 70C, PČELICA – MALA KUĆA, Put na more 11, ASTER, Između dolaca 16, OSOJNIK, ZATON, TRSTENO, GROMAČA i ŠIPAN.

U okviru svoje djelatnosti Vrtić organizira i provodi:

* redoviti cjelodnevni odgojno obrazovni program (desetosatni),
* alternativni odgojno obrazovni program prema koncepciji Marije Montesossori (desetosatni),
* cjelodnevni odgojno obrazovni program katoličkog vjerskog odgoja
* cjelodnevni glazbeni program
* redoviti petosatni odgojno obrazovni program
* druge posebne i kraće programe tijekom godine

**Redoviti cjelodnevni desetosatni odgojno obrazovni program**

Redoviti cjelodnevni odgojno obrazovni program organiziran je kao desetosatni vrtićki (za djecu od treće godine do polaska u školu) i desetosatni jaslički program (za djecu od jedne do tri godine života), a kojim je obuhvaćeno ukupno 542 djece u 30 skupina, od toga 114 djece jasličkog uzrasta u 8 skupina te 428 djece vrtićkog uzrasta u 22 odgojne skupine.

Radno vrijeme primarnih programa usklađeno je s potrebama roditelja i traje od 6,30 do 16,30 sati te dežurstvo od 16,30 do 17,00 sati.

Kao desetosatni program u DV Mala kuća provodi se:

* **alternativni odgojno obrazovni program prema koncepciji Marije Montessori**

Program se provodi u DV Mala kuća, a njime je obuhvaćeno 17 djece u jednoj odgojnoj skupini. Program provode odgojiteljice predškolske djece sa završenim jednogodišnjim programom stručnog usavršavanja iz područja pedagogije Marije Montessori za djecu u dobi od tri godine do polaska u osnovnu školu. Osobitost i cilj programa proizlaze iz pažljivo pripremljene okoline koja potiče djetetov interes, vodi ga u spontane, slobodno odabrane aktivnosti i djelovanje sukladno osobnim mogućnostima uz neznatnu pomoć odraslih.

Kao desetosatni programi u DV Mala Kuća, DV Osojnik i DV Aster provode se:

* **cjelodnevni odgojno obrazovni program katoličkog vjerskog odgoja**

Program je verificiran od strane Ministarstva znanosti i obrazovanja, a provode ga odgojiteljice koje su za to posebno educirane. U DV Mala kuća provodi se Kateheza dobroga pastira po načelima Montessori pedagogije s ciljem ostvarivanja dobre međusobne komunikacije i prijateljskog ozračja u vrtiću kao mjestu zajedničkog druženja te osvješćivanje uloge obitelji kao one koja doprinosi oblikovanju temeljnih vrijednosti.

* **cjelodnevni odgojno obrazovni program obogaćen glazbenim programom**

Zadaće i sadržaji glazbenog programa integrirani su dio redovitog programa, a glazbene aktivnosti provode se svakodnevno s cijelom grupom, manjom grupom ili individualno. Nositelji programa su odgojiteljice predškolske koje uz stečene kvalifikacije za rad s djecom rane i predškolske dobi imaju i dodatnu edukaciju iz područja glazbene i plesne umjetnosti. Program se uz suglasnost Ministarstva znanosti, obrazovanja i mladih provodi u DV Aster, u posebno opremljenom prostoru za provođenje aktivnosti kroz glazbu. Broj polaznika programa je 18 djece u dobi od tri godine do polaska u školu.

**Jutarnji petosatni vrtićki program**

Vrtićki petosatni program je organiziran u jednoj odgojnoj skupini na otoku Šipanu za devetero djece. Radno vrijeme vrtića na otoku Šipanu je od 7,30 do 13,00 sati.

**Drugi kraći programi tijekom godine**

U DV Pčelica nude se i drugi programi integrirani u redovite programe te povremeni programi kao što su:

* Program predškole u trajanju od 250 sati
* Likovni program (DV Pčelica)
* Program za darovite u svim vrtićima
* programi umjetničkog, kulturnog i sportskog sadržaja - sudjelovanje u javnim nastupima

U Dječjem vrtiću Pčelica se trenutno ne organizira poslijepodnevni rad, a rad subotom se organizira prema iskazanim potrebama roditelja u centralnom objektu DV Pčelica, Bartola Kašića 25.

Organizacija rada vrtića ljeti kao i u vrijeme blagdana (Badnjak, Stara godina, blagdan Svetog Vlaha) provodi se prema iskazanom interesu roditelja organizacijom dežurstava u određenim objektima.

Slijedi prikaz programa i broja djece sa stanjem na dan 30. rujna 2024.

**Tablica 14: Broj djece jasličkog uzrasta u Dječjem vrtiću Pčelica**

|  |  |  |  |  |  |  |  |
| --- | --- | --- | --- | --- | --- | --- | --- |
| **V R T I Ć** | **SKUPINE** | **ODGOJITELJI** | **UPISANA DJECA** | **DJECA S TUR UKLJUČENA U REDOVITE SKUPINE** | **DJECA S TUR KOJA IMAJU OSOBNOG POMAGAČA** | **DAROVITA DJECA** | **PROSJEČAN BROJ DJECE PO SKUPINAMA** |
| **PČELICA** | 3 | 6 | 45 | 3 | / | / | **15,0** |
| **PČELICA STARA MOKOŠICA 2** | 1 | 2 | 13 | / | / | / | **13,0** |
| **PČELICA STARA MOKOŠICA 3** | 1 | 2 | 14 | 4 | 1 | / | **14,0** |
| **VITA** | 1 | 2 | 15 | / | / | / | **15,0** |
| **ZATON** | 1 | 2 | 14 | / | / | / | **14,0** |
| **GROMAČA** | 1 | 2 | 13 | 1 | 1 | / | **13,0** |
| **UKUPNO** | **8** | **16** | **114** | **8** | **2** | **0** | **14,2** |

**Tablica 15: Broj djece vrtićkog uzrasta u Dječjim vrtiću Pčelica**

|  |  |  |  |  |  |  |  |
| --- | --- | --- | --- | --- | --- | --- | --- |
| **V R T I Ć** | **SKUPINE** | **ODGOJITELJI** | **UPISANA DJECA** | **DJECA S TUR UKLJUČENA U REDOVITE SKUPINE** | **DJECA S TUR KOJA IMAJU OSOBNOG POMAGAČA** | **DAROVITA DJECA** | **PROSJEČAN BROJ DJECE PO SKUPINAMA** |
| **PČELICA** | 5 | 10 | 117 | 34 | 6 | 4 | **23,4** |
| **PČELICA STARA MOKOŠICA 1** | 2 | 4 | 40 | 15 | 1 | 3 | **20,0** |
| **PČELICA STARA MOKOŠICA 2** | 1 | 2 | 12 | 3 | 1 | / | **12,0** |
| **PČELICA STARA MOKOŠICA 3** | 1 | 2 | 18 | 1 | / | 1 | **18,0** |
| **MALA KUĆA** | 4 | 9 | 66 | 31 | 4 | 7 | **16,5** |
| **POS** | 2 | 4 | 33 | 11 | 1 | 1 | **16,5** |
| **ASTER** | 1 | 2 | 18 | 9 | 1 | 3 | **18,0** |
| **VITA** | 1 | 2 | 22 | 5 | 2 | 1 | **22,0** |
| **OSOJNIK** | 1 | 4 | 27 | 5 | / | / | **27,0** |
| **ZATON** | 2 | 4 | 38 | 9 | 2 | 2 | **19,0** |
| **GROMAČA** | 1 | 2 | 17 | 3 | / | / | **17,0** |
| **TRSTENO** | 1 | 3 | 20 | 6 | / | 5 | **20,0** |
| **UKUPNO** | **22** | **48** | **428** | **132** | **18** | **27** | **19,45** |

**T**

**ablica 16: Rekapitulacija programa Dječjeg vrtića Pčelica**

|  |  |  |  |  |  |  |  |
| --- | --- | --- | --- | --- | --- | --- | --- |
| **VRSTA PROGRAMA** | **SKUPINE** | **ODGOJITELJI** | **UPISANA DJECA** | **DJECA S TUR UKLJUČENA U REDOVITE SKUPINE** | **DJECA S TUR KOJA IMAJU OSOBNOG POMAGAČA** | **DAROVITA DJECA** | **PROSJEČAN BROJ DJECE PO SKUPINAMA** |
| **10-SATNI JASLIČKI** | 8 | 16 | 114 | 8 | 2 | / | **14,2** |
| **10-SATNI VRTIĆKI** | 22 | 48 | 428 | 132 | 18 | 27 | **19,4** |
| **5-SATNI** | 1 | 1 | 9 | / | / | / | **9,0** |
| **UKUPNO** | **31** | **65** | **551** | **140** | **20** | **27** | **17,7** |

Od **140** djece s teškoćama u razvoju uključene u redovne programe, njih 20 ima pravo na osobnog pomagača. Osobni pomagači rade s djecom 4 ili 6 sata dnevno od kojih su neki zaduženi za više djece s teškoćama u razvoju u odgojnoj skupini.

**Tablica 17: Djeca s teškoćama u razvoju u Dječjem vrtiću Pčelica**

|  |  |
| --- | --- |
| Naziv kategorija teškoća u razvoju prema Državnom pedagoškom standardu |  |
| Oštećenje vida | 4 |
| Oštećenje sluha | 0 |
| Poremećaji govorno-glasovne komunikacije | 71 |
| Promjene u osobitosti uvjetovane organskim čimbenicima i psihozom | 1 |
| Poremećaji u ponašanju | 13 |
| Motorička oštećenja | 6 |
| Snižene intelektualne sposobnosti | 9 |
| Autizam | 13 |
| Višestruke teškoće | 1 |
| Zdravstveno neurološka oštećenja | 22 |
| **UKUPNO** | **140** |

**Tablica 18: Potencijalno darovita djeca u Dječjem vrtiću Pčelica**

|  |  |
| --- | --- |
| **Vrsta darovitosti** |  |
| Verbalno - lingvistička | 8 |
| Logičko - matematička | 5 |
| Vizualno - spacijalna | 5 |
| Glazbeno - ritmička | 7 |
| Tjelesno - kinestetička | 0 |
| Intrapersonalna | 1 |
| Interpersonalna | 1 |
| **UKUPNO** | **27** |

Ove pedagoške godine identificirano je 27 potencijalno darovite djece. U radu s takvom djecom odgojitelji se trude njegovati posebnosti svakog djeteta pa tako djecu koja su prepoznata kao darovita potiču na iskorištavanje svojih sposobnosti te im kroz brojne aktivnosti, materijale, zajednički projektni rad nastoje podastrijeti razvojne izazove kroz koje će otkrivati svoje potencijale i specifične interese.

Opisani opseg programa Dječjeg vrtića Pčelica planira se realizirati s 127 djelatnika Dječjeg vrtića Pčelica.

**Tablica 19: Zaposlenici Dječjeg vrtića Pčelica po radnim mjestima**

|  |  |  |
| --- | --- | --- |
| **Rb.** | **RADNO MJESTO** | **BROJ IZVRŠITELJA** |
|  | Ravnatelj | 1 |
|  | Pedagog | 1 |
|  | Psiholog | 1 |
|  | Edukacijski rehabilitator | 1 |
|  | Logoped | 1 |
|  | Zdravstveni voditelj | 2 |
|  | Osobni pomagač | 17 |
|  | Odgojitelj | 65 |
|  | Tajnik | 1 |
|  | Voditelj računovodstva i knjigovodstva | 1 |
|  | Računovodstveni referent za obračun plaća, vođenje blagajne | 1 |
|  | Računovodstveni referent-saldakonti i financijski knjigovođa | 1 |
|  | Računovodstveno-administrativni referent | 1 |
|  | Voditelj kuhinje | 2 |
|  | Kuhar | 2 |
|  | Kućni majstor-ekonom-vozač | 1 |
|  | Kućni majstor – ložač – vozač | 2 |
|  | Pomoćni radnik u kuhinji | 4 |
|  | Radnik u praonici | 1 |
|  | Spremačica | 21 |
| **UKUPNO**: | | **127** |

U osiguravanju uvjeta za rad zaposlenih u Dječjim vrtićima Dubrovnik i Dječjem vrtiću Pčelica primjenjuju se odredbe Kolektivnog ugovora za djelatnost predškolskog odgoja i obrazovanja Hrvatske za Grad Dubrovnik koji je potpisan 22. veljače 2023. godine.

**Financiranje djelatnosti ustanova Dječji vrtići Dubrovnik i Dječji vrtići Pčelica**

Djelatnost predškolskog odgoja u predškolskim ustanovama Grada Dubrovnika financira se iz dvaju osnovnih izvora:

* iz sredstava Proračuna Grada Dubrovnika i
* sudjelovanjem roditelja u cijeni programa kojima su obuhvaćena njihova djeca.

U Proračunu Grada Dubrovnika za 2025. godinu planirana proračunska sredstva za djelatnost ustanove Dječji vrtići Dubrovnik iznose 5.680.290,00 eura. Dječji vrtić Pčelica planiran je s iznosom od 3.061.960,00 eura.

Sudjelovanje roditelja djece s prebivalištem na području Grada Dubrovnika u cijeni programa što ih njihova djeca ostvaruju u predškolskim ustanovama Grada Dubrovnika, određuje se ovisno o vrsti i trajanju programa te socijalnom i imovnom statusu obitelji te iznosi za:

* primarni jutarnji desetosatni program od 33,18 do 73,00 eura
* kraći vrtićki trosatni popodnevni program 33,18 eura
* primarni kraći petosatni program (Šipan i Lopud) 19,91 eura

Na traženje roditelja - korisnika usluga cijena spomenutih programa djelomično se umanjuje za sljedeće kategorije korisnika:

* za djecu hrvatskih ratnih vojnih i civilnih invalida Domovinskog rata

s utvrđenim stupnjem trajne invalidnosti od 50% do 80%................10%

* za djecu s poteškoćama u razvoju……………………………………..30%
* za djecu korisnika prava na pomoć za uzdržavanje………………….70%
* za djecu samohranih roditelja…………………………………….....….10%
* roditelji s dvoje i više djece u vrtiću

\*za drugo dijete: …………………………………………………….........50%

\*za treće dijete: …………………………………………………….........100%

- roditelji s četvero i više djece, za dijete koje pohađa vrtić……….… 30%

* djece štićenici Dječjeg doma „Maslina“ u Dubrovniku……………….70%.

Djeca roditelja koji nemaju prebivalište na području Grada Dubrovnika plaćaju ekonomsku cijenu programa koja sukladno Zaključku o načinu i uvjetima sudjelovanja roditelja – korisnika usluga u cijeni programa predškolskih ustanova Grada Dubrovnika (Službeni glasnik Grada Dubrovnika 17/22) iznosi 322,52 eura za desetosatni program, odnosno 161,26 eura za poludnevni petosatni program.

U studenom 2024. godine Vlada Republike Hrvatske donijela je Odluku o dodjeli sredstava za fiskalnu održivost dječjih vrtića za pedagošku godinu 2024./2025. (Narodne novine, broj 132/24), kojom su utvrđeni iznosi sredstava za fiskalnu održivost dječjih vrtića za jedinice lokalne samouprave. Sredstva utvrđena ovom Odlukom iznose za Grad Dubrovnik 460.635,00 eura za pedagošku godinu 2024./2025., a doznačuju se Gradu u jednakim mjesečnim obrocima.

I ove godine predškolske ustanove Grada Dubrovnika nisu uspjele primiti svu prijavljenu djecu. Nakon održanog naknadnog upisa u listopadu 2024. godine neupisano, odnosno na listi čekanja, ostalo je 30 djece jasličkog uzrasta u Dječjim vrtićima Dubrovnik i 44 djece u Dječjem vrtiću Pčelica. Liste čekanja će se dopunjavati djecom koja pune godinu dana života najkasnije do 28. veljače, a za koju su podnesene prijave na redovnom odnosno naknadnom upisu.

Zbog postojećih lista čekanja naknadni upisi u siječnju 2025. neće biti raspisani.

Dječji vrtići Dubrovnik imaju prazan prostor u koji bi mogli upisati jednu skupinu djece, ali nemaju dovoljno odgojitelja za formiranje skupine. Predškolske ustanove Grada Dubrovnika suočavaju se s velikim problemom nedostatka radne snage. Nedostaje svih profila zaposlenih, posebno odgojitelja, ali i stručnih suradnika, spremačica, radnika u kuhinji i pomoćnika za djecu s poteškoćama.

Grad Dubrovnik nastavlja brigu o osiguranju novih kapaciteta svojih predškolskih ustanova.

U proračunu Grada Dubrovnika za 2025. godinu osigurano je 450.000,00 eura za građevinsku sanaciju prizemlja postojeće zgrade DV Kono. Planiraju se preurediti dvije vrtićke grupe s priručnom kuhinjom.

Za dječji vrtić u Komolcu izrađen je glavni projekt, čeka se rješavanje imovinsko-pravnih odnosa, još za jednu česticu nisu riješeni imovinsko-pravni odnosi. U ovogodišnjem gradskom proračunu planirana su za ovaj projekt sredstva u iznosu od 25.000,00 eura za ispunjenje ugovornih obveza prema HEP-u.

Za Dječji vrtić u zgradi Biskupskog dvora u tijeku je ishođenje građevinske dozvole. Nakon ishođenja građevinske dozvole predviđena je rekonstrukcija i opremanje objekta Biskupskog dvora i okolnog dvorišta u dječji vrtić kapaciteta 7 odgojno-obrazovnih skupina za ukupno 120 djece jasličkog i vrtićkog uzrasta. Ministarstvo znanosti, obrazovanja i mladih odobrilo je za ovaj projekt sredstva u iznosu od 802.711,00 eura.

**3.3. PRIVATNI DJEČJI VRTIĆI**

U Program javnih potreba u predškolskom odgoju Grada Dubrovnika za 2025. godinu uključeno je i sufinanciranje programa 3 privatna dječja vrtića kojima su osnivački fizičke osobe, a to su:

**Dječji vrtić „Petar Pan“**

Dječji vrtić Petar Pan ima jednu odgojnu skupinu desetosatnog jasličkog programa s 18 djece od jedne do tri godine života s prebivalištem na području Grada Dubrovnika. Planirana sredstva za sufinanciranje programa Dječjeg vrtića Petar Pan u 2025. godini iznose 40.000,00 eura.

**Dječji vrtić „Calimero“**

Dječji vrtić Calimero ima tri odgojne skupine desetosatnog vrtićkog programa sa 70 djece (od 3 godine do polaska u osnovnu školu) s prebivalištem na području Grada Dubrovnika. Planirana sredstva za sufinanciranje programa Dječjeg vrtića Calimero u 2025. godini iznose 166.096,00 eura.

**Dječji vrtić „Bubamara“**

Dječji vrtić Bubamara ima dvije odgojne skupine desetosatnog vrtićkog i jasličkog programa s 23 djece s prebivalištem na području Grada Dubrovnika. Planirana sredstva za sufinanciranje programa Dječjeg vrtića Bubamara u 2025. godini iznose 61.104,00 eura.

Kriterij za sufinanciranje programa privatnih vrtića je broj djece korisnika programa predškolskog odgoja. Sukladno Odluci o sufinanciranju i subvencioniranju privatnih dječjih vrtića i djelatnosti dadilja na području Grada Dubrovnika (Službeni glasnik Grada Dubrovnika broj 12/16, 14/20, 6/22, 19/22, 14/24, 19/24 i 30/24) iznos sufinanciranja privatnih dječjih vrtića iznosi u 2025. godini 210,00 eura za dijete u vrtiću odnosno na 230,00 eura za dijete u jaslicama. Na temelju dostavljenog popisa djece privatni vrtići s Gradom Dubrovnikom sklapaju ugovor temeljem kojeg se privatnim dječjim vrtićima isplaćuje mjesečna subvencija.

**4. PROGRAM PREDŠKOLSKOG ODGOJA ZA DJECU S POTEŠKOĆAMA U RAZVOJU**

**PRI OSNOVNOJ ŠKOLI MARINA DRŽIĆA**

Temeljem suglasnosti Ministarstva prosvjete i športa iz 2002. godine, pri Osnovnoj školi Marina Držića utemeljen je program predškolskog odgoja za djecu s posebnim potrebama. Ovim programom obuhvaćeno je u školskoj godini 2024./2025. desetero djece vrtićkog uzrasta. U ovom projektu Grad Dubrovnik osigurava plaće za medicinsku sestru, pedagoga, fizioterapeuta i stručnog suradnika struke edukator-rehabilitator. Sveukupno je za ovaj projekt u Proračunu Grada Dubrovnika osigurano 96.400,00 eura proračunskih sredstava.

KLASA: 601-01/25-01/04

URBROJ: 2117-1-09-25-03

Dubrovnik, 28. veljače 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**46**

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17, 98/19, 144/20) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 40. sjednici, održano 28. veljače 2025., donijelo je

**PROGRAM JAVNIH POTREBA U ŠKOLSTVU**

**GRADA DUBROVNIKA ZA 2025. GODINU**

**1. UVOD**

Programom javnih potreba u školstvu Grada Dubrovnika obuhvaćeni su poslovi, projekti i manifestacije iz područja odgoja i obrazovanja, koji sukladno pozitivnim zakonskim propisima spadaju u nadležnost Grada Dubrovnika ili su od posebnog interesa za Grad Dubrovnik. Programom su obuhvaćeni projekti na tri razine obrazovanja: osnovnom, srednjem i visokom, za koje Grad Dubrovnik, sukladno nadležnostima i proračunskim mogućnostima, osigurava financijska sredstva u svom proračunu.

**2. IZVJEŠĆE O PROVEDBI PROGRAMA JAVNIH POTREBA U ŠKOLSTVU GRADA**

**DUBROVNIKA ZA 2024. GODINU**

Programom javnih potreba u školstvu Grada Dubrovnika za 2024. godinu obuhvaćeni su poslovi, projekti i manifestacije na području osnovnog, srednjeg i visokog obrazovanja za koje je Grad Dubrovnik osigurao sredstva u svom proračunu.

**2.1. OSNOVNO ŠKOLSTVO**

Na području osnovnog školstva proračun Grada Dubrovnika za 2024. godinu predvidio je sredstva za decentralizirane funkcije osnovnog školstva, kojima se osigurava minimalni financijski standard te sredstva širih javnih potreba, kojima se obogaćuje sustav osnovnog odgoja i obrazovanja na području Grada Dubrovnika.

Sredstva za decentralizirane funkcije osnovnog školstva utvrđena su Odlukom o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2024. godini Vlade Republike Hrvatske (NN 10/24) i iznosila su ukupno 1.064.367,00 eura. Sukladno uputama iz Odluke Vlade Republike Hrvatske Grad Dubrovnik je donio vlastitu Odluku o kriterijima i mjerilima te načinu financiranja decentraliziranih funkcija osnovnog školstva u 2024. godini. Decentralizirana sredstva utrošila su se sukladno spomenutoj odluci i planu proračuna Grada Dubrovnika za 2024. godinu.

Projekti širih javnih potreba, koji su financirani iz izvornih sredstava Grada Dubrovnika, realizirani su planiranom dinamikom i u skladu s osiguranim sredstvima u proračunu.

Uslugu Produženog boravka u sedam osnovnih škola Grada Dubrovnika koristilo je u pedagoškoj 2023./2024. godini 563 učenika 1. i 2. razreda osnovnih škola: OŠ Marina Getaldića 38 učenika u dva razredna odjela, OŠ Marina Držića 77 učenika u četiri razredna odjela, OŠ Lapad 105 učenika u pet razrednih odjela, OŠ Ivana Gundulića 127 učenika u sedam razrednih odjela, OŠ Mokošica 81 učenika u četiri razredna odjela, OŠ Antuna Masle 26 učenika u kombiniranom razrednom odjelu te u OŠ Montovjerna 109 učenika u četiri razredna odjela.

Projekt Asistent u nastavi provodio se u pedagoškoj godini 2023./2024. u svim osnovnim školama Grada Dubrovnika. Na poslovima asistenta u nastavi bila su zaposlena 72 pomoćnika za 74 djece s teškoćama u razvoju: u OŠ Marina Getaldića 5, OŠ Marina Držića 12, OŠ Lapad 14, OŠ Ivana Gundulića 18, OŠ Mokošica 12, OŠ Antuna Masle 2 i u OŠ Montovjerna 9. U kolovozu 2023. godine Grad Dubrovnik se u partnerstvu s Dubrovačkom razvojnom agencijom (DURA) i osnovnim školama javio na otvoreni poziv za dostavu projektnih prijedloga „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama faza VI“ koji je raspisalo Ministarstvo znanosti i obrazovanja za dodjelu sredstava iz Europskog socijalnog fonda.

U studenom 2023. godine potpisan je ugovor kojim su Gradu Dubrovniku za ovaj projekt odobrena bespovratna sredstva u iznosu od 253.912,68 eura za jednogodišnje razdoblje odnosno pedagošku godinu 2023./2024.

U 2024.godini uplaćeno je za ovaj projekt u proračun Grada Dubrovnika 238.231,00 euro bespovratnih sredstava, a Grad Dubrovnik osigurao je još 512.497,00 eura vlastitih sredstava.

U okviru projekta sufinanciranja školskog športa Grad Dubrovnik je proračunskim sredstvima sufinancirao školska sportska natjecanja učenika gradskih osnovnih škola koje provodi Županijski savez školskog športa (ugovor sa Županijskim savezom školskog športa u iznosu od 11.300,00 eura) te stručni rad u školskim športskim klubovima.

Projekt sufinanciranja stručno razvojnih službi, koji obuhvaća sufinanciranje plaća stručnih suradnika u osnovnim školama (1 socijalnog pedagoga u OŠ Marina Getaldića, 1 pedagoga u OŠ Lapad, 2 stručna suradnika u OŠ Ivana Gundulića, 1 socijalnog pedagoga na pola radnog vremena u OŠ Mokošica, 1 pedagoga na pola radnog vremena u OŠ Antuna Masle i 1 stručnog suradnika edukacijsko-rehabilitacijskog profila u OŠ Montovjerna) realiziran je u planiranom opsegu. Unutar ovog projekta osigurava se i pola plaće računovodstvenog referenta u OŠ Mokošica.

U suradnji s Agencijom za plaćanja u poljoprivredi, ribarstvu i ruralnom razvoju i osnovnim školama Grada Dubrovnika realizirani su projekti Sheme školskog voća (tjedna isporuka voća učenicima kontinuirano tijekom pedagoške godine) i Školskog mednog dana (podjela tegli meda učenicima 1. razreda osnovnih škola u prosincu 2024.).

Grad Dubrovnik se zajedno s Dubrovačko-neretvanskom županijom uključio u projekt „Informatizacija upisa i uspostave cjelovite elektroničke usluge upisa u odgojno-obrazovne ustanove *e-Upisi*“ tako da su se po prvi put upisi u osnovne škole Grada Dubrovnika obavljali elektronski.

U 2024. godini uspješno je završen projekt dodjele obveznih udžbenika i obrazovnih materijala učenicima osnovnih škola Grada Dubrovnika. Grad Dubrovnik je, u suradnji s osnovnim školama, proveo dva postupka javne nabave, nabavu obveznih udžbenika i nabavu obrazovnih materijala za učenike osnovnih škola Grada Dubrovnika. Udžbenici i drugi obrazovni materijali – radne bilježnice nabavljeni su, isporučeni i podijeljeni učenicima osnovnih škola na početku školske godine. Troškove nabave školskih udžbenika i radnih bilježnica u iznosu 416.669,08 eura snosili su Ministarstvo znanosti i obrazovanja za obvezne udžbenike (207.239,66 eura) i Grad Dubrovnik za radne bilježnice (209.429,42 eura), a sve sukladno Zakonu o udžbenicima i drugim obrazovnim materijalima za osnovnu i srednju školu (NN116/18) i Pravilniku o financiranju obrazovnih materijala učenicima osnovnih škola Grada Dubrovnika (Službeni glasnik Grada Dubrovnika, 6/19, 10/22).

Za prijevoz učenika osnovnih i srednjih škola isplaćeno je iz proračuna Grada Dubrovnika u 2024. godini 253.144,75 eura proračunskih i 195.897,00 eura decentraliziranih sredstava.

U 2024. godini završen je projekt izmjene i održavanja elektroinstalacija i izrade vatrodojave u velikoj zgradi Osnovne škole Marina Držića za što je iz proračuna Grada Dubrovnika izdvojeno 165.558,64 eura. Istoj školi odobreno je još 4.925,00 eura za troškove sanacije puknuća dovodne toplovodne cijevi. Za troškove tekućeg i investicijskog održavanja zgrade i dvorišta Osnovne škole Lapad (izrada elaborata za sva stabla u dvorištu škole, uklanjanje tri bora u dvorište škole, postavljanje zaštitne mreže na parkingu Kava, sanacija kanalizacijske cijevi, zamjena protupanik rasvjete) odobreno je Osnovnoj školi Lapad 49.839,50 eura. Dodatno je Osnovnoj školi Lapad odobreno 8.875,00 eura za izradu projektne dokumentacije za vanjsku hidrantsku mrežu te 3.306,25 eura za izradu projektne dokumentacije uređenja kolnog i pješačkog prilaza školi. Osnovnoj školi Mokošica odobreno je 11.620,55 eura za podmirenje troškova izvođenja radova izmjene unutarnje stolarije – vrata – u zgradi matične škole. Osnovnoj školi Antuna Masle odobreno je 4.270,00 eura za pomirenje troškova izvođenja građevinsko-obrtničkih radova u Područnoj školi Zaton. Osnovnoj školi Montovjerna financirano je postavljanje ograde na ulaz u dvorište škole sa strane Ulice dr. Vladka Mačeka i na vrhu stepeništa na glavnom ulazu u školu. Osnovnoj školi Ivana Gundulića odobreno je 35.891,25 eura za podmirenje troškova uređenja stana bivšeg domara za potrebe održavanja nastave te 8.062,50 eura za troškove izmjene ograde na igralištu Područne škole Koločep. Osnovnoj školi Marina Getaldića odobreno je 39.620,00 eura za sanaciju velikog staklenog otvora na zgradi škole Centar.

**2.2. OSTALO ŠKOLSTVO**

Pravo na subvenciju troškova pripreme za državnu maturu ostvarilo je tijekom 2024. godine 16 učenika četvrtog razreda srednje škole. Svi učenici koji su ostvarili pravo na subvenciju pohađali su pripreme za državnu maturu koje je organiziralo Otvoreno učilište Algebra. Ostvarili su pravo na subvenciju u iznosu od 1/3 ukupnih troškova pripreme za što je utrošeno 2.189,11 eura. Sukladno izvješću organizatora pripreme za državnu maturu za školsku godinu 2023./2024. održane su u jednom ciklusu i to od 12. veljače do 11. svibnja 2024. godine u učionici u Dubrovniku. Pripreme su bile organizirane iz predmeta Matematika A i B razine, Hrvatski jezik i Engleski jezik.

Sukladno Pravilniku o sufinanciranju nabave udžbenika učenicima/cama srednjih škola pravo na refundaciju za nabavu udžbenika u iznosu do 132,72 eura ostvarila su 223 srednjoškolca. Iz proračuna Grada Dubrovnika potrošeno je za ovu namjenu 26.786,75 eura.

Sukladno Pravilniku o dodjeli stipendija učenicima i studentima s područja Grada Dubrovnika (Službeni glasnik Grada Dubrovnika 25/17) u školskoj godini 2023./2024. dodijeljeno je ukupno 58 stipendija, 25 učeničkih i 33 studentske (5 učenika i 2 studenta u kategoriji djece stradalnika Domovinskog rata, 23 stipendije u kategoriji nadarenih studenata, 14 učenika i 5 studenata u kategoriji deficitarnih zanimanja, 6 učenika i 2 studenta u kategoriji djece iz obitelji slabijeg imovnog stanja te 1 student s invaliditetom).

Tijekom 2024. godine Grad Dubrovnik je stipendirao ukupno 199 učenika i studenata (133 studenta i 66 učenika) odlukom gradonačelnika dodijeljeno još 11 jednokratnih novčanih pomoći za školovanje.

Sukladno Pravilniku o nagrađivanju učenika i studenata Grad Dubrovnik je Upravni odjel za obrazovanje, šport, socijalnu skrb i civilno društvo raspisao je u kolovozu 2024. godine Javni poziv za podnošenje prijedloga za dodjelu nagrada za posebna postignuća učenika i studenata Grada Dubrovnika za školsku godinu 2023./2024. Ukupno su dodijeljene 43 pojedinačne i skupne nagrade učenicima osnovnih i srednjih škola, a za tu namjenu potrošeno je 14.700,00 eura.

**3. PROGRAM OSNOVNOG ŠKOLSTVA U 2025. GODINI**

Djelatnost osnovnog školstva od posebnog je društvenog interesa i obuhvaća odgoj i obvezno obrazovanje sa svrhom da učeniku omogući stjecanje znanja, umijeća, stavova i navika potrebnih za život i rad te daljnje školovanje. Jedan od temeljnih ciljeva osnovnoškolskog obrazovanja je osiguranje uvjeta za intelektualni, tjelesni, estetski, društveni, moralni i duhovni razvoj djeteta u skladu s njegovim sposobnostima i sklonostima.

Temelji se, između ostalog, na načelu jednakosti obrazovnih šansi za sve učenike te na partnerstvu svih odgojno-obrazovnih čimbenika na lokalnoj, regionalnoj i nacionalnoj razini.

Sva pitanja vezana za osnovno obrazovanje u Republici Hrvatskoj regulirana su Zakonom o odgoju i obrazovanju u osnovnoj i srednjoj školi (NN 87/08, 86/09, 92/10, 105/10 - ispravak, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22 i 156/23) i Državnim pedagoškim standardom osnovnoškolskog sustava odgoja i obrazovanja (NN 63/08).Na temelju Zakona o financiranju jedinica lokalne samouprave i uprave i tada važećeg Zakona o osnovnom školstvu Grad Dubrovnik je počevši od 1. srpnja 2001. godine preuzeo obvezu financiranja decentraliziranih funkcija osnovnog školstva za osnovne škole na svom području i to:

OŠ MARINA GETALDIĆA, Nikole Gučetića 1, Dubrovnik

OŠ LAPAD, Od Batale 14, Dubrovnik

OŠ MARINA DRŽIĆA, Volantina 6, Dubrovnik

OŠ IVANA GUNDULIĆA, Sustjepanska 4, Dubrovnik

OŠ MOKOŠICA, Bartola Kašića 20, Mokošica

OŠ ANTUNA MASLE, Lujaci 2, Orašac

Osnivačka prava nad spomenutim osnovnim školama prenesena su na Grad Dubrovnik Odlukom Ministarstva prosvjete i športa od 20. veljače 2002. godine.

Grad Dubrovnik postao je 2020. godine osnivač još jedne osnovne škole, Osnovne škole MONTOVJERNA na adresi Vladka Mačeka 11, Dubrovnik. Osnivanje Osnovne škole Montovjerna započelo je Odlukom o podjeli Osnovne škole Lapad, KLASA:602-01/19-01/50, URBROJ:2117/01-09-19-07 od 10. prosinca 2019. godine, a dovršeno Rješenjem, KLASA: UP/I-602-02/20-01/00010, URBROJ: 533-05-20-0004 od 17. kolovoza 2020. godine kojim je Ministarstvo znanosti i obrazovanja utvrdilo da Osnovna škola Montovjerna ispunjava sve uvjete propisane zakonom za početak rada.

Osnovne škole Grada Dubrovnika u tekućoj pedagoškoj godini pohađa 3528 učenika što je 16 djece manje nego u protekloj godini. Godinama su osnovne škole na području Grada Dubrovnika bilježile porast broja učenika, no posljednje četiri godine bilježi se opet pad broja učenika u osnovnim školama. Porast broja učenika bilježe Osnovna škola Marina Getaldića i Osnovna škola Mokošica dok sve ostale gradske škole bilježe manji ili veći pad broja učenika.

U sljedećoj tablici prikazan je broj učenika po pojedinoj školi od 2015. do 2025. godine.

**Broj učenika u osnovnim školama Grada Dubrovnika**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Osnovna škola** | **2015** | **2016** | **2017** | **2018** | **2019** | **2020** | **2021** | **2022** | **2023** | **2024** | **2025** |  |
| **MARINA GETALDIĆA** | 309 | 303 | 292 | 299 | 312 | 305 | 315 | 305 | 307 | 287 | 296 | +9 |
| **MARINA DRŽIĆA** | 568 | 579 | 570 | 570 | 567 | 578 | 555 | 529 | 496 | 466 | 448 | -18 |
| **LAPAD** | 885 | 853 | 883 | 895 | 887 | 922 | 506 | 527 | 523 | 542 | 535 | -7 |
| **IVANA GUNDULIĆA** | 705 | 746 | 785 | 813 | 840 | 839 | 840 | 841 | 811 | 788 | 776 | -12 |
| **MOKOŠICA** | 622 | 645 | 654 | 674 | 696 | 735 | 735 | 756 | 780 | 790 | 811 | +21 |
| **ANTUNA MASLE** | 113 | 131 | 151 | 169 | 181 | 193 | 208 | 213 | 232 | 229 | 222 | -7 |
| **MONTOVJERNA** |  |  |  |  |  |  | 442 | 421 | 424 | 442 | 440 | -2 |
| Ukupno: | 3202 | 3257 | 3335 | 3420 | 3483 | 3572 | 3601 | 3592 | 3573 | 3544 | 3528 | -16 |

Decentralizacija školstva nezavršeni je proces, jer su jedinice lokalne i područne (regionalne) samouprave dobile samo jedan dio kompleksnog sustava školstva u svoju nadležnost.

Država je kroz resorno ministarstvo, primjerice, zadržala u svojoj nadležnosti cijelo područje radnih odnosa i plaća zaposlenika u školstvu.

Jedinice lokalne i područne (regionalne) samouprave kao osnivači imenuju svoje predstavnike u školske odbore te na taj način sudjeluju u upravljanju školom, odlučuju o imovini škole i svim važnim pitanjima vezanim za funkcioniranje škole kao pravne osobe. Shodno tome osiguravaju u svojim proračunima sredstva za materijalne i financijske rashode škola, rashode za tekuće i investicijsko održavanje, rashode za izgradnju, dogradnju, rekonstrukciju i opremanje školskog prostora, prijevoz učenika osnovnih škola te sredstva za sufinanciranje širih javnih potreba u osnovnom školstvu.

Sredstva za spomenute namjene osiguravaju se dijelom iz decentraliziranih funkcija osnovnog školstva s razine Ministarstva znanosti, obrazovanja i mladih, čime se osigurava minimalni financijski standard, a dijelom su to vlastita proračunska sredstva lokalne samouprave ili sredstva iz Europskog socijalnog fonda i državnog proračuna.

**3.1. Decentralizirane funkcije osnovnog školstva -** **minimalni financijski standard**

Sredstva za financiranje minimalnog financijskog standarda osnovnih škola Grada Dubrovnika u 2025. godini planirana su na temelju Uputa za izradu proračuna jedinica lokalne i područne (regionalne) samouprave za razdoblje 2025. – 2027. U proračunu za 2025. godinu decentralizirana sredstva planirana su u iznosu od 1.064.357,00 eura.

Planirana sredstva u iznosu od 748.000,00 eura ravnomjerno su prema kriterijima raspoređena po školama za financiranje materijalnih i financijskih rashoda te rashoda za tekuće i investicijsko održavanje školskih objekata. Dio sredstava (155.387,00 eura) namijenjen je podmirenju troškova prijevoza učenika, a dio za nabavu opreme (160.970,00 eura).

Vlada Republike Hrvatske donijela je 31. siječnja 2025. godine Uredbu o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2025. godinu te Odluku o kriterijima i mjerilima za utvrđivanje bilančnih prava za financiranje minimalnog financijsko standarda javnih potreba osnovnog školstva u 2025. godini kojima Grad Dubrovnik ostvaruje pravo na 1.106.856,00 eura decentraliziranih sredstava minimalnog standarda (NN 16/25). Temeljem članka 5. spomenute Odluke Grad Dubrovnik će donijeti vlastitu odluku o kriterijima, mjerilima i načinu financiranja decentraliziranih funkcija osnovnog školstva za 2025. godinu i novi iznos decentraliziranih sredstava unijeti u proračun Grada Dubrovnika.

Minimalni financijski standard financira se iz prihoda iz dodatnog udjela poreza na dohodak (1,9%) te na teret prihoda državnog proračuna.

**3.2. Decentralizirane funkcije osnovnog školstva - iznad minimalnog financijskog standarda**

Programom javnih potreba u osnovnom školstvu Grada Dubrovnika za 2025. godinu obuhvaćeni su i projekti širih javnih potreba koji se financiraju iz izvornih sredstava Grada Dubrovnika. To su različiti projekti poboljšanja standarda u osnovnom školstvu te projekti izvanškolskih aktivnosti koji učenicima osnovnih škola omogućavaju razvijanje različitih sposobnosti i zanimanja za određena područja i specijalnosti. Cilj im je također pomoći djeci, roditeljima i školama u svladavanju odgojno-obrazovnih izazova koje sa sobom nosi osnovnoškolsko obrazovanje.

U proračunu Grada Dubrovnika za 2025. godinu osiguravaju se sredstva za sljedeće projekte u osnovnim školama Grada Dubrovnika:

Produženi boravak

Stručno razvojne službe

Pomoćnici u nastavi u osnovnim školama Grada Dubrovnika

Sufinanciranje školskog športa

Ostali projekti u osnovnom školstvu

**Produženi boravak**

Produženi boravak je oblik organiziranog zbrinjavanja djece nakon redovite nastave koji se nudi u svih sedam osnovnih škola Grada Dubrovnika. U školskoj godini 2024./2025. program produženog boravka odvija se u 30 odgojnih skupina.

U program Produženog boravka uključeno je u ovoj školskoj godini 603 djece 1. i 2. razreda osnovnih škola i to: OŠ Marina Getaldića 41 – tri razredna odjela, OŠ Marina Držića 72 – četiri razredna odjela, OŠ Ivana Gundulića 150 – osam razrednih odjela, OŠ Lapad 109 – pet razrednih odjela, OŠ Mokošica 99 – četiri razredna odjela, OŠ Antuna Masle 36 – dva razredna odjela i OŠ Montovjerna 96 – četiri razredna odjela. Pet osnovnih škola (OŠ Marina Držića, OŠ Ivana Gundulića, OŠ Lapad, OŠ Mokošica i OŠ Montovjerna) imaju dobre uvjete za organiziranje Produženog boravka, što znači da imaju uređene učionice i školske kuhinje u kojima se svakodnevno priprema hrana za djecu. Učenicima OŠ Marina Getaldića obroke dostavlja restoran Pupica, a učenicima OŠ Antuna Masle hranu priprema Dječji vrtić Pčelica. Obroci za djecu u Produženom boravku pripremaju se sukladno Uputama o prehrani i jelovnicima koje je izradio Zavod za javno zdravstvo Dubrovačko-neretvanske županije.

Sukladno Pravilniku o organizaciji Programa produženog boravka u osnovnim školama Grada Dubrovnika dnevna cijena usluge produženog boravka za roditelje iznosi 3,32 eura, a razliku do ekonomske cijene programa podmiruje Grad Dubrovnik. Izmjenama i dopunama ovog Pravilnika za drugo dijete u produženom boravku odobrava se popust od 50%, a za svako sljedeće dijete odobrava se oslobođenje od 100% cijene za roditelje. Roditelji koji primaju zajamčenu minimalnu naknadu Centra za socijalnu skrb oslobođeni su plaćanja usluge produženog boravka.

Na poslovima Produženog boravka zaposleno je 30 učiteljica i 8 kuharica.

Osnovna škola Montovjerna jedina je dubrovačka osnovna škola koja ima projekt toplog obroka za sve zainteresirane učenike. U projektu sudjeluju 132 učenika od 1. do 8. razreda. Topli obrok se poslužuje u tri različita termina u blagovaonici škole, roditelji plaćaju trošak toplog obroka u iznosu od 3,32 eura, a Grad Dubrovnik financira troškove plaće jedne zaposlene kuharice.

**Stručno-razvojne službe**

U cilju što kvalitetnije skrbi o učenicima osnovnih škola, posebno učenika s poteškoćama koje im onemogućavaju uspješno svladavanje nastavnih sadržaja te učenika koji pokazuju neprimjerene oblike ponašanja, Grad Dubrovnik osigurava sredstva za rad stručnih službi u osnovnim školama i to: OŠ Marina Getaldića – 1 stručni suradnik socijalni pedagog, OŠ Lapad - 1 stručni suradnik pedagog, OŠ Ivana Gundulića – 2 stručna suradnika pedagoga, OŠ Mokošica – 1 stručni suradnik socijalni pedagog na pola radnog vremena, OŠ Antuna Masle – 1 stručni suradnik pedagog na pola radnog vremena i OŠ Montovjerna – 1 stručni suradnik struke edukator-rehabilitator.

Unutar ovog projekta osigurava se i ½ plaće računovodstvenog referenta u Osnovnoj školi Mokošica nakon što je Ministarstvo znanosti i obrazovanja najprije odbilo zapošljavanje na upražnjeno radno mjesto, a onda ipak prihvatilo financiranje druge polovice plaće računovodstvenog referenta.

**Pomoćnici u nastavi u osnovnim školama Grada Dubrovnika**

S ciljem uključivanja učenika s posebnim obrazovnim potrebama u redoviti sustav odgoja i obrazovanja, Grad Dubrovnik već dugi niz godina provodi projekt Pomoćnici u nastavi u osnovnim školama Grada Dubrovnika. Sredstva za ovaj projekt osiguravaju se dijelom iz Europskog socijalnog fonda, a dijelom iz proračuna Grada Dubrovnika. Naime, u rujnu 2024. godine Grad Dubrovnik se u suradnji s Dubrovačkom razvojnom agencijom (DURA) i osnovnim školama javio na otvoreni poziv za dostavu projektnih prijedloga „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama faza VII“ koji je raspisalo Ministarstvo znanosti i obrazovanja za dodjelu sredstava iz Europskog socijalnog fonda.

Ugovorom o dodjeli bespovratnih sredstava za projekte koji se financiraju iz Europskog socijalnog fonda plus u financijskom razdoblju 2021.-2027. odobrena su Gradu Dubrovniku bespovratna sredstva u iznosu od 1.300.000,00 eura za trogodišnje razdoblje odnosno za razdoblje trajanja projekta od 1.9.2024. do 1.9.2027. godine.

Sukladno Zakonu o osobnoj asistenciji (NN 71/23) te Pravilniku o pomoćnicima u nastavi i stručnim komunikacijskim posrednicima (NN/2024) zahtjev za priznavanje prava na potporu tijekom odgojno-obrazovnoga procesa učeniku s teškoćama u razvoju podnosi roditelj javnoj ustanovi ili javna ustanova pokreće postupak prema službenoj dužnosti. Stručno povjerenstvo škole podnosi prijedlog o priznavanju prava na potporu županijskom odjelu za poslove obrazovanja koji na temelju prijedloga stručnog povjerenstva Upravnog odjela donosi rješenje o priznavanju prava na potporu tijekom odgojno obrazovnoga procesa.

U osnovnim školama Grada Dubrovnika postoji potreba za 82 pomoćnika u nastavi. U suradnji s Dubrovačkom razvojnom agencijom DURA podnesen je zahtjev Agenciji za strukovno obrazovanje i obrazovanje odraslih za sufinanciranje plaća 42 pomoćnika iz Europskog socijalnog fonda, a Grad Dubrovnik će plaće ostalih pomoćnika financirati iz svog proračuna.

Pomoćnici u nastavi rade u svim osnovnim školama Grada Dubrovnika: OŠ Marina Getaldića 4, OŠ Marina Držića 16, OŠ Lapad 16, OŠ Ivana Gundulića 19, OŠ Mokošica 15, OŠ Antuna Masle 3, OŠ Montovjerna 9.

**Sufinanciranje školskog športa**

S ciljem reguliranja rada školskih športskih klubova u osnovnim školama, Grad Dubrovnik u proračunu osigurava sredstva za sufinanciranje školskog športa. To se u prvom redu odnosi na rad školskih športskih klubova u kojima rade vanjski suradnici. Oni sa školom sklapaju ugovor o djelu, koji se financira dijelom iz članarina (u svim školama članarina iznosi 6,64 eura), a dijelom iz proračuna.

Projekt će se provoditi u OŠ Marina Držića, OŠ Lapad i OŠ Montovjerna.

Unutar ovog projekta osiguravaju se također sredstva za gradska natjecanja osnovnih škola koje provodi Županijski savez školskog športa.

**Tekuće i investicijsko održavanje**

Osnovne škole Grada Dubrovnika prijavile su za sufinanciranje iz Proračuna Grada Dubrovnika za 2025. godinu niz projekata tekućeg i investicijskog održavanja školskih objekata. Slijedom prijava osigurano je na zajedničkoj stavci tekućeg i investicijskog održavanja iznad minimalnog standarda 275.000,00 eura proračunskih sredstava koji će se dodijeliti školama sukladno utvrđenim prioritetima u 2025. godini.

**Ostali projekti u osnovnom školstvu**

Osnovne škole Grada Dubrovnika sudjeluju i u 2025. godini u programima Shema školskog voća i Školski medni dan.

U Proračunu Grada Dubrovnika za 2025. godinu osigurana su na stavkama škola sredstva za kupnju školskih udžbenika koje financira Ministarstvo znanosti i obrazovanja te sredstva za nabavu obrazovnih materijala – radnih bilježnica za učenike osnovnih škola Grada Dubrovnika.

Grad Dubrovnik je u proračunu za 2025. godinu osigurao i sredstva za sufinanciranje mjesečne autobusne karte svim učenicima osnovnih i srednjih škola koji imaju prebivalište/boravište na području Grada Dubrovnika i koji to pravo ne ostvaruju iz drugih izvora financiranja.

Sukladno Odluci o kriterijima i načinu financiranja, odnosno sufinanciranja troškova prehrane za učenike osnovnih škola za školsku godinu 2024./2025. (NN 92/24) Vlada Republike Hrvatske nastavlja financirati prehranu učenika u osnovnim školama. Vlada za ovaj projekt osigurava u državnom proračunu 1,33 eura po danu po učeniku. Grad Dubrovnik proveo je u ovom projektu postupak javne nabave te sklopio ugovor o izradi i dostavi obroka za prehranu učenika u osnovnim školama Grada Dubrovnika s tvrtkom Tabono j.d.o.o. iz Dubrovnika.

U proračunu Grada Dubrovnika za 2025. godinu osigurat će se sredstva za povećanje sigurnosti u osnovnim školama Grada Dubrovnika (sigurnosne brave/vrata, videonadzor, zaštitari) u skladu s Planom sigurnosti školskih ustanova koje su školske ustanove dužne donijeti do kraja nastavne godine 2024./2025.

**Oprema**

Sukladno iskazanim potrebama osnovnih škola u proračunu Grada Dubrovnika za 2025. godinu osigurano je 160.970,00 eura decentraliziranih sredstava za nabavu potrebne opreme u osnovnim školama. Za nabavu opreme u osnovnim školama osigurano je i 50.000,00 eura proračunskih sredstava.

**4. OSTALO ŠKOLSTVO**

Za razliku od osnovnih škola na području Grada Dubrovnika, kojima je Grad Dubrovnik osnivač, na području srednjeg i visokog školstva Grad Dubrovnik sufinancira samo određene projekte od posebnog interesa za Grad.

**4.1. Srednje školstvo**

Na području srednjeg školstva Grad Dubrovnik u 2025. godini osigurava sredstva za dva projekta: projekt pripreme za državnu maturu i projekt subvencioniranja udžbenika za srednje škole.

S ciljem poboljšanja uspjeha naših srednjoškolaca pri upisima na željene fakultete Grad Dubrovnik sufinancira organizirane oblike priprema za državnu maturu koje se organiziraju na području Grada Dubrovnika. Sukladno zaključku gradonačelnika pravo na subvenciju troškova pripreme za državnu maturu imaju svi polaznici koji imaju prebivalište na području Grada Dubrovnika u iznosu od 1/3 ukupnih troškova pripreme. Pravo na subvenciju troškova za dodatnu 1/3 ukupnih troškova pripreme imaju polaznici koji ispunjavaju uvjet imovine i prihoda iz Odluke o socijalnoj skrbi Grada Dubrovnika. Za ovaj projekt osigurano je u proračunu za 2025. godinu 4.000,00 eura, s tim da isplata subvencije, temeljem izmjene zaključka gradonačelnika, ne ide više organizatoru priprema već polaznicima na osobni račun.

Sukladno Pravilniku o sufinanciranju nabave udžbenika učenicima srednjih škola s područja Grada Dubrovnika (Službeni glasnik Grada Dubrovnika, 10/22) pravo na subvencioniranje nabave udžbenika u iznosu do 132,72 eura ostvaruju učenici srednjih škola čiji roditelji imaju prebivalište na području Grada Dubrovnika najmanje šest mjeseci prije podnošenja zahtjeva uz uvjet da:

* potječu iz obitelji koja prima dječji doplatak ili
* potječu iz obitelji s troje i više djece predškolskog uzrasta ili su na redovitom školovanju.

**4.2. Stipendije i krediti za školovanje**

Sukladno Pravilniku o stipendiranju učenika i studenata (Službeni glasnik Grada Dubrovnika 26/24) Grad Dubrovnik je raspisao natječaje za školsku godinu 2024./2025. i to:

* natječaj za učenike i studente koji su djeca stradalnika iz Domovinskog rata
* natječaj za nadarene studente: 10 stipendija u području prirodnih, tehničkih i biotehničkih znanosti te području biomedicine i zdravstva, 10 stipendija u području društvenih i humanističkih znanosti i 2 stipendije u umjetničkom području
* natječaj za učenike i studente u deficitarnim zanimanjima: 11 stipendija za učenike i 21 stipendiju za studente,
* natječaj za učenike i studente iz obitelji slabijeg imovnog stanja: 6 stipendija za učenike i 10 stipendija za studente
* natječaj za studente koji su osobe s invaliditetom

Stipendije učenicima i studentima Grada Dubrovnika iznose:

* za studente koji studiraju izvan Dubrovnika 220,00 eura
* za studente koji studiraju u Dubrovniku 120,00 eura
* za učenike koji se školuju u Dubrovniku 75,00 eura
* za učenike koji se školuju izvan Dubrovnika 145,00 eura

Grad Dubrovnik će sukladno Sporazumu o stipendiranju studenata Grada Vukovara stipendirati 10 studenata Grada Vukovara.

Pored stipendiranja Grad Dubrovnik već dugi niz godina provodi projekt kreditiranja školovanja koji se provodi u suradnji sa Zagrebačkom bankom.

Ovim projektom željelo se omogućiti svakom dubrovačkom studentu da, neovisno o materijalnim mogućnostima roditelja, završi željeno školovanje. Projekt još uvijek bilježi interes studenata za ovim oblikom pomoći, no realizacija kredita odvija se otežano što u poslovnoj banci objašnjavaju trenutnom situacijom na bankarskom tržištu.

Ova poslovna banka predložit će Gradu Dubrovniku izmijenjeni oblik kreditiranja školovanja koji će biti u skladu s uputama Hrvatske narodne banke.

Sukladno Pravilniku o nagrađivanju učenika i studenata Upravni odjel za obrazovanje, šport, socijalnu skrb i civilno društvo raspisat će u lipnju 2025. godine Javni poziv za podnošenje prijedloga za dodjelu nagrada za posebna postignuća učenika i studenata Grada Dubrovnika za školsku godinu 2024./2025. Za novčane nagrade učenicima i studentima osigurano je u proračunu za 2025. godinu 15.000,00 eura.

**5. KAPITALNA ULAGANJA U ŠKOLSTVO**

Kapitalna ulaganja u školstvo spadaju u djelokrug rada Upravnog odjela za izgradnju i upravljanje projektima. U proračunu Grada Dubrovnika za 2025. godinu planirani su sljedeći projekti iz područja školstva:

**5.1. Dogradnja Osnovne škole Mokošica**

Najvažnije kapitalno ulaganje u školstvu je dogradnja Osnovne škole Mokošica s planom izgradnje 18 novih učionica, knjižnice, kuhinje, blagovaonice i uredskih prostora. Projektom je planirano i uređenje vanjskih prostora te izgradnja igrališta na krovu zgrade. U proračunu za 2025. godinu planirano je 10.322.474,00 eura od čega su 10.093.680,00 bespovratna sredstva Europske unije.

**5.2. Sportska dvorana Osnovne škole Antuna Masle**

Zgrada sportske dvorane nalazi se sjeverno od zgrade škole na postojećem nogometnom igralištu. Zgrada škole i nove dvorane međusobno su povezane toplom vezom, a za ulaz u samu dvoranu može se koristiti i vlastiti ulaz bez potrebe ulaženja u školu.

Obzirom na sportsko-rekreacijsku namjenu novo-planirane građevine ista će zasigurno obogatiti i razne izvanškolske sportsko-društvene sadržaje šire zajednice.

Za planiranu dogradnju u proračunu Grada Dubrovnika osigurana su sredstva u iznosu od 3.286.222,00 eura koja su u cijelosti osigurana iz EU fondova.

**5.3. Energetska obnova Osnovne škole Marina Držića (škola s posebnim programom)**

Energetska obnova Škole s posebnim programom Osnovne škole Marina Držića obuhvaća novu toplinsku izolaciju fasade i krovišta, postavljanje dizalice topline i izmjenu stolarije i rasvjete. U proračunu Grada Dubrovnika za 2025. godinu osigurano je 610.228,00 eura od čega su 510.228,00 sredstva iz EU fondova.

**5.4. Energetska obnova Osnovne škole Mokošica**

Fond za zaštitu okoliša i energetsku učinkovitost dostavio je 27. siječnja 2025. godine dopis kojim obavještava Grad Dubrovnik o dodjeli bespovratnih sredstava temeljem Poziva na dostavu projektnih prijedloga u projektu „Energetska obnova zgrada javnog sektora“. Za projekt Energetska obnova Osnovne škole Mokošica predlaže se dodjeljivanje bespovratnih sredstava u iznosu od 1.638.432,98 eura.

KLASA: 602-01/25-01/03

URBROJ: 2117-1-09-25-03

Dubrovnik, 28. veljače 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**47**

Na temelju članka 29. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15, 37/21), članaka 17. i 20. Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, broj 23/18, 11/19, 14/21) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 40. sjednici, održanoj 28. veljače 2025., donijelo je

**Z A K L J U Č A K**

Članak 1.

Imenuje se Povjerenstvo za ocjenjivanje projekata udruga u području zaštite okoliša i prirode te urbanizma i prostornog planiranja od interesa za Grad Dubrovnik za 2026. (u daljnjem tekstu: Povjerenstvo) u sastavu:

1. Erna Raguž,
2. Nikolina Grgas,
3. Katarina Kusalo,
4. Lukša Radić,
5. Ana Čučević.

Članak 2.

Zadaće Povjerenstva su:

* razmatranje i ocjenjivanje prijava koje su ispunile propisane uvjete Javnog poziva sukladno kriterijima javnog poziva te Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, br. 23/18,11/19, 14/21);
* izrada prijedloga odluke o odobravanju, neodobravanju financijskih sredstava za programe, projekte i manifestacije i
* druge zadaće propisane poslovnikom Povjerenstva.

Članak 3.

Članovi Povjerenstva imenuju se na mandat od 1 (jedne) godine i mogu se ponovno imenovati.

Članak 4.

Administrativno – tehničke poslove za Povjerenstvo obavlja Upravni odjel za urbanizam, prostorno planiranje i zaštitu okoliša Grada Dubrovnika.

Članak 5.

Ovaj zaključak stupa na snagu osmoga dana od dana objave u „Službenom glasniku Grada Dubrovnika“.

KLASA: 351-01/25-01/02

URBROJ: 2117-1-09-25-03

Dubrovnik, 28. veljače 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**48**

Na temelju članka 29. Uredbe o kriterijima, mjerilima i postupcima financiranja i ugovaranja programa, projekata i manifestacija koje provode udruge i druge organizacije civilnog društva („Narodne novine“, broj 26/15, 37/21), članaka 17. i 20. Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, broj 23/18, 11/19, 14/21) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 40. sjednici, održanoj 28. veljače 2025., donijelo je

**Z A K L J U Č A K**

Članak 1.

Ovim Zaključkom imenuju se članovi Povjerenstva za ocjenjivanje velikih međunarodnih sportskih natjecanja koja se odvijaju na dubrovačkom području u 2025. godini (u nastavku teksta: Povjerenstvo).

Članak 2.

U Povjerenstvo se imenuju:

1. Andrej Drobac
2. Paulo Obradović
3. Petar Kotlar
4. Anita Simović
5. Silva Violić.

Članak 3.

Zadaće Povjerenstva su:

* razmatranje i ocjenjivanje prijava koje su ispunile propisane uvjete Javnog poziva sukladno kriterijima javnog poziva te Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, br. 23/18., 11/19., 14/21.);
* izrada prijedloga odluke o odobravanju, neodobravanju financijskih sredstava za programe, projekte i manifestacije i
* druge zadaće propisane poslovnikom Povjerenstva.

Članak 4.

Članovi Povjerenstva imenuju se na mandat od 1 (jedne) godine i mogu se ponovno imenovati.

Članak 5.

Administrativno – tehničke poslove za Povjerenstvo obavlja Upravni odjel za obrazovanje, šport, socijalnu skrb i civilno društvo Grada Dubrovnika.

Članak 6.

Ovaj Zaključak stupa na snagu osmoga dana od dana objave u „Službenom glasniku Grada Dubrovnika“.

KLASA: 550-01/24-01/81

URBROJ: 2117-1-09-25-06

Dubrovnik, 28. veljače 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**49**

Na temelju članka 29. Uredbe o kriterijima, mjerilima i postupcima financiranja i ugovaranja programa, projekata i manifestacija koje provode udruge i druge organizacije civilnog društva („Narodne novine“, broj 26/15, 37/21), članaka 17. i 20. Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, broj 23/18, 11/19, 14/21) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 40. sjednici, održanoj 28. veljače 2025., donijelo je

**Z A K L J U Č A K**

Članak 1.

Ovim Zaključkom imenuju se članovi Povjerenstva za ocjenjivanje programa, projekata i manifestacija iz područja skrbi o djeci, mladima i obitelji za 2025. ( u daljnjem tekstu: Povjerenstvo).

Članak 2.

U Povjerenstvo se imenuju:

1. Mirna Benić
2. Natalija Barkiđija
3. Luna Polić Barović
4. Marko Grgurević
5. Elvis Agović

Članak 3.

Zadaće Povjerenstva su:

* razmatranje i ocjenjivanje prijava koje su ispunile propisane uvjete Javnog poziva sukladno kriterijima javnog poziva te Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, br. 23/18., 11/19., 14/21.);
* izrada prijedloga odluke o odobravanju, neodobravanju financijskih sredstava za programe, projekte i manifestacije,
* druge zadaće propisane poslovnikom povjerenstva.

Članak 4.

Članovi Povjerenstva imenuju se na mandat od 1 (jedne) godine i mogu se ponovno imenovati.

Članak 5.

Administrativno – tehničke poslove za Povjerenstvo obavlja Upravni odjel za obrazovanje, šport, socijalnu skrb i civilno društvo Grada Dubrovnika.

Članak 6.

Ovaj zaključak stupa na snagu osmoga dana od dana objave u „Službenom glasniku Grada Dubrovnika“.

KLASA: 550-01/24-01/80

URBROJ: 2117-1-09-25-07

Dubrovnik, 28. veljače 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**50**

Na temelju članka 35. stavka 1. Zakona o ustanovama („Narodne novine“, broj 76/93, 29/97, 47/99, 35/08, 127/19, 151/22), članka 12. Odluke o osnivanju Centra za djecu, mlade i obitelj Dubrovnik („Službeni glasnik Grada Dubrovnika“, broj 26/24) i članka 39. Statuta Grada Dubrovnika (“Službeni glasnik Grada Dubrovnika”, broj 2/21) Gradsko vijeće Grada Dubrovnika na 40. sjednici održanoj 28. veljače 2025., donijelo je

**R J E Š E N J E**

**o imenovanju članova Upravnog vijeća**

**Centra za djecu, mlade i obitelj Dubrovnik**

Članak 1.

U Upravno vijeće Centra za djecu, mlade i obitelj imenuju se:

1. Karolina Matuško
2. Božidar Šustić
3. Tomo Sjekavica

Članak 2.

Mandat članovima Upravnog vijeća Centra za djecu, mlade i obitelj traje četiri (4) godine.

Članak 3.

Ovo rješenje stupa na snagu osmog dana od dana objave u „Službenom glasniku Grada Dubrovnika“.

KLASA: 550-01/25-02/12

URBROJ: 2117-1-09-25-03

Dubrovnik, 28. veljače 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**GRADONAČELNIK**

**51**

Sukladno članku 20. Zakona o zaštiti prijavitelja nepravilnosti („Narodne novine“, broj 46/22), članka 5. Pravilnika o postupku imenovanja povjerljive osobe i njezina zamjenika i postupku unutarnjeg prijavljivanja nepravilnosti u Gradu Dubrovniku („Službeni glasnik Grada Dubrovnika“, broj 13/22), članka 48. Statuta Grada Dubrovnika („Službeni glasnik Grada Dubrovnika“, br. 2/21.), a na temelju prijedloga Sindikalnog povjerenika KLASA: 024-01/25-02/01, URBROJ: 366-25-02 od dana 10. veljače 2025., gradonačelnik Grada Dubrovnika donosi sljedeću

**O D L U K U**

**o imenovanju povjerljive osobe i zamjenice povjerljive osobe za unutarnje prijavljivanje nepravilnosti u Gradu Dubrovniku**

Članak 1.

Ovom Odlukom imenuju se povjerljiva osoba i zamjenica povjerljive osobe za unutarnje prijavljivanje nepravilnosti u Gradu Dubrovniku.

Članak 2.

Povjerljivom osobom za unutarnje prijavljivanje nepravilnosti u Gradu Dubrovniku imenuje se Marija Deranja, diplomirana pravnica, službenica Upravnog odjela za proračun, financije i naplatu Grada Dubrovnika.

Zamjenicom povjerljive osobe za unutarnje prijavljivanje nepravilnosti u Gradu Dubrovniku imenuje se Iva Jurasović, diplomirana pravnica, službenica Upravnog odjela za gospodarenje imovinom, opće i pravne poslove Grada Dubrovnika.

Članak 3.

Službeni kontakt podaci za povjerljivu osobu za unutarnje prijavljivanje nepravilnosti su sljedeći:

* email: [mderanja@dubrovnik.hr](mailto:mderanja@dubrovnik.hr)
* telefon: 020/640-894.

Službeni kontakt podaci zamjenice povjerljive osobe za unutarnje prijavljivanje nepravilnosti su sljedeći:

* email: [ijurasovic@dubrovnik.hr](mailto:ijurasovic@dubrovnik.hr)
* telefon: 020/351-840.

Članak 4.

Postupak unutarnjeg prijavljivanja nepravilnosti, obveze povjerljive osobe i prava prijavitelja nepravilnosti detaljno su regulirani Pravilnikom o postupku imenovanja povjerljive osobe i njezina zamjenika i postupku unutarnjeg prijavljivanja nepravilnosti u Gradu Dubrovniku („Službeni glasnik Grada Dubrovnika“, br. 13/22).

Članak 5.

Dužnosti povjerljive osobe u Gradu Dubrovniku:

* zaprimiti prijavu nepravilnosti i potvrditi primitak prijave u roku od sedam dana od dana primitka i obavijestiti prijavitelja nepravilnosti o potrebi i načinu dopune prijave,
* obavijestiti prijavitelja nepravilnosti o njegovim pravima u postupku prijave nepravilnosti i bez odgode poduzeti radnje iz svoje nadležnosti potrebne za zaštitu prijavitelja nepravilnosti,
* poduzeti radnje radi ispitivanja nepravilnosti i dostaviti prijavitelju povratnu informaciju o prijavi u pravilu u roku od 30 dana, ali ne duljem od 90 dana od dana potvrde o primitku prijave ili ako potvrda nije poslana prijavitelju, nakon proteka sedam dana od dana podnošenja prijave,
* bez odgode prijavu o nepravilnosti proslijediti tijelima ovlaštenim na postupanje prema sadržaju prijave ako nepravilnost nije riješena s poslodavcem,
* bez odgode pisanim putem obavijestiti prijavitelja nepravilnosti o ishodu ispitivanja prijave,
* pisanim putem izvijestiti nadležno tijelo za vanjsko prijavljivanje nepravilnosti o zaprimljenim prijavama i ishodu postupanja u roku od 30 dana od dana odlučivanja o prijavi,
* čuvati identitet prijavitelja nepravilnosti i podatke zaprimljene u prijavi od neovlaštenog otkrivanja, odnosno objave drugim osobama, osim ako to nije suprotno posebnom zakonu,
* obavijestiti prijavitelja nepravilnosti te mu pružiti jasne i lako dostupne informacije o mogućnosti izravnog prosljeđivanja prijave nadležnom tijelu za vanjsko prijavljivanje te o mogućnosti da se uočene nepravilnosti prijave i prema potrebi institucijama, tijelima, uredima ili agencijama Europske unije nadležnim za postupanje po sadržaju prijave nepravilnosti,
* voditi evidenciju o zaprimljenim prijavama,
* sudjelovati u programima edukacije koji se odnose na zaštitu prijavitelja nepravilnosti,
* svoje dužnosti obavljati zakonito i savjesno i ne smije zlouporabiti svoje ovlasti na štetu prijavitelja nepravilnosti te
* sastaviti i podnijeti gradonačelniku Grada Dubrovnika godišnje izvješće o prijavljenim nepravilnostima koje uključuje broj prijava, broj postupaka pokrenutih na temelju takvih prijava i njihov ishod.

Članak 6.

Stupanjem na snagu ove Odluke prestaje važiti Odluka KLASA: 023-01/19-01/09, URBROJ: 2117/01-01-20-04 od dana 19. svibnja 2020.

Članak 7.

Ova Odluka stupa na snagu danom donošenja, a objavit će se na mrežnim stranicama Grada Dubrovnika i u „Službenom glasniku Grada Dubrovnika“.

KLASA: 024-01/25-02/01

URBROJ: 2117-1-01-25-04  
Dubrovnik, 18. veljače 2025.

Gradonačelnik

**Mato Franković**, v. r.

------------------------------